
VEIKLA IR BENDRUOMENĖ 


VYTAUTAS VOLERTAS 


Išskirtinė padėtis 


Normalaus gyvenimo kraštuose ir pasto- 
viais laikais žmonių rūpesčiai nėra dideli. Lie- 
ka tik pasistengti, kad susikūrus kiek galima 
lengvesnes sąlygas: augštesnį atlyginimą ir pa- 
rankesnį darbą, dailesnį drabužį ir saldesnį kąs- 
ni. Kas turi platesnį sielos pasaulį, nesunku ir 
jį užpildyti. Maldos namai ir žaidimai, menas 
ir pramogos pasiekiami be didelių kliūčių. 
Mokslo, garbės ir įtakos jieškoma tik dėl to, 
kad lengviau prasivertus ar troškimus patenki- 
nus. 


Mūsų siekimai yra gerokai platesni. Šalia 
asmeniškos aplinkos, kuriai esame verčiami 
skirti daug daug dėmesio, turime ir visuomeni- 
nio pobūdžio įsipareigojimų: politiniai ir kul- 
tūriniai uždaviniai, tautinės gyvybės išlaiky- 
mas, artimųjų šalpa. Nors šios apraiškos nėra 
išskirtinai užtinkamos lietuviškoj visuomenėj, 
jų sprendimo būdas mūsų tarpe yra kitoks, 
kaip reguliariam kely esančiose tautose. Norma- 
lioje valstybinėje santvarkoje politika, kultūra, 
tautinės sąmonės vystymas ir šalpa yra supro- 
fesinti užsiėmimai. Vidaus ir užsienio reika- 
lais besirūpiną pakankamai atlyginami. Kūrėjui, 
švietėjui ir dvasiškiui pragyvenimas užtikrin- 
tas. Net ir vargingųjų pastogę praskaidrinti 
besistengią nėra palikti tuščiomis rankomis. Ta- 
čiau mes esame aplinkybių verčiami šiais Už- 
daviniais rūpintis šalia kasdieninių darbų, ge- 


rai suprasdami ir žinodami, kad minėti reika- 
lai yra ne pramoga, bet tautiniai įpareigojimai, 
už kuriuos atlyginimo beveik nėra. 

Visus užsimojimus už privačių namų lie- 
tuviai įpratome vadinti veikimu. Dešimtmečiais 
su juo nesiskirdami, sukūrėme šiam darbui me- 
todus ir tvarką, prisirišome prie jos ir šiek tiek 
pamiršome veiklos paskirtį. Dažnai vadovauja- 
mės šūkiu! “veikimas veikimui," už tai ir atsie- 
kimai neprašoka pačio veikimo. Šis šūkis nėra 
teisingas, nes veikla, kuriai esame įpareigoti, 
turi aiškų tikslą ir griežtus uždavinius. Nei 
vienas mostas ar žodis negali būti eikvojami, 
nei vieno žingsnio be aiškios krypties. 

Kadangi veikla turi paskirtį ir tikslą, ji 
negali būti atsitiktinė. Atsitiktiniai reiškiniai 
atsiranda be nustatytų priežasčių, jų tąsa ir vyk- 
smas sunkiai apvaldomi. Jie blėsta, banguoja, 
o padarinių numatyti negalima jokiais dėsniais. 
Mūsų veikla turi išauginti vaisių ir dėl to ji 
privalo būti planuota, visuotinė ir nuolatinė. 


Pagrindiniai bruožai 


Žinant, ko norime pasiekti, pirmon galvon 
tenka išmąstyti sąlygas ir gerai jas pažinti. 
Pažinus būtina su jomis apsiprasti. Šiuo laiku, 
kai aplinka lietuviškam darbui išeivijoje nėra 
prieteliška, dažnai padejuojame ir graudinamės, 
skųsdamiesi slegiančiomis aplinkybėmis. Ver- 
kšlenimas sunkia dalia pradeda užimti darba- 

vimosi vietą. Nesėkmės verčiamos į neviltį. Jei 
kas nevyksta, kaip tikėtasi, kaltes atgalia ran- 
ka ir greitu mostu prižeriame sąlygoms. Toks 
nusistatymas padeda atsikratyti įpareigojimais, 
tačiau žlugdo kūrybą, išradingumą ir atsparumą. 
Kas su aplinkybėmis apsipranta, tam lengva jas 
įveikti. Kartu išvengiama ir nuosiolingo laiko 
eikvojimo, sunkią dalią apraudojant. 


Kai aplinka ištirta ir susigyventa su min- 
timi, kad greitai jos negalima pakeisti, tenka 
numatyti, kas darytina. Kas darytina, kad įpa- 
reigojimus išpildžius, nors tektų drabuotis su 
kliūtimis, užsimojimus dėstant pagal aplinky- 
bių rikiuojamą taktiką? Čia yra planavimas, 
būtinas kiekvienoje srityje, be kurio sunku vers- 
tis ir mūsų veikloje. Darbo išdėstyme būtina 
numatyti, kas jam vadovauja ir kas už jį at- 
sakingas. Atsakomybė grįstina ataskaita prieš 
tautą ir prieš savą sąžinę, kurioje neturi būti 
žiūrima, kas savaime pasidarė, bet kas atlikta, 
dideles pastangas parodžius. 


Kaip negalima pasitikėti atsitiktiniais dar- 
bininkais, taip ir lėšų jieškojime turi būti de- 
talus planas, išdirbtas gudria forma, kuri savyje 
atšviestų ir sąlygas ir galimumus. Čia įeitų as- 
meninės aukos ir kiekvieno tautinės šeimos na- 
rio būtini įnašai lietuviškam darbui remti, pi- 
nigų jieškojimas sveMimuose fonduose bei ki- 
šenėse ir savo kapitalo plėtimas jo ekonomine 
apyvarta. 


Tenka gerai apsižiūrėti, kad nebūtų nuo- 
šalyje palikti svarbūs reikalai. Kiekvienas daž- 
nai mėgsta pirma imtis tų darbų, kurių nauda 
greičiau pastebima, arba su kuriais susietas di- 
desnis asmeninis pasitenkinimas. Gerai vykęs 
koncertas rengėjams mielesnis, kaip solidarumo 
mokesčio ir aukų Balfui rinkimas. Dainų šven- 
čių organizatoriai išpopuliarėja greičiau, kaip 
šeštadieninės mokyklos mokytojai. Tačiau dar- 
bas lituanistinėse mokyklose, jaunimo stovyk- 
lų organizavimas ir knygos paskleidimas ly- 
giai reikalingi ir svarbūs su kitais užsimojimais. 


Darbuose ir planuose vengtini lygiagretu- 
mai, pasikartojimai ar grįžimas atgal. Kad ne- 
išmėtytume energijos ten, kur nebūtina ją eik- 
voti, tenka suktis taip, kad rankomis nekliudy- 
tume to, kas kitų atliekama. Mums būdinga 
daugelio užsimojimų pradėjimas iš pradžios ke- 
letą kartų. Ar tai būtų kultūrinių institucijų 
kūrimas, politinių vienetų organizavimas ar vi- 
suomeninių - tikslų siekimas, dažnai grįžtame 
po kelis kartus į tą pačią vietą, iš kurios prieš 
kelis ar net keliolika metų esame išėję. Vietoj 
taisę, lyginę nesklandumus, šalinę nenumatytas 
kliūtis, griaunam viską iki paskutinio akmens 

ir vėl statome. Todėl planuose tenka skirti vie- 
tos ir laiko nesklandumams išlyginti, kad išven- 
gus eikvojimosi. 

Darbuose būtina siaurinti kalbėjimo sritį 
ir plėsti akciją. Siūlymų, pataisymų bei kriti- 
kos nestokojame. Kur tau! Žodžiai visuomet 
bėga per kraštus, nenaudingai teka purvan, 1r 
jų niekad niekad nepritrūksta. Blogiausia tai, 
kad jie esti perdaug bendrinio pobūdžio, be 
konkrečių gairių, dėstą ir aiškiną aksiominius 
dėsnius. Daug pelningiau, regis, būtų užgriebti 
mažą darbelį, jį iki galo išvesti nors ir su ma- 
žomis klaidomis, negu, rankas šonuos įrėmus, 
patarimus dėstyti. 

Atliktinų uždavinių numatymas, jų racio- 
nalus paskirstymas atsakingiems asmenims, pa- 
sikartojimų šalinimas ir lėšų jieškojimas su- 
daro mūsų darbų planavimo sritį. 

Mūsų tautos išeivijos dalis, turinti didelius 
įpareigojimus skurdžioje aplinkoje, juos paken- 
čiamai atlikti gali tik tada, kai veiklai įsteng- 
sime suteikti visuotinumo bruožą. Tik to, kas 
save iš tautinės šeimos išskyrė mūsų intere- 
sams priegaištingu darbu, bendrųjų uždavinių 
vykdyme nelaukiame. Visi kiti, kurių prigim- 


tyje yra lietuviškumo žymių — būtų kalba ar 
kraujas — turi nešti bent mažą naštos dalį. 
Pareigos atsisakymas taip pat yra pragaiš- 


tinga veikla prieš visą lietuvių tautą, kiekvieną 
dezertyrą išbraukianti iš mūsų mažytės šeimos. 


Veikla taps visuotinė, kai liausimės galvo- 
je, jog ji yra tik viena iš mūsų pramogų. Ji 
privalo tapti gyvenimo dalimi, lygia su duonos 
parūpinimu sau ir šeimai, nes ir lietuviškumo 
žymė taip pat yra gyvenimo dalimi. Uždavi 
niai negali būti atliekami tik tuo laiku, kada 
nesusirandama, ko griebtis. Veikla privalo eiti 
ir asmeniškų reikalų sąskaiton, o ypač smulkes- 
niųjų reikalų. Kaip kiekvienas rūpestis paima 
vargo ir laiko, taip ir šis. Jis turi būti įrašytas 
mūsų darbotvarkėn su jam numatytu laiku. 

Teisinimasis, kad tolimas atstumas, dar- 
bais apsikrovimas, šeimos padėtis trukdo daly/- 
vauti darbuose, nėra pakankamas. Jei kas 
trukdo žmogui valgyti, jis miršta fiziškai. Jis 
dėl to stengiasi, kiek įmanydamas, kad ši svar- 
bi pareiga pilvui būtų atseikėta. Jei kam sąly- 
gos neleidžia eiti kartu su tautine srove, tekei- 
čia jas, jei nenori mirti tautine prasme: tesikelia 
arčiau gyventi, tebando kitaip užsiėmimus su- 
rikiuoti. Savąjį gyvenimą planuojant, negali- 
ma užmiršti ir lietuviškųjų reikalų. 

Kiekvienas tikslas tol lieka vietoje, kol ju- 
dama jo kryptimi. Tačiau jei šis judėjimas ap- 
lėtėja arba visai sustoja, patsai tikslas ima 

slinkti tolyn, o ramybės laikotarpio metu at- 
stumas didėja. Mūsų veikloje žalingas bet koks 
tempo sumažinimas, o sustojimas būtų pragai- 
štingus. Jei bent akimirkai poilsiui nuleistume 
rankas, nejučiomis prarastume ir tai, ką šian- 
dien dar turime. Nutautėjimas paspartėtų, iš- 
sibarstymas pasiektų augščiausią laipsnį, didelė 
žmonių dalis įkristų neprižadinaman snaudulin. 
Veikla turi vystytis nenutraukiamai, be ban- 
gavimų ir sulėtėjimų. Jos greitis privalo toly- 
giai didėti, nes kol kas dar yra jėgų pagreičiui 
suteikti. Nuolatinis budėjimas išlaikys mūsų 
akis plačiai atvertas. 


Reikalavimai ir bendruomenės žymės 


Mūsų darbai, deja, iki šiol nėra pakanka- 
mai sėkmingi, nes veikloje stinga būdingiau- 
sių bruožų. Šį nesėkmė dažnai atsiliepia nusivy- 
limu. Tačiau šis nusivylimas yra be pakan- 
Kamo pagrindo, nes koordinuotai veiklai pastan- 
gų nebuvo rodyta. Net ir tikrame kelyje atsi- 
stojus, staigių pagerėjimų kurį laiką nebūtų ga- 
lima įžiūrėti. Kiekvienoje srityje reikia triūso 
ir atkaklumo, kol prasiveržiama, prasilaužiama 
pro pirmąsias užtvaras. Tik tada, kai dirva esti 
gerokai apvalyta, ima želti daigai, po jų ir 
grūdas ateina. Kiek kaiko ir pastangų sueikvo- 
ta, kol pirmąjį atomą išlukšteno: O štai, po 
penkiolikos metų, atominiai povandeniniai jau 
po ašigalio ledais narsto. 

Nors lietuviškieji reikalai išeivijoje gero- 
kai užleisti, padėtis nėra beviltiška. Lieka tik 
liautis ašarojus ir griebtis išminiingo darbų ko- 
ordinavimo, kad jie turėtų planą, būtų mūsų 
visų remiami ir niekad nesustoją. 

Kad šiuos bruožus bent apytiksliai veiklo- 
je įrėžus, tenka jieškoti, kas ją tvardytų ir būtų 
atsakingas už išdavas. Sambūris ar vienetas, 
kuris galėtų pareigą atlikti, pats privalo turėti 
keletą būtinų žymių: 

1. sambūrio dėmesys turi būti ne viena- 
me taške sukoncentruotas, bet išplėstas po 
visą lietuviškąjį gyvenimą; 

2. jis privalo apimti įvairių sričių ir su- 
gebėjimų žmones; 

3. turi būti visuotinis, jungiąs visus geros 
valios lietuvius; 

4. vieneto ar sambūrio veikla privalo būti 
universali, neatremta į vienos kolonijos ar 
vieno krašto sąlygas; i 

5. mūsų tautinės šeimos pasitikėjimas 
šiuo vienetu turi būti didelis; 

6. vieneto tikslai negali būti riboti trum- 
pu laiko periodu, bet nepabaigiamai iš- 
tęsti į begalybę. 


Atsakymą galime rasti Pasaulio (ir atskirų 
kraštų) Lietuvių Bendruomenėje. Jos iki šiol 
įsigytas charakteris ir žymės, kurias savo veide 
LB stengiasi artimoje ateityje įspausti, anks- 
čiau vardintus reikalavimus atitinka. Jos sieki- 
mai nesiriboja siauromis sritimis, bet yra atrem- 
ti į lietuviškosios gyvybės išlaikymą ir į turtų 
krovimą ateičiai, kur subėga ir visų darbų bei 
užsimojimų keliai. Visuotinumas yra pagrindi- 
nis LB ženklas, ir jos pastogėje vieta paruošta 
turtingam ir nuskurdėliui, kūrėjui ir pasi- 
metusiam, jaunam ir senukui, kad visų sričių 
ir visų pajėgumų lietuviai, susirinkę vienan bū- 
rin, galėtų viens kitu pasiremti. Šio sambūrio 
darbai ir tikslai neišsemiami tol, kol bus gyva 
bent mažytė tautos dalis, ir jokia kita organi- 
zacija negali įsigyti didesnio pasitikėjimo už 
LB visuotinį, pastovų ir mūsų visų rankomis 
bei išmintimi tvarkomą vienetą. 


Darbų sritys 


Kol kas esame griežtai atskyrę vieną nuo 
kitos mūsų darbų sritis, laikydami jas nepri- 
klausomomis ir net priešiškomis. Kultūrininkai 
griežtai atsiriboja nuo politinių svarstymų ir 
nuo kasdieninio visuomeninio gyvenimo, bijo- 
dami užsikrėsti kokia nelemta liga, tačiau rei- 
kslaudami paramos. Kieno vardas buvo ar yra 
susietas su pasisakymais politiniais klausimais, 
tas laikomas suteptu ir menkesniu. Kai keli 
ekstremistai griebėsi propaguoti bendradarbia- 
vimą su Lietuvos okupantų, kietai pakaltino 
politikus, kaip didžiausią kliūtį jų užsibrėžimuo- 
se, nors patys neapsižiūrėjo, kad jų siekiamas 
bendradarbiavimas būtų turėjęs daugiau poli- 
tinės (ir tai neigiamos) kaip kultūrinės reikš- 
mės. Į visuomenininkus, pačius kukliausius, 
taip pat žiūrima tik kaip į paprastos košės mai- 
šytojus, kurių vieta ne prie bendro stalo, bet 
virtuvėje, kad kitiems patarnavus. Dar blogiau 
su šalpa. Ji imta laikyti privačiu keleto asmenų 
rūpesčiu, ir ja susidomėjimas labai ribotas. Apie 
ją kalbama mažiausiai, kaip apie mus tiesiogiai 
neliečiantį reikalą. 

Šį mintijimą reikia neatidėliotinai revi- 
zuoti. Kad išliktume gyvi ir sveiki, neturi- 
me nuvertinti politinių svarstymų, kurių tiks- 
las yra kraštui laisvės atstatymas. Laisva šalis 
tautos gyvybei yra lygiai svarbi, kaip kiti rei- 
kalai. Žydų tauta, tūkstančius metų nenusto- 
jusi savo bruožų, iš akių niekad nepaleido sa- 
vos valstybės atkūrimo. Lygiai svarbus yra kul- 
tūrinis judėjimas. Juo ugdome ir ryškiname lie- 
tuviškam charakteriui būdingus bruožus, krau- 
name turtą šiandienai ir rytojui. Be to, pro čia 

lengviausia, bent teoretiškai, prabilti išėjus iš 
savo namų, nes ši kalba suprantama 1r amer1- 
kiečių ir visuose kituose kontinentuose paclo- 
mis egzotiškiausiomis kalbomis šnekančių Žžmo- 
nių. Tautinis auklėjimas, būtų jis vystomas pa- 
rapijinėje ar šeštadieninėje mokykloje, jaunimo 
organizacijoje ar vasaros stovykloje, yra Vle- 
nintelė garantija ateičiai. O šalpa? Ar ne ja 
palaikoma šeimos fizinė gyvybė, kai varge ir 
ligoje atsidūrusius išgelbstime? 


Kuri šių sričių svarbesnė, sunku nuspręsti. 
Tačiau nei viena iš jų negali būti nuslopinta, 
visos privalo egzistuoti ir turi būti aktyviai puo- 
selėjamos. Veikla pašvęstina ir Lietuvos laisvės 
kovai ir tautinės gyvybės išlaikymui, nes visi 
darbai, kaip juos beskirstytume sritimis, reiš- 
kia tą patį. 


Kokiam santykyje su šiais uždaviniais yra 
LB įsipareigojimai, kuriuos ji pati sau pasirašė? 
Kiekvieno krašto LB turi šiek tiek skirtingus 
planus, tačiau visuose rasime: išlaikyti lietuvy- 
bę. Ar tai ne tas pats, apie ką anksčiau kalbė- 
jome? 

Tiesa, JAV LB šiandieniniai tikslai ir triū- 
sas stipriau pabrėžia tautinius kultūrinius bruo- 
žus, daugiau koncentruojantis ryšio palaikyme 
tarp savų žmonių, lituanistiniam švietime, kūry- 
binių jėgų vystyme ir rėmime. Tačiau šis stip- 
resnis dėmesio kreipimas į kultūrinį gyvenimą 
turi rimtas priežastis. Jų yra dvi: Pirma, nu- 
tautėjimas JAV vyksta sparčiau, kaip kitur, 
tad pirmoje eilėje reikia stengtis jam paruošti 
užtvaras. Antra, čia yra atskirų institucijų, spe- 
cialiai užsiėmusių politika ir šalpa, savo darbą 
atliekančių patenkinamai. Todėl visai protin- 
gai elgiamasi, kai jėgos spiečiamos ten, kur 
jų daugiausia reikia ir kur jų mažiausia iki 
šiol buvo, nesimaišant į kitų institucijų spren- 
džiamus uždavinius. Tačiau LB jokiu būdu nė- 
ra atleista nuo pareigos kitur pasižvalgyti. Jei 
rytoj sušlubuotų Vlikas ar Altas, jei Balfas 
taptų neefktyviu, šių institucijų darbo perėmi- 
mas būtų neišvengiama LB prievolė. LB tikslai 
nesikeičia, tačiau darbų pobūdis priklauso nuo 
reikalavimų. Kur bendruomenė sąlygų bus pa- 
šaukta, ten ji privalo eiti, vykdydama savo už- 
davinius ir paskirtį. 


Kai ant pečių guli tokia našta ir taip dide- 
lė atsakomybė, T-B juokų krėsti negali Su ja 
taip pat negali juokauti nei pavieniai asmenys, 
nei politiniai ar kultūriniai sambūriai. IB žaidi- 
mams laiko nėra. Ji neturi laiko bevaisiams už- 
siėmimams, trypčiojimams ir plepalams. Sun- 
kus, nepaliaujamas ir produktyvus darbas yra 
jos duona. Bet šioje paskirtyje glūdi ir jos jėga. 

Artimiausi uždaviniai 


Žinoma, iki šiol kalbėjome tik apie mūsų 
mintyse ir širdyse egzistuojančią LB. Dabartinė, 
ypač kurią turime JAV, toli gražu nėra pasl- 
ruošusi jai numatytai paskirčiai. Jai tenka dar 
augti ir daugiau subręsti. Tačiau ji yra vie- 
nintelė viltis. Iš jos privalo išsivystyti jėga, 
kuriai kiekvienas iš mūsų eis talkininkauti. Jei 
šios jėgos nesugebėsime išauginti, svajonės apie 
planuotą, visuotinę ir nuolatinę veiklą nueis 
tuščiomis. Niekais nueis ir viltys susilaukti pa- 
kenčiamų rezultatų. Ir toliau liksime verstis, 
kaip kiekvienas išmanome. Keli pasigriebę tą- 
sysime kokį nors smulkų reikaliuką, o svarbūs 
rūpesčiai liks nepalytėti. Metai mus vargins, 
gražų ir žvalų jaunimą išpustys po įvairiausias 
svetimas bendruomenes, o lietuviškoji gyvybė, 
palengva mirkčiodama, išblės. Mes būsim iš- 
trinti, nuvalyti iš gyvenimo. Reguiescant in pa- 
Ee! 

Kas šiandien darytina, kad egzistuojančios 
LB augimą paspartinus? Pirmiausia, reikia ge- 
rokai daugiau akcijos ir mažiau pasišnekėjimų. 
Teoretiškai LB mums aiški ir suprantama. Aiš- 
kūs ir suprantami jos uždaviniai, taip pat ir 
sąlygos, kuriose reikia jai išsivystyti. Užuot šias 
sąlygas aiškinus ir verkšlenus, reikia pajudinti 
rankas. 

Gal dėl to, kad prabilti yra lengviau, kaip 
ką konkretaus nuveikti, dabartinėje bendruo- 
menėje kalbų yra apstu. Šnekama, kas reikė- 
tų daryti, duodami nurodymai, labai daug ir 
pasigardžiuojant kritikuojama. Einama į deta- 
les, jos išdiskutuojamos iki panagių, kiekvie- 
nas pajudėjimas susilaukia įvairių nuomonių. 
Tačiau ne šitai reikalinga. Reikia akcijos ir 
"akcijos komisijos“, kaip vienas rytinio JAV 
pakraščio suvažiavimo dalyvių išsireiškė 

Iš tikrųjų, reikia stipriau paspausti bend- 
ruomenės organizavimąsi. Net ir šis organizavi- 
masis turi būti organizuotas. Jį reikia vesti 
ir prižiūrėti. Tenka gal skelbti vajus, gal 
bendruomenėn jungimosi metus, gal ką nors 
panašaus. Reikia stiprios propagandos, kuri eitų 
ne ožicialių raštų forma, bet gyvu, patrauklių 
žodžiu, tiek spaudoje, tiek susibūrimuose. Tek- 
tų pajudėti asmenims, esantiems centro valdy- 
boje, taryboje, apygardose. Tektų nuvykti į 
zpylinkes ir jas paraginti. Susisiekti su tais 
žmonėmis, kurie galėtų ir privalėtų apylinkes 
isteigii, kur jų dar nėra. Šis “revizijos? me- 
todas gali būti efektyvus. Jo nereikėtų palikti 
neišbandžius, ir bandytini visi pad:rūs būdai, 
kuriuos tik pajėgiame sukurti. 

Visais atvejais svarbu, kokiems asmenims 
yra pzves:a atsakomybė viename ar kitame dar- 

be. Ypač svarbus asmenų parinkimas bendruo- 
menėje šiuo metu, kai jos pirmuoju siekimu 
yra augimas ir plėtimasis. Kiekviena diena, 
kurios pabaigoje negalima konstatuoti, kad at- 
siektas nors menkutis laimėjimas, yra didžiai 
nuostolinga. Sveikam organizme augimo proce- 
sas vyksta ne laipsniais, bet nepertraukiamu 
gyvybės didėjimu. Srovenimas turi būti be už- 
sitvenkimų, krioklių ir išsiliejimų. Tuo būdu 
reikia nepaliaujamai budėti, kad šį srovenimną 
palaikius. 

Tik tie žmonės, kurie mūsų reikalų spren- 
dimą mato vien bendruomenėje, gali ištverti, 
jai diena dienon tarnaujant. Kas pareigas pasi- 
ima ne iš įsitikinimo, bet tik aplinkos paska- 
tintas, lieka pasyviu keleiviu, šios srovelės ne- 
šamu paviršiuje, o gal net sukelia pavojų, kad 
jo plaukimas neužtvenktų tekėjimo. Antra, LB 
darbininkai turi būti gyvi ir laisvi žmonės. Gyvi 
energija ir patvarumu. Laisvi mintijime ir ran- 
kose. Protinga, taigi, kai neskatinama LB re- 
guliavime maišytis asmenims, kurių galvojimas 
varžomas vienos ar kitos priežasties. Tačiau nė- 
ra sveika, kai vengiama atverti duris žmonėms 
su ryškia pasaulėžvalgine ar politine spalva, jei 
jie yra pajėgūs ir moka išskirti bendruomenės 
uždavinius iš savo asmeninių įsitikinimų. Darbi- 
ninko vertę nusako ne vardas, amžius, išsila- 
vinimas ar įsitikinimai, bet jo kvalifikacijos 
LB uždaviniams vykdyti. 

Kaip spręstina, kam ši atsakomybė patikė- 
tina? Kas LB veidą tiksliai atpažino nuo pat 
pirmųjų jos dienų, tas vargiai suklys, jos vagą 
ateityje reguliuodamas. Dar svarbiau, jei to- 
kio asmens gyvenimas ėjo greta LB augimo. 
Aktyvi veikla apylinkėse ir apygardose, įgyta 
patirtis ir lietuviškosios aplinkos nuotaikų pa- 
žinimas LB atžvilgiu yra svarbiausios patikimo 
ir prityrusio darbininko žymės. Kiekvienas as- 
muo, atsakingam darbui atėjęs iš LB pašalies, 
su savim atsineša ir šiek tiek netikrumo: ar 
pajėgs greitai priprasti prie reikalavimų ir įtem- 
pto darbo? 

Iki šiol JAV LB šiuo atžvilgiu buvo sėk- 
minga. Ankstyvesnioji ir dabartinė centro val- 
dybos atliko daugiau, kaip reikalautina. Ne- 
stokojo nei energijos, nei išminties, nei sėkmės. 


Augimo sąlygos ir viltys 


Verta pažiūrėti, kokiose sąlygose LB turi 
pergyventi savo augimo perijodą. Atrodytų, kad, 
LB esant visų tautiečių sambūrių, visi tuų- 
rėtų jai talkininkauti. Šiuo atveju persistengi- 
mo nejaustume, ir organizacinė stadija būtų 
trumpa. Išvengtume ir dažnų paraginamųjų kal- 
bų, kurios sveikos psichologijos individui yra 

sunkiau pergyvenamos, kaip nedideli įsiparei- 
gojimai. Tačiau su širdgėla reikia sakyti, kad 
mūsų galvojimas gerai apžalotas. Apžalotas LD 
kių, kuriuos be išimties praėjo kiekvienas mūsų 
tautinės grupės narys, arba prieš keliasdešimt 
metų skaudžiai išnaudotas svetimo krašto salygų, 
prie kurių priprasti buvo sunku, arba paskuti- 
nio karo eigos. Šie įvykiai reikalavo apie save 
išsiauginti kiautą, sunkiai pralaužiamą aplinkos, 
kad save apsaugojus. Buvome priversti eg- 
zistuoti panašioje aplinkoje, kaip daugelis gy- 
vių, kurių rytdiena netikra. Šie sutvėrimai, nors 
prisisotinę iki pat žiočių, griebia viską, kas po 
kojomis maišosi, nes nėra tikri, ar sekančią 
dieną neteks kęsti alkio. Jų nuolatiniu užsiėmi- 
mu yra maisto ir saugios vietos poilsiui jieško- 
jimas. 

Kai instinktai pakeičia galvojimą, psicholo- 
gija išnyksta. Mumyse mintijimas pralaimin- 
čiai kovoja su instinktais, dėl to dažnai sunku 
rasti paaiškinimą kai kuriems reiškiniams. Nė- 
ra lengva suprasti ir plačiai išsikerojusį disso- 
cialumą. Bendravimas yra viena iš žmogiš- 
kojo charakterio žymių, beveik išnykusi mūsų 
tarpe, užleisdama vietą neriboto laipsnio indivi- 
dualizmui. 


Reikia pripažinti, kad nusivylimas inte- 
ligentija savo mokesčio taip pat pareikalavo. 
Šiais laikais neimanoma pasislėpti nuo visuo- 
menės akių, o nuolatiniam kontaktui su aplin- 
ka mūsų inteligentija nebuvo priaugusi. Jos ak- 
cijos ėmė kristi tremties stovyklose, jos nepa- 
gerėjo ir emigracijoje. Savisaugos instinktas ly- 
giai stiprus ir šioje visuomenės dalyje, nors ji 
sąlygas apie save turėtų pajėgti geriau susire- 
guliuoti. Prisideda nemokėjimas susikalbėti savo 
tarpe, augštas savo asmens vertinimas, nenoras 
parodyti paslaugą visuomenei, didelio inteligen-- 
tijos procento ranka mojimas į tautinius intere- 
sus. Kai ši situacija plačiai žinoma, būtų bergž- 
džia pasakoti pavyzdžius apie lituanistinių mo- 
kyklų ignoravimą, apie visuomeninės pareigos 
kratymąsi, apie kurtumą LB šauksmui, apie 
tautinio charakterio išpardavimą, lyg skudurų 
mainuose su per kaimus keliaujančiu prekybi- 
ninku. 

Nors aplinka nepalanki, LB, žincdama savo 
atsakomybę, stiprėjimui deda milžiniškas pa- 
stangas. Ji neperstojamai šaukiasi visuomenės 
talkos ir niekad nenustoja vilties jos susilaukti. 
Šiandien jau aišku, kad didieji pavojai praeiti. 
Jei pastangos nesumažės, augimas netrukus 
baigsis. Su džiaugsmu regime, kad greitai ji 
bus pajėgi vykdyti jos laukiančius uždavinius. 
Tiesa, nuctrupų liks ir ateityje. Bet kur jų 
nebūna? 


E TEC US SAEIEY E 


VAIČIŪNIENĖ 


NEBAIGTI VAINIKAI 


Mes jų nupinti negalėsim niekad: 

Įtikino šalna, sužeisdama gėles. 

Vien atminimų nuotrupas paliekat — 
Bespindinčias ant skruostų ašaras kelias. 


Juokaudami išeiname prieš vėją, 
Sugrįžtame tuščiom pakrantėm vakare... 
Praeina nuogas medis ir įspėja — 
Apvilkt jį niekados nebus valia. 


Ir vainikus nepabaigtus paliekam 
Šventorių prieangiuos ar kriptose šeimų. 
Jie apdulkėję, neįdomūs niekam 
Užgrūdintu rytojaus žodžio laukimu. 


BAIGIASI DIENA 


Diena baigias. Argi nežinojai, 

Kad ji turi baigtis? 

Skrenda paukščiai, kvepia uogienojai, 
Išparduotas kraitis. 


Diena gęsta. Vakaras lyg dūmai. 
Lyg namų degėsiuos 

Skestų pievos, sodai, girios, krūmai, 
Kol tamsa apglėbs juos. 


Diena miršta. Graudūs mes paliekam, 
Iškalbėję viską. 

Vieno žodžio nepasakom niekam, 
Kurs skaisčiausiai tviska. 


SESUO 


Tų kažin kur buvai išėjusi tuokart, 
Ir aš viena sėdėjau tamsoje. 
Mėnulis leidos padūmavusia s1)0 


Ant mudviejų neužverstų atsiminimo knygų. 


Nebemokėjau nė vienos raidės ištart,- 
Bepindama jas į vainiką dygų. 


Maniau, kad mes gyvensime kartu, 

Pakol per vandenis takai pradžius; 

O kirviai, kirtę gyvus tiem namam medžius, 
Ik ašmenų apsitaškys žaliuojančiais pelėsiais. 
Iš sėklų, baltkrūtiniam paukščiam pabertų, 
Išsišakos šviesa plačiais pavėsiais. 


Atsiveria rytų žema Gnga lėtai. 

Tu pareini šešėlyje žvaigždės, 

Palšam atole nepalikdama brydės; 
Gyventam kambary veri audimą šimtanytį, 
Arba tą patį katekizmą beskaitai,. 

Kurio man nevalia skaityti. 


KELIONĖ 


Kai vakaro tamsa tuščiom alėjom 
Skandino burinius laivus, 

Mes eidami, kaip akmenys tylėjom, 
Pridengę žiburius melsvus. 


Užkliuvo sutaršytas sparnas vėjo 
Už varpinės skersmens plataus; 
Netyčia vario varpas sujudėjo, 
Pavargęs nuo žvaigždžių lietaus. 


Mes rustūs baltus vainikus padėjom 
Statulai, be maldos garsų. 

Vėl plaukėme patvinusiom alėjom 
Šešėly mėlynų šviesų. 


Tekėjo grindinys po mūsų kojom, 
Kaip upė dėvinti pilkai. 

Mes nekalbėjom, bet gerai žinojom; 
Netinka mūs veidam juokai. 


Ties paliktų namų akim stiklinėm, 
Planetų ženklus nebylius 
Stebėdami, tą didžių mįslę minėm, 
Kas ištaisys mūs vieškelius! 


Paskui į molio krantą apsikniaubėm, 
Apkloti vystančia žole, 

Siūubavome kviečiais, žydėjom raugėm — 
Vėl buvome vaikai tų metų vakare. 

LIETUVOS VALSTYBĖS GALYBĖS KŪRĖJAS 
DIDYSIS GEDIMINAS (1316-41) 


Z. I VALNS KTS 


1. GEDIMINO VALDYMO PRADŽIA IR JO 
KRIKŠTO KLAUSIMAS. 


Po Mindaugo ir Traidenio Gediminas buvo 
pirmasis valdovas, kuris Lietuvą padarė stipria 
ir galinga valstybe. Daugelis jo žygių dėl šalti- 
nių trūkumo liko menkai težinomi, o kartais 
tik šiek tiek nujaučiami. Megzdamas plačius 
santykius, jis pakėlė savo valstybės reikšmę 
kaimynuose ir padarė ją žinomą visoje Europoje. 
Bendraudamas su artimomis krikščioniškomis 
valstybėmis, Gediminas užmezgė ryšius ir su 
"Apaštalų Sostu. Tik jis neturėjo Mindaugo sėk- 
mės, nes pats nesiryžo krikštytis. Gediminas, 
nors amžininkų raštuos ir kronikose, kaip ir jo 
sūnūs (Algirdas ir Kęstutis), dažnai buvo vadi- 
namas “rex"', tačiau karaliaus titulo palikuonims 
neišlaikė, juo labiau, kad Gedimino anūkas kara- 
liaus garbę priėmė kaimyninėje Lenkijoje, Lie- 
tuvos valdovui pastoviai tepalikdamas didžiojo 
kunigaikščio titulą. 

Eilė kitų Gedimino atliktų darbų Lietuvai 
turėjo ilgo patvarumo. Vieną iš savo pilių, 
būtent Vilnių, Gediminas padarė vyriausiu Lie- 
tuvos miestu, mūsiškai tariant, sostine. Prie 
Gedimino įpėdinių tik tas, kas valdė Vilnių, 
skaitėsi vyresniu už kitus, t.y. didžiuoju kuni- 
gaikščiu. Todėl Kęstutis ir Algirdas, norėdami 
paimti vyriausią valdžią, iš Vilniaus šalino brolį 
Jaunutį. Kęstutis vyriausiuoju Lietuvos valdovu 
tetapo 1381, kai pats, išvaręs Jogailą, atsisėdo 
Vilniaus pilyje. Ir Vytautas įgijo didžiojo Lie- 
tuvos kunigaikščio titulą, kai 1392 gavo vyriau- 
sią Lietuvos miestą Vilnių; taip ėjo ir toliau. 

Gediminas išgarsėjo kaip sėkmingas rytinių 
rusų žemių jungėjas prie Lietuvos. Jis pajungė 
Lietuvai į Kijevą krypstančias Pinsko ir Turo- 
vo kunigaikštijas. Jo įtaka kilo ir Smolensko 
kunigaikštijoje. O  išplėsdamas santykius sų 
Pskovo ir Didžiuoju Novgorodu, Gediminas vyk- 
dė savo antimaskvinę politiką. Tad jo globos 
jieškojo ano meto Maskvos priešai. Vieni iš to- 
kių buvo Volgos augštupyje Tvėrės kunigaikš- 
čiai, kurie, kaip Maskvos varžovai, pastoviai 
palaikė draugišką sąlytį su Gediminu ir jo įpė- 
diniais. Jo nustatyta politinė programa ilgam 

paliko Lietuvos ateičiai. Gediminas vėl, kaip 
ir Traidenis, jungė kitų baltų žemes į savo vals- 
tybę, paimdamas taip pat dalį Jotvingos. Jis 
prisiėmė ne tik lietuvių, “daugelio rusų“, bet ir 
žiemgalių kunigaikščio ir “vado" titulą.! 

Gedimino dinastijai 14-me amž. teko didelė 
laimė, kad vienas po kito iš eilės sekė žymūs 
valdovai, ir taip per visą šimtmetį iki Vytauto 
mirties. Pats Gediminas, lygiai kaip ir jo sūnūs, 
užaugino sūnumis gausias šeimas, taip pat ir 
žymų skaičių dukterų, padedančių vedybomis 
sustiprinti politinius ryšius ir teritorialinius lai- 
mėjimus. 

Gediminas paveldėjo slegiantį pirmatakų 
palikimą, būtent, nesibaigiančias kovas su kry- 
žiuočiais. Jis išvystė stiprų pasipriešinimą. Jo 
laikais Lietuva buvo aptraukta dar didesniu 
tinklu pilių, sudarant visą gynybos sistemą, pas- 
kui paveldėtą Kęstučio ir Algirdo. Sunkiau pri- 
einamose vietose, ant skardžių, tarp balų ir 
krašto gilumoje, kaip liudija išlikę piliakalniai, 
buvo įrengta daug pilių. Jų įgulų pareiga buvo 
ne tik pačią pilį ginti, bet, priešui pasirodžius, 
iš sargybos bokšto, ar kalno ugnies laužu kitus 
gyventojus įspėti apie pavojų, kad jie slėptųsi, 
ar su savo būtiniausiu turtu subėgtų pilin. 
Lietuvių pilys paprastai buvo ne mūrinės, bet 
ąžuolinių sienų su aštriais kuolais viršuje. Kai 
jas narsiai gindavo karingos įgulos, paprastai 
jos atsilaikydavo prieš riterių puolimus. Svar- 
biosios Žemaičių pilys, kurias kryžiuočiai Gedi- 
mino laikais atakuodavo, buvo ne tik nuo Mitu- 
vos žiočių iki Nevėžio, bet krašto gilumoje ir 
toliau. 

Ordinas teturėjo vieną tikslą: savo nepa- 
liaujamais teriojimo žygiais, kurie labiausiai 
kankino Žemaičius, paklupdyti pagonių kraštą 
ir jį užvaldyti. Puolimai sekė puolimus. Pvz., 
1316 pradžioje kryžiuočiai plėšė Dubysos 
žemupį, paskui jie brovės krašto gilumon iki 
Varnių; balandžio mėn. jie sunaikino Biseną, 
o vasarą vėl teriojo Varnių sritį, kurią trumpu 
laiku nuliežė kelis kartus. Kryžiuočių puolimus 
veikliai parėmė du grafai, riteriai ir kiti kilmin- 
gieji iš Vokietijos, kurių daugelis prie Medvė- 
galio buvo pakelti į riterius. 2 


| Bet niekad nebus galima turėti tikslaus 
vaizdo apie 14-me amž. vykusius ordino žygius 
Lietuvon, nes pagrindiniai to laiko kronistai — 
Livonijos ordino kapelionas Hermanas de Wart- 
berge (iki 1378) ir šauklys (heraldas) Wigan- 
das iš Marburgo (1394) visų žygių neužrašė. 
Bet tiedu ir kiti papildomi šaltiniai yra išlaikę 
įvairių detalių, iš kurių galima spręsti ir apie 
kovojimo būdą, ir apie ginklus, ir apie lankytas 
vietas bei pilis. 


Buvo įvairių žiaurios kovos epizodų. Viena- 
me iš įprastinių žygių (1320) kryžiuočiai Medi- 
ninkų srityje smarkiai pralaimėjo. Kai būrio 
vadas, ordino maršalka Henrikas von Protzke 
su 29 riteriais žuvo, į nelaisvę paimtas jo pa- 
dėjėjas Gerhardas Rude, “šarvuotas ir sėdįs ant 
savo žirgo“, buvo sudegintas padėkai die- 
vams. * Bet jokie pralaimėjimai kryžiuočių ne- 
sulaikė nuo tolimesnių puolimų. Paminėtinas 
yra 1322 žygis, kai riteriai su būriu žymių 
kryžininkų įsiveržė į Žemaičius ir dažnai lan- 
komoje Vejukų srityje (Wayken — į vakarus 
nuo Raseinių) “tokias skerdynes padarė žmo- 
nėms, kad ten tik šlapia vieta bepaliko'.4) 
Gaisrais nusiaubę Raseinių ir Ariogalos sritis, 
Dubysos žiotyse jie tačiau nepaėmė nuo seniau 
vis puolamos Peštvės. Kai “pilies žmonės ne- 
galėjo sulaikyti ant sienų užkopusių (kryžinin- 
kų) nei jietimis, nei kalavijais, nei kurios kitos 
rūšies ginklais, pagaliau dviese, trise, ar daugiau 
nusitvėrę rąstus, atrėmę juos į belipančiųjų 
krūtinę, ar nugarą, ir bestumdami, juos nu- 
versdavo nuo sienų. Nakties tamsai beartėjant, 


5 


broliai liovėsi puolę“. 

Lietuviams užteko jėgos ne tik gintis, bet 
ir priešą puldinėti Prūsuose ir Livonijoje (1318- 
19). 1322 jie įsiveržė Estijon. Lietuviams puo- 
lant Livoniją, kryžiuočiai įsiveržė Žemaičių 
gilumon ir padarė daug nuostolių“ Bet jau 
1323 kovo mėn. “Lietuviai iš Žemaičių" puolė 
Klaipėdą, o Gedimino būriai vasarą teriojo Sem- 
bą.? 

Gediminas buvo ne tik karys, bet ir vals- 
tybininkas. Šalia kardo jis veikė ir diplomatija. 
Anų sunkių kovų metu yra atsiradę šeši laiškai, 
kurie Gedimino vardu buvo išsiuntinėti į Vaka- 
rų Europą įvairiems adresatams. Jie yra ži- 
nomi tik iš nuorašų. O vieno jų turinys atpasa- 
kotas popiežiaus atsakyme Gediminui. Vienas 
tų laiškų 1323. I. 24), skirtas visai krikščioni- 
jai", buvo išsiuntinėtas penkiems Vokietijos 
miestams ir Romai. O trys laiškai (V.26) buvo 
pasiųsti Saksų provincijos pranciškonams ir do- 
mininkonams ir Hanzos miestams (Liubekui, 
Rostokui, Stralsundui, Greifswaldui, Stettinui 
ir Gotlando salai). Du, o gal ir trys laiškai buvo 
parašyti popiežiui. Paskutinis Gedimino laiškas 

(1325.VI.2.) yra rašytas Tolino ir Tartų vysku- 
pams, Rygos miesto tarybai ir Danijos vieti- 
ninkui Taline. 33 
Kadangi dėl tų laiškų autentiškumo ginčas 
tebesitęsia nuo pat jų atsiradimo iki šiol, yra 
susidariusi gausi literatūra. Daugumoje vokie- 
čiai ( C. Dreyer, J. Voigt, K.Forstreuter ir kt.) 
tuos laiškus tarė esant rygiečių falsifikatais, 
arba bent stipriai įtartinais. Lenkai ir lietuviai. 
(T. Narbutas, A. Prochaska, K. Chodynicki,H. 
Paszkiewicz ir kt.) gynė jų autentiškumą, arba 
laikė juos glaudaus rygiečių ir Gedimino politi- 
nio veikimo produktu (J.Jakštas, Z. Ivinskis.) 


Jeigu tie laiškai ir būtų buvę rygiečių su- 
falsifikuoti be Gedimino pritarimo, vis tik jie 
yra svarbūs to paties meto santykių dokumen- 
tai.“ Greičiausia jie yra artimo Rygos ir Vil- 
niaus dvaro bendradarbiavimo vaisius. Jie ne- 
galėjo būti pagaminti visai be Gedimino žinios, 
nes eilei dalykų arba turėjo būti Lietuvos val- 
dovo pritarimas, arba jie tik Gediminą tedomi- 
no. Laiškų pagrindinė mintis buvo ta, jog Ge- 
diminas, pripažindamas popiežiaus autoritetą, 
žadėjo krikštytis. Turbūt, Gediminas nebuvo 

tiek daug ketinęs, kiek du pranciškonai (Ber- 
toldas ir Henrikas) laiške įrašė. Gediminui la- 
biausiai rūpėjo sudaryti su ordinu taika, ir jis 
prašė popiežiaus tarpininkavimo. Apie patį krik- 
štą tebuvo kalbama bendrais posakiais. 

Savo laiškuose Vokietijon Gediminas kvie- 
tė Lietuvon visokiausius amatninkus, pirklius, 
paminėdamas ir riterius su valstiečiais. Kolo- 
nistams žadėjo jis daug lengvatų bei privilegijų 
ir per 10 metų nereikalauti iš jų jokių mokes- 
čių. 

Rašydamas Saksų pranciškonams ir domi- 
ninkonams, Gediminas prašė atsiųsti į Lietuvą 
vienuolių, pažymėdamas, jog Vilniuje ir Nau- 
garduke esančios jo paties statytos katalikų 
bažnyčios. Kiekviename tų laiškų smarkiai buvo 
puolamas ordinas. Toks kaltinimų . ordinui 
kartojimas yra davęs progos išvadai, jog laiš- 
kus Gedimino vardu sufabrikavę Livonijos or- 
dino priešai - rygiečiai. Tą prielaidą palaikė ir 
faktas, jog patys kryžiuočiai, norėdami rygie- 
čius suniekinti Vakarų krikščionių akyse, skel- 
bė, jog Gedimino laiškai esą rygiečių darbas. 
Šie gynė savo garbę ir tvirtino laiškų auten- 
tišikumą. Tuo būdu dvi priešingos nuomonės 
įvairiose redakcijose yra patekusios ir į to meto 
metraščius. 

Gedimino laiškai kaimyninėse žemėse iš- 
šaukė didelį susidomėjimą. Vikriai išnaudoda- 
mas nuo Vytenio laikų susidariusią padėtį, Ge- 
diminas su Rygos miestu ir arkivyskupu, kurie- 
du toliau tęsė kovą prieš Livonijos ordiną, jau 
prieš laiškų rašymą palaikė sąjungą 1322). 
Livonijoje vidaus ginčas buvo tiek paaštrėjęs 
jog arkivyskupas Fridrichas jieškojo užtarimo 
pas popiežių Avignone. Ten jis buvo užvedęs 
ilgą procesa, tikėdamasis kryžiuočiams Livoni- 
joje paruošti tragišką galą. 

Šios nesantaikos metu ir Lietuvos krikšto 
klausimas atsidūrė padėtyje be išeities. Kai or- 
dinas lietuvių pakrikštijimą teįsivaizdavo tik 
kraštą ginklu užėmus, kaip jau buvo įvykę 
Prūsuose, Rygos arkivyskupas norėjo Lietuvą 
bažnytiniu atžvilgiu turėti savo metropolijos 
jurisdikcijoje. Iš Rygos Lietuvon buvo siuntinė- 
jami dvasininkai skelbti evangelijos. Ten vei- 
kė pranciškonai ir domininkonai. Yra ženklų 
spręsti, jog Rygoje jau buvo suprojektuota “Lie- 
tuvos ( bažnytinė) provincija"? Rygos arki- 
vyskupas rūpinosi Lietuvos krikšto reikalą pastū- 
mėti pirmyn. Galimas dalykas, jog Rygos arki- 
vyskupo pritarimą turėjo ir aniedu vienuoliai 
pranciškonai, kuriedu popiežiui apie Gedimino 
krikštą buvo įrašę daugiau, negu šis buvo keti- 
nęs. 

Jau 1317 Gediminas iš popiežiaus Jono XXII 
buvo gavęs raginimą krikštytis!“ O pats Lie- 

tuvos valdovas nebuvo joks krikščionybės prie- 
šas. Jo paties dvare sukinėjosi ir turėjo įtakos 
pranciškonai, kurie tvarkė kanceliariją. Keli Ge- 
dimino sūnūs (Narimantas, Karijotas ir Liu- 
bartas tikrai), gaudami savo dalis stačiatikių 
srityse, priėmė jų tikėjimą. Lenkijon nutekė- 
jusios dvi jo dukterys krikštijosi lotyniškai(1321 
Elzbieta - už Vaclovo “Vankos? Plocke-Mozū- 
rijoje, 1325 Aldona-Ona - už Kazimiero). 


Aniems laikams Gedimino religinis pakan- 
trumas buvo nuostabus. Popiežiaus legato pa- 
siuntiniams apie savo ir Lietuvos valstybės ti- 
kėjimo klausimą jis pareiškė: “Tegul krikščio- 
nys (lotyniškieji) Dievą garbina pagal savo ap- 
eigas, tegul rusai (rutheni) jam tarnauja pagal 
savo paprotį, lenkai taip pat savuoju papročiu,- 
ir visi turime vieną Dievą'.!! Iš tų autentiškų 
Gedimino žodžių matyti platus žvilgsnis toleran- 
to valdovo, kurio valstybėje buvo daug tautų 
ir religijų.!? 


Gedimino palaikomi ryšiai su Ryga ir arki- 
vyskupu galėjo Lietuvai būti posūkiu, priimant 
krikštą iš Rygos, juo labiau, kad plėsdami su 
Lietuva naudingus prekybinius santykius, ry- 
giečiai būtų nusiplovę priekaištą, kad jie turi 
bendrų reikalų su nekrikštais. Galutinio apsi- 
sprendimo kelias buvo visai arti. Tuo būdu Lie- 
tuva, priimdama krikštą iš Rygos arkivyskupo, 
būtų buvusi įtraukta vokiečių kultūros sferon, 
kaip jai vėliau oficialus krikštas atnešė lenkų 
kultūros įtaką. 


Iš Livonijos jau antrukart Lietuvos val- 
dovui atneštas lotyniškas krikštas - tik šį kartą 
jau ordino priešo, o ne kaip Mindaugo laikais- 
būtų reiškęs ir valstybei naują politinį kelią. 
Bet vokiečių ordinas perdaug buvo užsisklen- 
dęs savo siauruose siekimuose. Tad Gediminui 
politinės aplinkybės krikštui tapo gana nepa- 
lankios, nes teisę krikštyt Lietuvą tik sau te- 
pripažino kryžiuočiai, kurie uoliai savo žygiuo- 
se nešė kryžių ant kardo galo. 


Ryžtingai kovojančių pagonių jie iš viso ne- 
turėjo progos klaustis, ar jie turi norą krikštytis. 
Kryžiuočiai todėl priešinosi ir visaip trukdė, kad 
Lietuvos krikštijimo iniciatyvą į savo rankas 
neperimtų Rygos arkivyskupas. Popiežiaus de- 
legato pasiuntiniai savo platų pranešimą apie 
pokalbius Vilniuje (1324 gegužės gale) baigė 
desper-tišku prierašu: “.. . slaptai sužinojome. .., 
kad broliai Prūsijos kryžiuočiai padovano- 
jo daug drabužių ir gėrybių žemaičių ga- 
lingiesiems su ta sąlyga, kad jie sukiltų prieš 
karalių sakydami, jei jis priims tikėjimą, jie 
Išnaikinsią ji, jo sūnūs ir visus jo šalininkus 
ir išvysią drauge su teutonų ordino broliais iš 


savo karalystės ir iš savo pašaknų visus išraus- 
sią. Tų grasinimų žodžiai daug kartų tais metais 
buvo sakomi karaliui tiesiog į akis. Panašius 
grasinimus kalbėjo prieš jį ir rusai“'.5 


Jeigu tuose žodžiuose ir galėjo būti šiek 
tiek perdėjimo, yra tikra, kad Gedimino laiškų 
išsiuntimo laikotarpyj, Lietuvą puldinėjo prū- 
sų kryžiuočiai, kuriems iš šono atėjęs pagonių 
pakrikštijimas būtų reiškęs galą jų pretenzijų 
į Lietuvą (taip ir įvyko po 1387). Nedrįisdamas 
tačiau atvirai stoti prieš Gediminą, Livoni- 
jos ordinas drauge su Livonijos vyskupais siun- 
tė pasiuntinius Vilniun, kur 1323.X.2 buvo pa- 
daryta taika, kurioje buvo nustatyti ir Rygai 
svarbūs prekybos reikalai!*4 O Prūsų ordinas 
kiršino Žemaičius, kurie ir taip jau 14-me amž. 
tapo užsikirtę krikščionybės priešai. Kryžiuočiai 
nieko nepraleido Lietuvon, su Didž. Naugardu 
sudarė sutartį prieš Gediminą, kurį juodino, 
rašydami krikščionių valdovams ir popiežiui. 


Visoje toje per ištisus metus po Gedimino 
laiškų parašymo susidariusioje politinėje būk- 
lėje, kada 1324 vasarop iš Avignono atvyko 
Rygon du legatai (vysk. Baltramiejus ir abatas 
Bernardas), Gediminas diplomatiškai išsisuki- 
nėjo, vengdamas savo laiškuose popiežiui sura- 
šytų krikšto pažadų. Politinė padėtis buvo su- 
sidariusi kitokia, negu prieš 75 metus valdant 
Mindaugui, nes Gedimino nespaudė jokia koali- 
cija, nei baimino koks sosto pretendentas. Tad 
jis galėjo krikšto klausimą atidėti. Esą, jis per 
pokalbį su pasiuntiniais metęs žodžius: “...jei 
kada nors esu turėjęs toki sumanymą (pasi- 
krikštyti), tepakrikštija mane velnias"./5 Ši- 
tuose žodžiuose, berods, atsispindi Gedimino 
anksčiau turėtos viltys, kada jis, kreipdamasis 
į popiežių, buvo tikėjęsis, jog augščiausias Baž- 
nyčios autoritetas sudraus ordiną. Avignone 
greičiausia nedaug tebuvo žinoma, kad kry- 
žiuočiai, sau įsikalę pagonių lietuvių krikštijimo 
monopolį, kliudė Lietuvai užmegzti ryšius sv 
krikščioniškomis valstybėmis. Iš Avignono 1325 
sugrįžęs Rygos arkivyskupas metė ordinui ir 
terdiktą už Lietuvos krikšto sutrukdymą. 


Krikšto klausimą atidėjus, Gediminui be- 
rūpėjo tik naujai sudarytoji taika. Išvykdami 
iš Livonijos, popiežiaus legatai įsakė su Gedimi- 
nu nekariauti ketverius metus, nes buvo turima 
vilčių, kad per tą laiką Gediminas galįs pasi- 
krikštyti. Tuo metu kryžiuočiai, kad ir erzinda- 
mi Gediminą kitais būdais, laikėsi oficialios tai- 
kos, ir karą tepradėjo 1328. Prūsų ordinas, ne- 
pripažindamas tos sutarties, skatino savo VyS- 
kupus ir jų kapitulas pareikšti Livonijos dva- 
sininkams protestą, reikalaujant anuliuoti su 
Gediminu pasirašytą sutartį.!* 


Ž. GEDIMINO TAIKA SU LENKIJA IR KOVOS 
SU VOKIEČIŲ ORDINU 


Matydamas, kad kova su kryžiuočiais už- 
truks, Gediminas tuo tarpu surado talkininką 
Lenkijos Vladislovo Lokietkos asmenyje. Šis 
ruošėsi kariauti su ordinu dėl užgrobto Dancigo 
ir Pamario. 1325 sudarydami taikos sutartį, są- 
jungininkai ją sutvirtino vedybomis tarp Lo- 
uietkos sūnaus Kszimiero ir gedimino dukters 
Aldonos, kuri, kaip vėliau buvo pasakojama, 
Lenkijon atsivedusi 24,000 Lietuvoje buvusių 
lenkų karo belzisvių. 


Lietuva jau nuo Traidenio laikų turėjo pa- 
stovesni ryšį su Mozūrija. Išleidęs savo dukterį 
už Plocko “Vankos", Gediminas savo laiškuose 
kviečiamiems į Lietuvą vakarų svetimšaliams 
rekomendavo kelią per Mozūriją. Jo 1325 su- 
tartis buvo pirmasis su Lenkija taikos sąlytis, 
kurio atminimas dar buvo jaučiamas Liublino 
unijos išvakarėse, t.y. beveik po pustrečio šimt- 
mečio. 

Iš Gedimino ir Lokietkos sąjungos dau- 
giausia naudos turėjo Lenkija, nes jos lietuviai 
nebepuldinėjo. Tad vienas to laiko kronistų, 
kalbėdamas apie Kazimiero ir Aldonos vedy- 
bas, užrašė, jog “atėjo taika tarp Lenkijos ir 
Lietuvos"'.!". 1326 Gediminas talkininkavo Lo- 
kietkai, pasiųsdamas jam kovai prieš Branden- 


"burgo markgrafą 1200 vyrų, kuriems vadovavo 


Gardino seniūnas Dovydas. Sąjungininkai pa- 
laikė vienas kitą kovoje prieš ordiną. Gedimi- 
ną paremdamas, Lokietka puolė kryžiuočius 
1329, kai šie drauge su Čekijos karaliumi Jonu 
Liuksemburgiečiu padarė žygį Žemaičių gilu- 
mon. Kitais metais (1330) ir Gediminas turėjo 
paremti Vladislovą jo kovoje prieš kryžiuočius. 
Sutartu laiku atvykęs Kulmijon ir ten lenkų ne- 
radęs, Gediminas juos apkaltino žodžio nesilai- 
kymu. 1331 neįvykus bendrai numatytam karo 
žygiui, lietuviai apiplėšė savo sąjungininko že- 
mes. Lietuvių ir lenkų ginklo draugystė iširo. 
1339 mirė Lenkijos karalienė Aldona Gedimi- 
naitė, o kai Kazimieras pagaliau 1343 su kry- 
žiuočiais sudarė Kališo taiką, ilgam pasibaigė 
dviejų kaimynų taikingi santykiai, anksčiau pa- 
laikomi intereso prieš bendrą priešą. Prasidėjęs 
konfliktas dėl Haličo ir Volinijos žemių pavel- 
dėjimo nusitęsė iki Liudviko Anjou mirties- 
(1382) 

Po laikino atodūsio, nuo 1328 Lietuvą vėl 
užgulė sunki našta. Prūsų kryžiuočiams kariau- 
jant su Lenkijos Kazimieru, Lietuvą puolė 
Livonijos ordinas. Tada vėl, Livonijoje prasi- 
dėjus vidaus karui, atsinaujino Gedimino ir 
rygiečių sąjunga. Kai ordinui pavyko Daugu- 
vos žiotyse įsigyti Duenamuendės (Daugavgry- 

vos) pilį, rygiečiai ją ėmė šturmuoti (1328.VII.) 
o pakviesti lietuviai 1329.IX. nuteriojo ordino 
valdas. Jiems pasitraukus, kryžiuočiai paga- 
liau apgulė Rygą, kuri, bado verčizma, po 6 mėn. 
turėjo savo priešui atidaryti vartus (1330. III.20) 
Savo “atgailos rašte“, vad “Suhnenbriet", išpa- 
žindami kaltes, rygiečiai be kitko pažymėjo, kad, 
jiems bendradarbiaujant su pagonimis, ordinui 
teko patirti “nepakeliamų nuostolių, daug bė- 
dų (multas tribulationes) ir sunkių persekioji- 
mų“.!* Rygai kritus, Gediminas neteko paramos 
prieš ordiną, kuris, vidaus priešą įveikęs ir 
pačią Rygą užvaldęs, beveik iki pat Gedimino 
valdymo galo darė Lietuvon puolimus. 1331- 
33 buvo teriojama “Lietuva, kurią vadina Že- 
maičiais?.'* 1933 Augštaičiuose kryžiuočiai pa- 
siekė Ukmergės apylinkę, o 1334, nusiaubę 
Dubingius ir Šešuolius, jie buvo 4 mylios nuo 
Vilniaus. Tada abiejų lyčių lietuvių buvę nu- 
žudyta 1200.20 


Rimčiausias frontas buvo tačiau iš Prūsų 
pusės. Žemaičiai neteko daug kraujo. Vesdami 
gyvybinę kovą ir padėdami daugiausia aukų, 

Žemaičiai kartais su Vilniaus valdovu turėdavo 
laikinų nesutarimų. Pabrėždami savo separa- 
tizmą ir nesiskaitydami su Gedimino norais, 
jie nesijautė esą jam tiesiogiai priklausomi. 
Nors kryžiuočių puolimų metu Gediminas Že- 
maičių jėgas naudojo kovai prieš ordiną ir pats 
jiems padėdavo, tačiau ten iškildavo savi nusi- 
statymai (1316-20), apie kuriuos buvo žinoma 
ir Ragainės kryžiuočiams! Su Žemaičials or- 
dinas bandydavo užmezgti tiesiogius santy- 
kius. Pvz, Dusburgo žiniomis, 1322 po labai 
narsios kovos išvargę Peštvės pilies gynėjai ki- 
tą dieną davė kryžiuočiams įkaitus, žadėdami 
pasiduoti. Tik pačiam “lietuvių karaliui ragi- 
nant'", peštvėnai atsimetę nuo susitarimo.?ž 


Gediminas buvo kietos kovos linijos įkvė- 
pėjas. Vėl kita atsitiktinė žinutė iš 1328 Wigan- 
do kronikoje pažymi, jog esą daug Medvėgalio 
srities kilmingųjų (“multi pagani maiores“) 
derėjosi su magistru: “jie visi jam paklustų, 
jeigu juos apsaugotų nuo karaliaus pykčio ir 
jėgos, nes kitaip jie negalėtų išsigelbėti.“** 


Tarp dviejų ilgus metus kariaujančių pu- 
sių visada gali nutikti kokių atskirų nuo ben- 
dros kovos linijos nukrypimų, gali atsirasti per- 
bėgėlių pas priešą. Jų pasitaikydavo ir iš or- 
dino riterių tarpo.?* Be to, nors Žemaičiai jau- 
tėsi esanti savarankiška žemė, tačiau didžiųjų 
puolimų metais jie mielai priimdavo Lietuvos 
valdovo pagalbą. Nuo 1328 prasidėjo naujas 
žygių etapas. Prūsų kryžiuočiams dažniau lan- 
kantis pietvakarių Žemaičiuose, vis labiau rei- 
kalinga darėsi Livonijos riterių įkurtoji Klai- 
pėda. Tad toji pilis 1328 buvo perleista Prūsų 
kryžiuočiams. Klaipėdos komtūrijai numatytos 
ribos apėmė platų pajūrio ruožą: šiaurėje nuo 
Šventosios, rytuose - iki pat Minijos augštupio 
(Kretingos ir Telšių apskritys). 


Gedimino laikais, kaip ir prie jo įpėdinių, 
Prūsų ordinas Lietuvon organizavo labai daug 
žygių. Pagrindinėse ordino kronikose (ypač 
pas Wigandą ir Wartbergą) metai po metų 
eina inventoriškas išskaičiavimas žygių, juose 
nuteriotų vietovių, užrašymas skaičių (kartais 
abejotinų) užmuštųjų, nelaisvėn paimtųjų ir 
grobio (arklių, raguočių),?? ir pagaliau dažnas 
sužymėjimas iš Vakarų Europos atvykusiųjų 
svečių. Savotiška buvo ordinui laimė, kad tur- 
kai galutinai užėmė Šv. Žemę (1291). Visai 
sustojus pilgrimų kelionėms į Palestiną, sustip- 
rėjo pagalba vokiečių ordinui. Išskyrus Ispani- 
ją, turėjusią savo kovos frontą su arabais (mau- 
rais), ir Italiją, vakarų Europos riteriai iš įvai- 
rių kraštų atvykdavo į Prūsus. Jie atsivesdavo 
būrius “Knappų", turinčių viltį pagonių krašte 
greit tapti riteriais. Su savais riteriais ir paly- 
dovais atvykdavo augštų svečių, grafų, hercogų, 

net karalių. Bet iš vakarų Europos į Pabaltijį 
traukęs nuotykių jieškotojas, kuris šaukė 1 


“ich muz faren ueber mer 
gen Preuzzen an die heiden'' 26 


riteriams nešė supasaulėjusią dvasią. Šalia tokių 
syačių ir pačių riterių, žygiuose į Lietuvą buvc 
siunčiami ir būriai pėstininkų kurių didelę dalį 
sudarydavo senprūsiai.7 į 


| „avo žygius vėl pradėję 1328 Gardino puo 
limu, Prūsų kryžiuočiai sudegino nuo Vyteni 
laikų pagarsėjusių Karšuvos pilių Putvės (Pu. 
tenikos) ir Aukaimio priešpilius, teriojo Vėju- 
kus (Wayken), puolė Gedimino pilį?“ Iš kitų 
puolimų yra išskirtinas 1329 pradžioje pirmasis 
Čekijos karaliaus Jono Liuksemburgiečio žygis 
į pietvakarių Žemaičius. Šis žygis, kuriame buvo 
daug svečių iš visur, net iš Anglijos, paminėtas 
ne tik ordino kronikose, bet ir žygyje dalyva- 
vusio prancūzų poeto Gillaume de Machaut 1357 
rašytame veikale “Confort d'Ami" (Draugo pa- 
rama). Poetas išskaičiavo, jog piligrimai esą, 
be Medvėgalio (Medouagle), dar paėmę ketu- 
rias pilis (Kvėdarną, Gedimino pilį, Gegužkal- 
nį, Aukaimį). 


Žemaičiai Medvėgalyje gana atkakliai gy- 
nęsi, tačiau priešui padegus pilį, turėję pasi- 
duoti. Karaliui Jonui pasiūlius, visi pasikrikšti- 
ję pagonys, kurių buvo 6000 (čia Machaut ir 
Dusburgo cifros sutinka). 1329.II.2. turėjo būti 
paleisti.?? Tačiau prievartinis karo meto krikštas, 
nors ir suteikė žmonėms gyvybę ir laisvę ne- 
ilgai tepatvėrė, ir “jie greit atsimetė nuo t'kė- 
jimo (Dusburgas). 


Nuo Gedimino valdymo pradžios piligrimų 
ir riterių vis atvykdavo ordinan iš Pareinio, 
Čekijos, Burgundijos ir kt. žemių. Su daug “pe- 
regrini"' iš Anglijos 1331 atvyko grafas Tho- 
mas iš Suffolko.*? Kai iš Vokietijos, Austrijos 
ir Prancūzijos susirinko pas kryžiuočius už at- 
gailą “pasižadėjusių kovoti prieš pagonis ir 
netikinčius'' kunigaikščių, didikų, riterių ir mal- 
dininkų, 1336 vasario mėn. buvo suruoštas dide- 
lis žygis Lietuvon“! Apgultos Pilėnų (Pillenen) 
pilies*ž įgula, kunigaikščio Mergerio vadovau- 
jama, narsiai gynėsi. Wigando Marbrugiečio 
eilėtoje kronikoje, kurią plačiai panaudojo ės 
Schuetz, yra aprašyta, kaip lietuviai, negalėda- 
mi atsispirti didžiai kryžiuočių jėgai, “kadangi 
pylimas ir užvartos, nuolat puolamos jau buvo 
pralaužtos ir iš dalies sunaikintos," pilies vidu- 
ryje užkūrė didelį laužą, į jį sumetė savo turtą, 
ir “nužudę visas moteris ir vaikus ir sumetę 
lavonus į ugnį, vienas po kito patys išsižudė". 


Didelė dalis leidusi sau galvas nukirsti 
vadui, kuris, “nepaprastai stiprus karžygys, ne- 

Albertas Vesčiūnas:; 


Galva (Litografija, 1953) 


žmoniškai priešinosi ginklu, ir ne vieną galvą 
dar nuskynė, kol atidavė savąją“. Pilin įsiver- 
žę, beradę vien pelenus ir apdegusius narsių gy- 
nėjų lavonus, “riteriai grįžo į Prūsus sužeisti 
ir, išskiriant galvijus, be grobio“. 

Šis lietuvių herojiškų kovų faktas (1336. 
II.24), paminėtas ir kituose šaltiniuose“, yra 
tapęs vienas iš brangiųjų romantiškosios Lie- 
tuvos istorijos epizodų, nuėjęs ir dailiojon lite- 
ratūron. 19-tojo amž. tautinio atgimimo laiko- 
tarpyje lietuviams stiprų įspūdį darė Wl. Kon- 
dratowicziaus (Syrokomlės) poema “'Margier" 
ir Ign. Kraszewskio apysaka “Kunigas". Patys 
lietuviai (Vyt. Klova) yra sukūrę operą “Pilė- 
nai". Ir daug kitų apgultų pilių lietuviai pana- 
šiai gindavo. Priešas jas retai tepaimdavo. 

Nuo Pilėnų tragedijos metų kryžiuočių 
spaudimas Lietuvon buvo žymiai padidėjęs. Ka- 
ringas ordino didysis magistras Dietrichas (Teo- 
dorikas) von Altenburg (1335-41), dar būda- 
mas Ragainės ir Karaliaučiaus komtūru, iš ar- 
čiau susipažinęs su Lietuva, išvystė prieš pago- 
nis didelę veiklą. Jis dėjo plataus masto pa- 

stangų galutinai palaužii lietuvių atsparumą. 
Nuo 1336 vienas po kito buvo ruošiami keli 
žygiai34 Magistras planavo Nemuno krantus 
apstatyti kryžiuočių pilimis. Dar 1336 „buvo 
atstatytas Georgenburgas, arti neįveikiamos 
Peštvės, šiek tiek į vakarus nuo Dubysos žio- 
čių (“Romayn'" saloje) gegužės gale buvo imtas 
statyti Marienburgas. Bet dėl mažo vandens upė- 
je lietuviai kliudė statybą“? ir pilis, berods 
tegalėjo būti tik kitais metais baigta?“ pra- 
džioje ten teįrengus apsaugai “fortalicium". 
1337 buvo dar reikšmingesni. Pradžioje dėl 
žiemos atlydžių turėjo grįžti namo, Lietuvon 
žygio neatlikę, daug įvairių Europos svečių, jų 
tarpe aklasis čekų karalius Jonas ir jo sūnus 
Karolius, būsimasis imperatorius“' Bet atvy- 
kimas Bavarijos kunigaikščio Henriko, artimo 
imperatoriaus Liudviko Bavariečio giminaičio, 
davė progos suruošti didelį žygį Lietuvon. Ap- 
saugoti toli lietuvių teritorijoje  pastatytam 
Marienburgui, ant Nemuno kranto tada buvo 
pastatytas Bajerburgas (tarp Veliuonos ir Pešt- 
vės, prie upelės Kvalkės). Savo vardą gavusi 
žymiam svečiui pagerbti, ilgam aprūpinta mais- 
tu ir stipria įgula, naujoji pilis turėjo tapti 
sostine Lietuvos, kurią svajota greit nukariauti. 


Nors savo teises į Lietuvą ordinas galėjo 
remti dar iš 13-jo amž. imperatoriaus (1226, 
1245) ir popiežiaus dovanojimais, tačiau 1337 
jis vėl išsirūpino du naujus dokumentus, kuriais 
imperatorius Liudvikas Bavarietis kryžiuočiams 
dovanojo Lietuvą, Žemaičius ir rusų žemes. 
Liudvikas, kuris pats užsikirtęs kovojo prieš 
popiežių, mielai išskyrė Lietuvos plotą iš Ry- 
gos arkivyskupo valdžios. Dovanodamas naujai 
sostinei Bavarijos vėliavą, imperatorius nusky- 
rė, jog Bajerburge turės reziduoti Lietuvos ar- 
kivyskupas, kuriam turės priklausyti kiti vys- 
kupai. Tas planas buvo aiškiai nukreiptas prieš 
Rygos arkivyskupą, kad jis vienas pats nebe- 
siektų pakrikštyti lietuvių.** Visiems tiems di- 
delio masto projektams trūko vieno dalyko - 
pirma dar ginklu reikėjo užimti Lietuvą, kuri 
vis dar nepalūžo. Ordinas rinko naujas jėgas, 
siuntinėjo į Vokietiją raginimus, kviesdamas 
karius ir kunigaikščius “kovai su lietuviais ir 
rusais".*? O į pačią Lietuvą magistras išvedė 
tris plačius kelius su grioviais, kliudančiais prie- 
šui priėjimą.*? 

Kai Gedimino lietuviai nuo Prūsų ordi- 
no puolimų gynėsi, atstatinėdami paimtas pilis 
ar sunaikintus priešpilius, ar patys nuterioda- 
mi kryžiuočių vald:s*! su Livonijos ordinų 
įvyko susiartinimas, sudarant prekybos sutartį 
(1338.XI.1).42 


Ta Lietuvos ir Livonijos ordino sutartis te- 
buvo tačiau grynai ekonominių santykių rei- 

kalui “Pirklio taika“ (Kaufmannsfriede“)'* — 
konkrečiai nustatanti svetimame krašte “taikos 
ruožą". Tad klaidinga būtų daryti per plačias 
politines išvadas, kad toje sutartyje iš viso ne- 
buvę paminėti Žemaičiai. Juos spaudė kryžiuo- 
čiai iš abiejų šonų. 1339 vasario mėn. iš Prūsų 
jie buvo smarkiai užpulti. Pats didysis magis- 
tras buvo apgulęs Veliuonos pilį! bet jos paimti 
neistengė. 


Militariškai gana stipri, pavyzdingai su- 
tvarkiusi savo administraciją ir ekonomiškai 
klestinti vokiečių ordino valstybė, kurios valdos 
tesėsi nuo Neumarko iki Narvos (išskyrus Že- 
maičių kylį), jau buvo praleidusi laiką lietu- 
viams įveikti. Dviejų generacijų amžius, 66-rių 
metų laikotarpis nuo Gedimino iki jo sūnaus 
Kęstučio mirties (1316-82), skaitomas didžiau- 
sios ordino stiprybės ir geriausiojo jo žydėjimo 
metai. Tai trijų energingųjų magistrų — Diet- 
richo, Henriko Dusemerio ir Winricho von 
Kniprodės (1335-82) — valdymo laikai. Bet prie- 
šingoje stovykloje buvo taip pat žymūs ir ener- 
gingi kovos partneriai. Nors vakarų Europoje 
tada pasidarė gana populiarios “Litauerreisen"", 
išvirtusios į pramogines iškylas,“ militarinis 
jų rezultatas nebuvo didelis. Ordino kovų metu 
Lietuva nuo pat pradžios jau buvo užsigrūdi- 
nusi ir sustiprėjusi. Kryžiuočiai, sulikvidavę 
Rygos arkivyskupo Fridricho taikingas misijas 
Lietuvoje, patys nebepajėgė surasti kelio Lie- 
tuvos krikšto klausimui išspręsti. Jiems te- 
galiojo tik ginklo kalba. Jie nepastebėjo ir ne- 
įvertino, kad Gediminas iš Lietuvos jau buvo 
padaręs didelę valstybę, kurios ribos tesibaigė 
toli rytuose, už Augštaičių plotų. 

IšVARYTOSIOS ŽODIS 


Išvarėt mane iš namų, 
Jūs teisūs ir be nuodėmės, 
Serbentų gelstančių taku 
Sūnelis verkdams bėginės. 


Aš niekad nebuvau miraže, 
Tik nuotaka paika, 
Kurią piršliai nugirdę veža 
Vien aukso karieta. 


O, ar paklausėt apie tai, 
Kodėl aš klystkeliu suku? 
Atėjo meilė nelauktai, 
Serbentų raustančiu taku. 

RŪS- TI STE-N 


IšTRAUKA Iš SPAUSDINAMOS KNYGOS “RUSTI SIENA" 


Pavargęs ir vėlybas ruduo buvo užgulęs 
jau visus žemės kraštus. 

Naktis iš lėto sukosi į dieną - tokia paniu- 
rusi, tingiai žiūrėdzma pro tiršius debesų blaks- 
tienus, vis dar lūkuriuodama ir kažko abejoda- 
ma. O iš debesų dribo sniego ir lietaus mišinys. 
Visas lapkričio mėnuo buvo permirkęs purvu 
ir lietaus žliaugtimi. 

Tačiau prieš patį rytą lietus ir sniegas kiek 
sulėtėjo. 

Ateinančią dieną Jurgis Bertaešius pasitiko 
tomis pačiomis užmurusiomis akimis. Visą naktį 
jis nebuvo suglaudęs blaksiieno. Kai vakare su- 
dribo į lovą, taip iki pat ryto ir pratįsojo ant 
dešiniojo šono. Jo akys buvo įsikibusios į nublyš- 
kusį lango keturkampį, kuris dabar vis labizu 
švito ir platėjo. 

Per visą tą laiką jis girdėjo tiktai lietaus 
taškenimą į lango stiklus. O dabar ten maiė 
jau ir sniego dribsnius, kurie tuoj tirpo ir sku- 
bėjo žemyn kaip vingrūs kirminai. 

Kitame kambaryje krenkšėjo dėdė Boni- 
facas Šukys. Senis taip pat nemiegojo. Jis daž- 
nai atsikeldavo, peržingsniuodavo kelis kartus 
grindis, neskubėdamas sugrįždavo atgal ir vėl 
nuvirsdavo ant lovos. Tada ir jo senė suknirkš- 
davo, pasakydavo kelis žodžius ir nutildavo. Prieš 
pačią aušrą senis sulėtino kosulį ir ėmė kažką 
bumbėti savo pačiai. Jo balsas buvo lėtas ir 
gilus, sukapotas į sakinius, sunkiai sunkiai ky- 
lančius, tartum iš kokio gilaus kubilo. 

Jurgis iš pradžios dar klausėsi, pagauda- 
mas čia vieną, čia kitą žodį, bet paskui nusibodo. 
Jo akys vėl įsikibo į lango keturkampį, žiūrėjo 
ir žiūrėjo ten, kur vis aiškiau lindo rudens rytas. 
Ten jis pamatė ir dangaus kraštą, primurmė- 
jusį juodų debesų. Buvo aiškiai matyti šlapdriba, 
kuri leidosi žemyn, tartum sudraskytos skaros 
balti gabalai, nuolat užtaškydami lango stiklus. 

Ne, jis jau nebegalėjo ilgiau tįsoti lovoj. 
Tada paspyrė antklod2 savo ilgomis galūnė- 
mis ir ta nušliaužė žemyn, supliūkšdama ant 
grindų. Vis dėlto jis dar neskubėjo. Atsilošė 
aukštielnikas ir surietė kelius. Po to pasuko: gal- 
vą į sienos pusę ir kažko lūkuriavo. Abu seniai 
už sienos buvo jau aptilę, tik kada nekada Šu- 
kys dar nusikrenkšdavo. 

S AS | US BUDEAD AE 


Dabar Jurgis metė abi kojas į šoną ir pla- 
čiomis pėdomis prisiplojo ant grindų. Jo sunkūs 
ir stambūs kaulai įlenkė vieną lentą, jog ta net 
sugirgždėjo. Žengė jis žingsnį ant kitos, ir po jo 
kojomis vėl sucypė, sudejavo. 

Jis nusižiovavo visa placia burna ir atmetė 
į šonus rankas, kaip kokias šakas, tarium pasi- 
ruošęs kažką apkabinti. Tuoj pat sutraškėjo 
rankų kaulai, nusimesdami nakties tingulį. Kai- 
riuoju delnu jis suvėlė tirštus geltonus plaukus 
ir, mindamas lentą po lentos, nuslinko prie lango. 


Rėmai ten buvo platūs, tik žemai nusmukę. 
Jis perlinko pusiau ir įkišo galvą į tarpulangę. 
Naktis baigė jau visai nueiti už miško, kuris 
pailgu gniužulu gulėjo pačiame laukų gale, apsi- 
miglojęs ir pavargęs. Ant jo viršūnės buvo nu- 
sėdę debesys, savo pečiais prilaikydami kitus, 
tokius pat tirštus ir rūsčius kamuolius. Čia pat už 
lango rudavo žolė, apdrėbta patižusiu sniegu, o 
kelių žingsnių krypavo į kiemo vidurį dvi pro- 
važos, skendėdamos vandens latakuose. 

Dar kiek pasižvalgęs tarpulangėj, Jurgis iš- 
sitiesė, nusvyravo prie lovos ir vėl krito į ją. 
Kurį laiką jis tik niurnėjo, vėlė savo tirštus 
plaukus, o veidas vis labiau raudo. Po to ne- 
skubėdamas užsitempė kelnes, užsitraukė koji- 
nes ir įsilipo į ilguosius batus. Vėl jis nuėjo 
prie lango ir ten perlinko pusiau. Jo akys visa 
jėga prilipo prie pamiškės, kur dabar aiškiai 
buvo matyti eglių viršūnės, siubuojančios čia 
į rytus čia į vakarus. Nuo tų viršūnių jo akys 
nuslydo žemyn ir įsikibo į sodybą. Tai jo tėvų 
sodyba! Tik kelios vienišos trobos, atsitūpusios 
po augštais medžiais. 

Jurgis staiga išsitempė ir pagyvėjo. Greitai 
ėmė traukti į save orą, net šniokšdamas. Paliko 
langą ir vaikštinėjo iš vieno kampo į kitą, net 
grindys dejavo. Tačiau ilgai jis ten nežinguliavo. 
Tuoj nutraukė švarką nuo vinies ir savo ilgom 
rankom įlindo į jo plačias rankoves. Čia pat 
vikriai pagriebė kepurę, užmetė ant padrikusių 
plaukų ir atsargiai įslinko virtuvėn. 

— Ale kur taip anksti susibaudei? —paklau- 
s2 Šukys už kamaros durų. 

Jurgis buvo kaip kurčias ir vis toliau slinko 
prie durų. 

— Išeinu, dėde valandikei, — murmtelėjo 


Jurgis — ilgai nebūsiu, pasisukinėsiu ir vėl na- 
mo parsirasiu. 

— Tai ir vėl užsidegei, Jurgiuk, — knirk- 
telėjo ir senoji, — ale tai žmogus, negali pa2- 
kentėti, kol orai pasitaisys. Turbūt vėl bėgi 
savo trobų paveizdėti? 

— Je, teta, noriu pamatyti, kaip ten atrodo, 
— ramiai atsakė Jurgis ir sustojo virtuvėj. 

— Juk nepabėgs tos trobos, — įsiterpė Šu- 
kys, — kam čia taip užsidegti, visuomet jas at- 
rasi. Tik paveizėk į lauką, koks ten sumišimas. 
Kipšas, ir tas savo vaikų į tokį orą nevarytų... 

— Ne, ne, dėde, taip nešnekėk, — atsigavo 
Jurgio balsas, — šiandien aš nebijau nei kipšo 
nei oro, pačiam carui liežuvį išraucizu, jei tik 
prieiti galėčiau. 

Tai gražiai nušnekėjo, — vėl atsiliepė se- 
nė, — Jurgeli, Jurgeli kada tu suvaldysi savo 
burnelę? Vis tas ciesorius ir ciesorius... 

— Ne, ne, teta, jau nemislyk manęs per- 
šnekėti. Jau koks užgimiau, toks ir pasiliksiu. 


ALBERTAS VESčIŪNAS 


Ir nedovancsiu aš tiems kipšams, visą gyvenimą 
guldysiu galvą už teisybę, neleisiu, kad ruskiai 


mano trobas smardintų... Pamatysi, teta... 
— A, Jurgiuk, šneki kaip ant vėjo, — per- 
traukė jį Šukys, — ir ką tu padarysi tokiai 


g+lybei, tik pirštus nusisvilinsi... 

— Ir padarysiu, dėde, pamatysi, kad pada- 
rysiu, — nenusileido Jurgis ir jau suko prie du- 
rų 

— Tai palauk, dar nebėk kaip užsidegęs, 
— kamaros tarpdury išdygo senis visas baltas 
savo lininiuose apatiniuose, — ateik pas mus, 
visi trys kaip žmonės pašnekėsim. 

Jurgis jau nieko nebesakė, tik apsigrįžo ir 
įslinko pas senius. Numetė kepurę and lovos ir 
savo plačia nugara atsirėmė į lango briauną. 

— O ką aš turiu daryti, dėde, ką turiu?— 
kalbėjo jis nuleistu balsu, — juk necaliu visko 
palikti, kaip stovi... Negaliu, dėde, ir niekuo- 
met negalėsiu. 

— Jurgiuk, gal taip blogai nebus, — pasu- 

ko senė galvą į jo pusę, — gal burliokai dar 
nepasigrobs tavo trobų. Žmonės dabar visaip 
seiles taško, neklausyk, ką svietas šneka. Tik 
pamislyk, tiek metų ciesoriui tarnavai, tokius 
gražius popierius parsinešei. 

— Ką čia tie popieriai, teta, aš spiaunu ant 
popierių, — išsitiesė Jurgis, — trobų man reikia. 
Mamą, tėvuką, seserikę turi man sugrąžinti... 
O tie popieriai, tai tik pasišluostyti, prastai šne- 
kant... — karšta raudona banga išsipylė per visą 
veidą, akys pasidarė didelės ir drąsios, oda iš- 
sitempė, net drebėjo rodos, ji trūks ir apsilies 
kraujo lataku. 

— Kam čia dar šnekėti, Jurgiuk, — vėl 
atsiliepė senoji, perbraukdama drėgnas akis pak- 
lodės kraštu, —juk mes tave kaip savo vaiką 
suprantam. Argi galim užmiršti tą baisią dieną, 
sergėk, Pone Dieve. Gyvulėlis, ir tas krauju 
apsipiltų, pamatęs tokias nedorybes. Sustyrę 
veizėjom, savo akim matėm, kaip iš trobos 
išplėšė tavo mamunėlę su papuniuku, o paskui 
ir Agotukę ištraukė. Suraišiojo visus kaip ko- 
kius žvėrelius ir išlakino į svieto tolybes. Ple- 
pėjo žmonės, kad į Siberiją, ale kas ten gali 
žinoti. Niorėjom arčiau pribėgti, dar kokį žodį 
pasakyti, ale kur tau, stūmė atgal maskoliai 
kaip nelabieji, nė burnos neleido atidaryti... 

— Ale už ką, už ką, teta? — pertraukė ją 
staiga Jurgis. 

— Nu, kam dar klausti, Jurgiuk, juk sakėm 
šimtą kartų šnekėjom, — prisidėjo ir Šukys, — 
perbėgo per sieną kažkoks žmogus iš Prūsų 
pusės ir, kaip koks Dievo pražvelgimas, užlipo 
maskoliui tiesiai ant galvos. Juk atsimeni, pasa- 
kojom, kam čia dar ir šnekėti. Maskolius nut- 
vėrė tuoj tą pabėgėlį ir susikibo abu iš paskuti- 
niųjų. Daužėsi kaip levas su vilku. Ale tas žmo- 
gus nebuvo išvėsęs. Lamdė, laužė maskolių kone 
pribaigdamas. Ir kai jau pamatė, kad nieko ne- 
bus, sukruvino, uždusino ir paliko be dvasios. 
Ir tada pasileido tiesiai į taviškių trobas. Tei- 
sybė, į pačias trobas nebėgo, tik smuko kaip 
driežas į daržinę ir norėjo ten pasislėpti. Ale 
kur tu biednas žmogus pasislėpsi. Sukilo pasi- 
judino žandarai su maskoliais kaip vanduo, aps- 
pito visa ruja daržinę ir ėmė pyškintis, pats 
žinai, jau šnekėjom. Anasis gerai pylė iš darži- 
nės ir nugnybė kelis žandarus. Paskui kažkaip 
ištrūko į laukus, pasileido į miško pusę, ir išga- 
zavo tarp eglynų. 

— Ale kodėl, dėde, kodėl prie maniškių 
prisikabino? — Jurgis jau degė. 

— Jurgiuk, leisk man šnekėti, — sulaikė 
jį Šukys, — o paskui puolė apsiputoję į trobas 
ėmė kratyti visas kerčias, nė vienos dulkės ne- 
paliko nepačiupinėję. Ir kaip tik Dievo pražvel- 

gimas, matyt pakliuvo ant tokios nelaimingos 
valandos — maišiuką su lietuviškom knygom ai- 
rado. Tavo papuniukas ką tik buvo iš Prūsų par- 
sinešęs. To maskoliams tiktai ir bereikėjo. Šo- 
ko kaip smakai prie tavųjų ir nepaleido... Ale 
juk pats žinai, Jurgiuk, jau kelinta kartą vis- 
tą patį ir tą patį šnekam... 

— Ne, ne, dėde, taip aš nepaliksiu, — šoko 
vėl Jurgis, — tegul visas svietas pusiau per- 
sprogs, tegul kažinkas atsitiks, O aš ruskių vis- 
tiek į savo trobas nejįsileisiu... — dėjo jis ke- 
purę ant galvos ir skubėjo prie durų. 

— Jurgi, palauk, kur leki taip užsidegęs, — 
rėkė Šukys, — sustok. Nemislyk, kad su ruskiais 
taip lengvai apsidirbsi. Su tokiu liežuviu tik 
pats save susiėsi. 

— Ruskiai patys greičiau susiės, pamatysi, 
dėde, tik atmink, — ir jis jau dėjo delną ant 
durų rankenos. 

Tada iš lovos pašoko senoji, nubėgo prie jo 
vienuose marškiniuose ir įsikabino abiem rankom: 

— Jurgeli, tai ko taip užsidegei? Nesigraužk, 
jau kiek kartų tau sakiau. Eik geriau prie stalo, 
duosiu ką nors perkrimsti, gal lengviau pasi- 
darys. Juk nelaikys per amžius toj Siberijoj. 
Praeis ruskiams piktumas ir vėl paleis į namus. 

— Ne, ne, teta, nevalgysiu, nesiūlyk. Jeigu 
jau nutariau eiti, tai ir eisiu, tamsta manęs ne- 
peršnekėsi, savo žodžio nemainysiu, mane gerai 
jau pažįsti. 


— Per vardą Dievo, — dejavo senoji, —tai 
iš kur šiandien toks užsispyrimas? 
— Jurgi, turėk kiek nors proto, —prisi- 


dėjo vėl Šukys, —tik mesk akį pro langą, nosies 
į tokį orą negali iškišti. 

— Nešnekėk, dėde, sakiau, kad nešnekėk, 
— Jurgis tvirtai užspaudė kepurę, užvertė švar- 
ko apikaklę ir išlėkė į kiemą. 

Šlapdriba apkibo jo galvą ir pečius. Jis su- 
verė visas švarko sagas ir plačiais žingsniais 
nustypčiojo į daržo pusę. Dabar vėjas metėsi 
į jo pusę ir ėmė plakti veidą. Jo ilgieji batai 
įsilipo į vagas ir žliurgsino vandens klanus. 

Jurgis skubėjo, taškė į šonus vandenį ir 
nurvą, ir netrukus pasiekė pievos kraštą. Čia ji: 
"taptelėjo sutrenkė kelis kartus kojas ir šiek tiel 
"vsitaškė molius nuo batų galų. 

Dabar jis ėjo jau tankesniu žingsniu, tvii 
tai akimis įsikibęs į pamiškę, kur iš tolo buv : 
matyti nedidelės susitraukusios trobos. Ir ks“ 
sodyba atsirado čia pat, Jurgis viską užmiršo, 
Jau nebejuto, kai šlapias sniegas apkibo jo 
skruostus, kai vėjas atgal laužė jo ilgą kūną. 
Jis tik ėjo ir ėjo. Kurį laiką jis nebematė net 
savo trobų, tartum tą akimirksnį būtų jas kas 
nors pasiėmęs ir kitur nusinešęs. 


Ir staiga jo širdy pašoko naujas jausmas, 
tartum smagus paukštis. Netikėtai jis vėl prisi- 
minė aną dieną, dar ankstybą rudenį, kai jį 
traukė ir nešė namo tas saldus ilgesys. Grįžo jis 
tada iš tolimų kraštų, pačių Rusijos gelmių. 
Bent kartą buvo pasibaigę tie baisūs metai caro 
kariuomenėj. Ir skubino jis tada namo nebeatsi- 
grįždamas. Buvo širdimi ir akimi įsikibęs į va- 
karų pusę. Jo vaizduotėj švytėjo gyvas ir mei- 
lus paveikslas. Ten pačiame Prūsų pasienyje, 
buvo atsirėmę du nedideli ūkininkų viensėdžiai, 
geru tarpu atšokę vienas nuo antro — tai jo 
tėvų ir dėdės Bonifaco Šukio, kuris čia gyveno su 
pačia vieniši ir pavargę, nes Dievas buvo pamir- 
šęs juos apdovanoti vaikais. 

Sugrįžo Jurgis, įsikibo tą saulėtą rudens 
dieną į tėvų vartus ir sudrebėjo širdis. Burna 
net prasižiojo iš skausmo. Sodybos kiemas buvo 


tuščias, tartum išgrandytas, durys ir langai 
užkryžiuoti lentomis. Ir tada jis viską su- 
prato... 


Vėl jis pajuto šlapdribą, kuri šaltais lata- 
kais bėgo jam už kaklo. Čia pat buvo ir griovys, 
pritvinęs vandens. Jis šoko per jį staigiu ir pla- 
čiu žergimu, parkrito anoj pusėj, abiem rankom 
įsikibdamas į permirkusį molį. 


— Ne, maskoliai Cia nekirmys, — ištarė jis 
garsiai, — su Dievo ar šetono padėjimu aš juos 
išspirginsiu, — ir vėl užsidegė jo veidas, nes 
kraujas ten mušo visom gyslom. 

Greitais žingsniais šoko jis į kiemą ir tuoj 
pat sustojo, tartum būtų jį kas nutvėręs už 
abiejų rankų. Sodyboj buvo tyla, baisi tyla. Pir- 
mą kartą jis čia pajuto šiurpą. Trobos atrodė 
kaip išmirusios, langai su durimis akli ir kurti. 
Jis įsiklausė, laukė iš ten kokio nors balso, nors 
krapštesio. Nebuvo ten nei balso, nei 
krapštesio. Tik išgirdo nuo šiaudinio stogo teš- 
kėjo lašai. Daugiau nieko, tiktai tas vanduo, 
sutrūkęs į lašus. 

Vėl jis pasijudino ir sunkiais žingsniais 
pašoko ant prieangio laiptų. 

— Neik, čia tau negalima, — tartum žmo- 
gaus balsas sudraudė jį kryžiškai užtvertos len- 
tos. 

Ir jis nepalietė tų lentų. Ne, jis neturėjo 
baimės, niekuomet čia nenusigąsdavo jo ranka, 
tačiau šiandien negalėjo. Pervėrė jį baisus grau- 
dulys, tartum geležiniais pirštais sugniaužė, ir 
jis atsitraukė nuo durų, užtvertų lentomis. 

— Ne, ne, aš neleisiu jiems bjauroti savo 
namų! Ne, neleisiu, to nebus!... —jo balsas 
nutrūko ir stambus kūnas sudrebėjo nuo galvos 


ligi pėdų. 


ALEKSANDRAS RADŽIUS 


AMŽINYBĖS DVARAS 


Ugninės bitės per mėlynę skrenda, 
Auksinį medų neša į erdves. 
Kažkur toli jos avilį suranda 

Ir laukia ten ateinančio manes 


Kažkur ten dunkso amžinybės dvaras 
Nematomi jo bokštai, nė langai, 
Tik spindi bičių nešamas nektaras, 

Tik dūzgia jų neregimi sparnai. 


MALDININKŲ KELIONĖ 


kelionėn 
Ir seka juos žaisminga lyguma. 
Tolyn 


Kalnai pabudę keliasi 
binguoja per visata kloniai, 
Jų forma, gelmėje pranykdama, 
Pavirsta debesiu kodylo 

Erdvių nematomam altoriuj, 
Lengvai į dangų dumai kyla 

Ir gula Viešpačiui po kojų. 


VIEŠPATIES VITRAŽAS 


Atome užmigusi energija 

Pabunda iš sapnų galaksijų pasauliuos. 
Prasiveržia šviesos vulkanai gaivalingi, 
Užpildami spalvom miglynų tolimųjų veidus. 


Tai Viešpats tapo mėlyną dangaus langų vitražą. 
Filonas džiaugiasi jo spindesiu ir taria: Logos. 
Lukrecijus nustebęs žiūri iš tamsybių, 

Bet netiki, nors mato 

Spalvų ugningą žaismą, 

Bet netiki, nors regi 
Jų vyksmą per eonus, 
Kur Viešpats tapo 


mėlyną dangaus langų 


vitražą. 

NUSIDĖĮJĖLIO TRAGIKA 


PAGAL DOSTOJEVSKIO VEIKALĄ 
“NUSIKALTIMAS IR BAUSME* 


ANTANAS MACEINA 


(LPabavga) 


3. Nusidėjėlio nuotaikos 

Gili priešginybė, kilusi nusidėjėlio viduje 
iš jo paklydimo santykiuose su būtimi, pažadina 
jame ištisą eilę savotiškų nuotaikų, kurios iš- 
reiškia nuodėmingą buvimą ir sykiu atsklei- 
džia aną naikinantį tapsmą, vykstantį nebū- 
ties linkui. M. Heideggeris tiesingai pastebi, 
kad nuotaikos “ontologiškai nėra niekis", nors 
jos būtų ir praeinamiausias dalykas mūsajame 
buvime. Nuotaikos atskleidžia buvimo sunku- 
mą ir sykiu jo kilnumą; jos atidaro šiurpias 
mūsų būties gelmes ir sykiu viliojančias jos 
viršūnes; jos kelia aikštėn mūsų būties tragiką 
ir sykiu jos palaimą. Jos yra mūsų būsenos 
ženklai. Kaip mes būname, pasirodo mūsų nuo- 
taikose. Todėl kiekvienos nuotaikos sklaida ve- 
da į mūsojo buvimo sklaidą. Kiekviena nuotai- 
ka yra takas, kuriuo mūsų būtis iškopia į pavir- 
šių ir atskleidžia mums vieną arba kitą savo 
būseną. Kiekviena nuotaika yra gilaus mūsų 
gyvenimo apsireiškimas. Taip yra su mumis vi- 
sais. Taip yra ir su nusidėjėliu. Nusidėjėlio 
būtis, pakitusi jo apsisprendime, taip pat esti 
apgaubiama tam tikro bendro nusiteikimo, ku- 
ris tikrovėje išeina aikštėn eile nuotaikų, at- 
sirandančių iš nuodėmongos būties susidūrimo 
su pasauliu. Šių tad nuotaikų sklaida kaip tik 
ir veda mus į patį nuodėmingos būsenos dugną. 

Pirmoji nuotaika, kuria pasiskardena nuo- 
dėminga būtis, yra pasišlykštėjimas. Raskolni- 
kovas jau ir anksčiau gyveno šlykščioje aplin- 
koje. Juk jis buvo miestinis žmogus. Miestas 
buvo jo buvimo bei veikimo erdvė. Tuo tarpu 
šis Žmogaus rankų padaras yra neišvengiamai 
susietas su šlyksti mu. Degėsių ir puvėsių už- 
terštas oras, iškraipyta ir suskurdusi augmeni- 
ja, negailestingas tvankas, sunkiai paslepiami 
žmonių iškrypimai, nuolatinis trynimasis minio- 
je, prabangos ir skurdo priešginybė, amžinas 
skubėjimas nežinia kur — tai miesto savybės, 
nesykį sukeliančios žmogui pasišlykštėjimo jaus- 
mą. Pastatytas ant Kaino nuodėmės, miestas 
pačiuose savo pagrinduose slepia šlykštumą, ku- 

rį pergyvena kiekvienas, kam tik tenka būti 
uždarytam į šį sąmonės sukurtą nepaprastai 
atvirą ir sykiu nepaprastai užsklęstą narvą. 
Žmogus, atvykęs iš Viešpaties gamtos į savo 
giminės sukurtą miestą, neišvengiamai esti pa- 
gaunamas pasibjaurėjimo ir noro kuo greičiau- 
siai iš čia pasprukti. Ir tik begalinis gabumas 
prisitaikyti, tik pripratimas, tik galia neatsa- 
kyti į daugelį įspūdžių padaro miestinę būseną 
žmogui pakeliamą, nors jos šlykštumo ir ne- 
panaikina. Todėl šį bendrą miesto šlykštumą 
jautė ir Raskolnikovas. Įkaitusios ir dulkinos 
gatvės, nešluota rinkos aikštė, iš smuklių ei- 
nanti smarvė, svyrinėję girtuokliai erzino jo 
įtemptus nervus ir vargino jo dvasią. Jis mielai, 
kaip ir kiekvienas kitas, ypač Petrapilio gy- 
ventojas, būtų metęs šią dvokiančią, sugadintą, 
suterštą erdvę ir pasitraukęs į žydinčias bei 
kvepiančias Rusijos lygumas. Bet jis buvo ne- 
turtingas; jis norėjo mieste padėti pagrindus 
savo ateičiai; todėl buvo priverstas čia pasilikti 
ir miestinius įspūdžius iškęsti. Tačiau visi šie 
ankstesni įspūdžiai, nors ir buvo jam nemalonūs, 
pasiliko vis dėlto jo būties paviršiuje. Jis jautė, 
kad jie ateina jam iš šalies, kad jie yra nuo jo 
nepriklausomi, iš jo nekylą, jam svetimi ir todėl 
nerandą jame atitikimo. Miesto šlykštumas 
gyveno šalia jo. Raskolnikovo dvasia gyvėsi nuo 
šio šlykštumo, apsisupdama savotiška uždanga, 
kurią ji nusiaudė iš nekaltų savęs pačios per- 
gyvenimų, Bet štai nuodėmė šią uždangą suar- 
dė. Kirvio smūgis senutei į galvą, kraujo klanas 
ant grindų, sutepti kelnių atbraizgai sugriovė 
Raskolnikovo dvasios užtvaras prieš miestinį 
šlykštumą, ir šis įsibrovė dabar ligi pat bū- 
ties gelmių. Raskolnikovas pasidarė šlykštus 
savo viduje. Ir šis vidinis šlykštumas pradėjo 
atitikti viršinį šlykštumą. Kainas „pradėjo vaikš- 
čioti savo paties nusitiestomis gatvėmis. Todėl 
nenuostabu, kad tai, ko jis anksčiau net buvo 
nepastebėjęs, dabar visa jėga smigo į jo širdį 
ir kėlė jame pasišlykštėjimą. Eidamas pas senę 
palūkininkę užstatyti laikrodžio, Raskolnikovas 


pajuto miesto šlykštumą taip, kaip niekados dar 
nebuvo jautęs. “Nepaprastai gilaus šlykštumo 
Jausmas perbėgo vieną akimirką lieknus jau- 
nuolio bruožus", pasakoja Dostojevskis. Užsta- 
čius laikrodį ir einant atgal, šis jausmas Ras- 
kolnikovui vėl grįžo: “Begalinio šlykštumo jaus- 
mas, kuris buvo pradėjęs slėgti jo širdį, einant 
pas senę, dabar pasiekė tokios apimties ir pasi- 
darė toks ryškus, kad jis neturėjo kur dėtis 
iš sielvarto". Tai jau nebuvo tik viršinių šlykš- 
čių įspūdžių užplūdimas. Tai buvo vidinio 
šlykštumo prasiveržimas, primintas Raskolni- 
kovui aplinkui pastebimo miestinio bjaurumo. 
“O Dieve! — dejavo Raskolnikovas, atsidūręs 
gatvėje, — kaip tai bjauru!... Ir kokiai ne- 
švarai yra tikusi mano širdis! Ak, kaip nešvaru, 
bjauru, bjauru!“. Norėdamas šį tiesiog jau kū- 
ninį priklumą pašalinti, Raskolnikovas užsuko 
į smuklę išgerti šalto alaus stiklą, nes jis visa tai 
"priskyrė savo išbadėjimui", nors gelmėse ge- 
rai žinojo, kad čia ne alkis yra kaltas. Čia buvo 
kalta ana nuodėminga mintis, pagal kurią 
žmogus yra tik utėlė ir kuri stūmė Raskolni- 
kovą į žmogžudystę. Tai ši mintis atidarė jo 
sielą šlykščių įspūdžių persvarai. Tai ji viršinį 
miesto šlykštumą įleido į jo vidų. Tai ji su- 
tapdė jį su Raskolnikovo vidaus pasauliu ir 
viską pavertė vienu dideliu šlykštumo pergyve- 
nimu. Nuodėmė tapo vartais, pro kuriuos šiykš- 
tumas įžygiavo į dvasią ir virto nusidėjusio 
žmogaus būsena, perskverbusia jį ligi pat gel- 
mių 

Jeigu jau viena tik nuodėminga mintis 
perskverbia žmogų pasišlykštėjimu, tai nuodė- 
mingas žygis išplečia šią nuotaiką į visą būtį. 
Viskas nusidėjėliui pasidaro šlykštu. Pasišlykš- 
tėjimas virsta pagrindiniu jo pergyvenimu. 
Apgynęs nugirdytą mergaitę nuo donžuano, R:s- 
kolnikovas po poros dienų vėl ėjo ta pačia gatve, 
galvojo ir juokėsi, kad jam laimingai pasisekė 
po akmenimi paslėpti iš senės pagrobtus daik- 
tus ir tuo būdu panaikinti savo nusikaltimo 
pėdsakus. Bet kai tik jis įžengė į gatvę, "kurioje 
užvakar susitiko aną mergaitę, jo juokas nutilo. 
Praeidamas pro suolą, kur užvakar, atsiskyręs 
nuo mergaitės, truputį pasėdėjo, jis pajuto pa- 
sibjaurėjimą ir šlykštumą. Bjauru jam buvo 
susitikti ir policininką, kuriam tada buvo davęs 
dvidešimt kapeikų. “Tegul jį velniai!“ — Ras- 
kolnikovas nusikeikė ir ėjo toliau. Jis norėjo 
išsiblaškyti, bet nežinojo kaip. “Naujas, neper- 
galimas jausmas augo beveik kas minutė ir vls 
labiau ir labiau jį apvaldė. Tai buvo bega- 
linis, beveik kūninis pasišlykštėjimas vis tuo, 
su kuo jis tik susidūrė ir kas jį apsupo. Ir prie- 
šais ateinantieji žmonės jam buvo priklūs: jų 
veidai, jų eisena, ju judesiai. Jis būtų galėjęs 
į kiekvieną, kuris jį būtų prakalbinęs, spjauti 


ir jį kąsti". Dostojevskis teisingai vadina šį 
Raskolnikovo jausmą nauju, nes savo prasme 
jis iš tikro buvo naujas. Anksčiau jo Raskol- 
nikovas nebuvo turėjęs, nors ir gyveno dvo- 
kiančiame kvartale ir jautė aplinkinių daiktų 
šlykštumą. Tačiau anas senasis pasišlykštėjimas, 
kaip sakėme, atėjo jam iš viršaus. Tuo tarpu 
šis naujasis jau gimė iš jo paties. Jo paties 
būtis pasidarė šlykšti. Susidurdamas su kitais, 
jis kiekvieną akimirką pergyveno savo šlykštu- 
mą, kuris veržėsi jau net į kūnines sritis ir tuo 
pačiu pasidarė beveik nenugalimas. Jis negalė- 
jo nuo jo pabėgti. Jis negalėjo jo nutildyti šal- 
to alaus stiklu, nes jis buvo nebe organizme, bet 
pačiame jo žmogiškajame prade. Šlykštumas 
virto savotiška lytimi, kurion įsivyniojo jo bu- 
vimas. Po nuodėmės Raskolnikovas pradėjo 
šlykščiai būti. 

Ką tad atskleidžia šis šlykštumo prasiver- 
žimas? Jeigu kiekviena nuotaika yra tam tik- 
ros mūsų būsenos ženklas, tai keno ženklas yra 
pasišlykštėjimas? Kaip būna tasai žmogus, ku- 
riam buti yra šlykštu? Į šiuos klausimus galime 
atsakyti kitu klausimu, būtent: kodėl kuris nors 
daiktas mums kelia šlykštumo? Atsakymas yra 
visiškai trumputis: todėl, kad jis yra suteptas. 
Mes šlykštimės ne pačiu daiktu, kaip tokiu, 
bet kuria nors jo savybe, kurią pergyvename, 
kaip kažkokį susitepimą, kaip kažkokį nešva- 
rumą, nesusijusį su daikto esme, bet jam pri- 
dėtą iš viršaus, prie jo prikibusį ir todėl jį 
pakeitus; mums priklia linkme. Pasišlykštėji- 
mas yra ženklas, kad būtis yra sutepta. Ta- 
čiau kas gi yra šisai būties sutepimas? Kūnine 
prasme jis yra tam tikra prieauga, ardanti daik- 
to visumą: jo dalių santykius, jo paviršiaus 
grožį, jo linijų tiesumą, jo kvapą, spalvą, lygu- 
mą ir tt. Būties sutepimas visados yra jo iš- 
kreipimas, suardymas, išniekinimas. šlykštus 
daiktas yra iškreiptas daiktas. Jeigu tokių šlykš- 
čių daiktų kildina net ir pati gamta, tai vistiek 
mes pergyvename juos kaip kažkokio gilaus su- 
žalojimo ir paniekinimo apraiškas. Gali šitas su- 
žalojimas bei paniekinimas būti įvykęs be daik- 
tų valios; gali jis būti jiems primestas iš ša- 
lies; gali jie dėl to skųstis ir vaitoti, laukdami 
visuotinio išvadavimo bei atitiesimo, kaip tai 
skelbia šv. Povilas (plg. Rom. 8,12-19); kiek- 
vienu tačiau atveju anas sužalojimas pasilieka 
gyvas ir, prasiveržęs į paviršių, kelia mums pa- 
pasišlykštėjimo. Gamtoje šlykštumo esama nė 
kiek nemažiau, negu žmoguje. Ir šis jos šlykštu- 
mas veda mus į kažkokį visuotinį pačiuose gam- 
tos pagrinduose slypintį sutepimą, tegul ir be 
jos valios. Pasišlykštėjimas atskleidžia pirmykš- 
tį būties apardymą, kurį krikščionybė vadina 
pradine nuodėme, atsiradusia dėl angelų ir žmo- 
nių puolimo. 

Žmogiškosios asmeninės būties susitepimas 
negali, be abejo, įvykti be jos pačios. Žmogus 
gali būti apardytas ligų, nelaimių, paveldėjimo; 
jis gali šlykštėtis savo kūnu, s2vo dalių sąr:n- 
ga, savo psichiniais iškrypimais. Tačiau tai bus 
vis dar ne pasišlykštėjimas pačiu savimi, pačiu 
savuoju Aš. Tai bus pasišlykštėjimas tik anuo 
visuotiniu susitepimu, į kurį panertas yra ir 
žmogus ir kuris prasiveržia žmogaus būtybe 
vienokiu ar kitokiu apgadinimu. Tačiau mes 
kaip skundžiamės dėl šio apgadinimo. Mūsasis 
Aš su juo nesusitaiko ir stengiasi jį pergalėti. 
Mes jaučiame, kad mumyse glūdi dar ir kitas 
— nekaltas pradas, kad mes nesame ano vi- 
suotinio sutepimo apimti taip, kad jis būtų vir- 
tęs pačia giliausia mūsų būtimi. Ir šitą nekaltą 
pradą mumyse mes pergyvename kaip atramos 
tašką, kurio padedami mes kaip tik spiriamės 
prieš aną visuotinį sutepimą. Todėl šlykštė- 
damiesi savo kūnu, savo sąranga, savo polin- 
kiais mes vis dėlto jaučiame, kad dar turime 
pribėgą, būtent: giliausią mūsąjį Aš, kuris yra 
nekaltas, nesuteptas, nepaliestas. Mūsasis Aš 
yra tarsi tvirtovė, kurioje mes laikomės, puola- 
mi visuotinio pakrikimo. Bet štai pasitaiko si- 
tuacijų, kuriose mes pasišlykštime ir šiuo Aš. 
Mes pasidarome šlykštūs patys. Ne mūsų kū- 
nas darosi šlykštus, ne jo sąranga, ne mūsų po- 
linkiai ar pomėgiai, bet mes patys. Pati mūsų 
būtis yra mums šlykšti. Pats giliausias mūsų 
Aš virsta mums prikliu. Ar tai nėra ženklas, 
kad mes ištiesėme ranką ir į aną atramą bei prie- 
bėgą? Ar tai nėra ženklas, kad mes sunaikinome 
ir aną nekaltą pradą mumyse, atidarydami pas- 
kutines duris visuotiniam  susitepimui?  Pa- 
sišlykštėjimas mumis pačiais atsiranda tik 
tada, kai mes patys savąjį Aš apgadiname ir 
apardome; kai sava valia įsijungiame į aną 
visuotinį susitepimą; kai laisvai prisiimame gam- 
tos ydingą likimą; žodžiu, kai išduodame patys 
save. Tokiu atveju žlunga anasai nekaltas atra- 
mos taškas, iš kurio mes spyrėmės prieš visuoti- 
nį apgadinimą. Mums nebelieka nieko, kas dar 
būtų nesutepta. Mes pasidarome tarsi bevairė 
valtis ant įsisiūbavusios visuotinio pakrikimo jū- 
tos. Bet šis veiksmas, šis išėjimas iš giliausios 
mūsų tvirtovės jau yra mūsų pačių laisvas dar- 
bas. Jis mums ateina ne iš šalies, bet kyla iš 
mūsų pačių. Jis yra giliausias mūsojo Aš ap- 
sisprendimas. Todėl mes šituo savuoju Aš ir 
pasišlykštime, kad jis pats save išduoda į visuo- 
tinio sugedimo rankas ir įsijungia į susitepu- 
siųjų eiles. Mes pakartojame Raskolnikovo žo- 
džius: iR kokiai nešvarai yra tikusi mano šir- 
dis" ir sykiu su juo bjaurimės sava būtimi, iš 
kurios ši nešvara laisvai išauga. Tačiau ne- 
sunku pastebėti, kad į visuotinį susitepimą įsi- 
jungęs Aš yra ne kas kita, kaip nusikaltes Aš. 

Veiksmas, kuriuo mes išduodame patys save, 
yra kaltė. Jis yra nuodėmė. Jis yra laisvas pa- 
sukimas nebūties linkui. Todėl pasišlykštėjimas 
mumis pačiais atskleidžia mūsų kaltę. Mes 
šlykštimės savimi todėl, kad esame nuodėmingi, 
nusikaltę, laisvai paneigę pirmykštį savo gry- 
numą. Pasišlykštėjimas yra nusikaltusios būties 
ženklas. Ir čia kaip tik glūdi šios nuotaikos 
giliausia prasmė bei dorinė jos vertė. Šlykštu- 
mo jausmas atskleidžia mums, kad jo objektas 
yra ištiktas ne paprastos nelaimės, bet paliestas 
gilios kaltės ir todėl vertas ne užuojautos, bet. 
pasibjaurėjimo. Šlykščiai būti giliausia prasme 
reiškia nuodėmingai būti. Žmogus, kuriam būti 
yra šlykštu, yra nusikaltęs žmogus. Jis slepia 
savyje didelę nuodėmę, ir ši nuodėminga jo 
būtis prasiveržia pasišlykštėjimo nuotaika. Pa- 
sišlykštėjimas yra kaltės ženklas. 

Šioje vietoje mes galime suprasti ne tik 
Raskolnikovą, kuris neturėjo kur dėtis dėl jį 
apėmusio šlykštumo, bet ir aną gilų pasišlykš- 
tėjimą, kuris yra atsiradęs moderninio Žmogaus 
dvasioje ir kurį yra mėginęs išreikšti Jean 
Paul Sartre savo romane “La nausėe“. Jau p ts 
šio veikalo pavadinimas rodo, kad pasišlykš- 
tėjimas čia norima atvaizduoti pačia giliausia 
savo esme, prasiveržiančia net kūninio priklu- 
mo pavidalu. Antanas Roguetin, šio veikalo did- 
vyris, slankioja gatvėmis, apsėstas egzistenci- 
nės negalios, slankioja be jokio tikslo, norėda- 
mas tiktai patirti grynąją egzistenciją arba 
anuos “tobulus akimirksnius'', tokios didelės. 
reikšmės turinčius ir egzistencinėje filosofijo- 
je ir dabartinio žmogaus pergyvenimuose. Ta- 
čiau juo labiau Roguetin šių akimirksnių jieško, 
juo priklesni jie jam darosi. Viskas jam prade- 
da kvėpuoti šlykštumu. Paėmęs į rankas pajūrio 
akmeniuką, Roguetin pajunta “lyg ir sacharini- 
ni pasibjaurėjimą“. Ilgą laiką jis mėgina gin- 
tis nuo šlykštumo kavinėmis. Jos buvo jam “vie- 
nintelė apsauga“. Tačiau vieną dieną pasišlyk- 
štėjimas jį pagauna ir čia. Sartre prasmingai 
pastebi, kad tą dieną Roguetin kavinėn buvo 
užsukęs “eiti į lovą su šeimininke“. Bet šį 
kartą šeimininkės nebuvo namie. Tarnaitė nu- 
vilko jo apsiaustą ir paklausė, ką užsisakysiąs. 
Tada ji pagavo šlykštumas ir daugiau nebepa- 
leido. Roguetin ji juto visur: ant sienų, ant savo 
drabužių, kavinėse, gatvėse, daiktuose. Net mąs- 
tydamas apie žmones, kad juos reiktų mylėti ir 
kod jie "yra verti nuostabos“, jis pajuto, kad 
Jam "noris vemti". Tai nebuvo pasišlykštėjimas 
tik atskirais daiktais. Tai buvo pasišlykštėjimas 
pačiu savo buvimu. Šlykštumo jausmas parodė 
Roguetin, kad egzistuoja ir jis pats ir aplinkui 
jį esantis „Pasaulis. “Aš norėjau sviesti akmenį, 
— Sako jis, — pažiūrėjau į jį, ir tai prasidėjo: 
aš pajutau, kad jis egzistavo. Tuomet prasidėjo 

pasišlykštėjimas įvairiausiais pavidalais“. Eg- 
zistencija ir šlykštumas pasidarė vienas ir tas 
pats dalykas. Pasišlykštėjimas virto egzistenci- 
jos apraiška. Iš sykio Roguetin viso to nesu- 
prato, todėl mėgino, kaip ir Raskolnikovas, 
šlykšiumą nugalėti. Bet netrukus jis suvokė, 
kad “pasišlykštėjimas manęs nepaliko, ir aš ne- 
tikiu, kad jis greitai mane paliktų; bet aš nega- 
lių ilgiau jo pakęsti; jis nėra jokia liga ir jokia 
keisiybė; jis yra — aš pats“. Pati Žžmogiškoji 
būtis, pats žmogiškasis Aš pasidarė jam šlykš- 
tus. Todėl nors svki Roguetin ir tarėsi pajutęs 
galios spvaldyii šitą šlykštumą, tačiau sėdėda- 
mas sode, jis prienka į tikrą egzistencinį £10- 
gutį, nes jucdžiausios nihilizmo mintis šauna 
jam į galvą: “Kiekvienas egzistuojantis gema 
be pagrindo, gyvena iš silpnumo ir miršta iš- 
tiktas viršinių veiksnių". Kitaip sakant, ir 


DVI 
(Aliejus, 1958) 


FIGŪROS 


žmogaus gimimas, ir jo gyvenimas, ir galop jo 
mirtis yra beprasmiai ir betiksliai. Visi jie yra 
kilę iš kažkokios negalios, iš kažkokios nesą- 
monės. Jie prasideda nebūtimi ir baigiasi ne- 
būtimi. Nebūtis, tarsi “lipnus mėšlas“, atsi- 
stoja prieš Roguetin dvasios akis, ir jis net pa- 
sipurto, norėdamas “šiuo lipniu mėšlu nusi- 
kratyti". Tačiau šis laiko jį atkakliai, ir Ro- 
guetin pradeda dusii “šio nepaprasto apmaudo 
dugne". Pasišlykštėjimas virsta “iprasta jo bū- 
sena." Nenuostabu todėl iei Roguetin visai 
szvsime pradeda mąstyti apie savižudybę, kad 
sunaikintų bent vieną nereikalingą egzistenciją. 

Roguetin asmeniu Sartre išreiškia tą patį, 
ką ir Dostojevskis Raskolnikovu, būtent: žmo- 
gaus gelmėse glūdinčią nuodėmę, apsireiškian- 
čią pasišlykštėjimo nuotaika. Roguetin yra nu- 
sidėjėlis, kaip ir Raskolnikovas. Tiesa, Sartre, 

būdamas nuoseklus ateistas, savo didvyrio Žy- 
gių nelaiko nuodėme. Tačiau ateizmas anaiptol 
nėra nuodėmės išnaikinimas, bet tik jos prl- 
dengimas. Ateistinis žmogus savo darbais taip 
lygiai nusikalsta ir taip lygiai savo būtį sutepa, 
kaip ir kiekvienas kitas. Todėl pasišlykštėji- 
mas yra ir jo dalia. Roguetin kaip tik ir yra 
šitokio nusikaltusio ir todėl visu kuo pasišlykš- 
tinčio ateisto simbolis. Dar daugiau, jis yra 
simbolis visos ateistinės gyvenimo linkmės, su- 
kurtos pastaraisiais amžiais ir apimančios vis 
didesnius žmogiškojo buvimo plotus. Jau seno- 
kai yra pastebėta, kad naujosios istorijos kelias 
buvo kelias atgal nuo Absoliutinės Būties, ke- 
lias žmogaus į patį save ir į pasaulį. Garsūs 
yra J. Burckhardto žodžiai, kuriais jis apibū- 
dino skirtumą tarp viduramžių ir renesanso 
žmogaus, sakydamas, kad viduramžių žmogus 
jautėsi tik kaip narys: cecho, korporacijos, luo- 
mo, krašto ar galop visuotinės Bažnyčios; tuo 
tarpu renesansas atrado žmogų, kuris panorėjo 
būti sau ir savyje. Tačiau N. Berdiajevas, atsi- 
liepdamas į šį Burckhardto teigimą, teisingai 
klausia: “Ką reiškia šis žmogaus atradimas?" Ir 
čia pat atsako: “Renesanso tarpsnis iš naujo 
atskleidė gamtinį žmogų“./!YViduramžių žmogus 
krikščionybės įtakoje stengėsi tapti dvasiniu 
žmogumi, anuo naujuoju Adomu, kurį Kristus 
pagrindo savo mirtimi ir prisikėlimu. Jis mė- 
gino būti kuo arčiausiai prie Dievo. Jis mėgino 
Dievą reikšti visa savo būtimi. Tiesa, čia jis 
nesykį klupo ir klydo. Viduramžiai nėra mažiau 
nuodėmingi, kaip kuri kita istorinė epocha. Ta- 
čiau pats jų kelias, pati gyvenimo linkmė ėjo 
Absoliutinės Būties linkui. Todėl paskui kiek- 
vieną suklupimą sekė pastangos prisikelti ir at- 
gailoti. Niekas taip giliai nesuprato atgailos 
prasmės ir niekas taip plačiai jos tikrovėje ne- 
taikė, kaip viduramžiai. Tuo tarpu renesansas 
savo žingsnius pasuko atgal. Tai buvo žymiai 
gilesnis dalykas, negu tik noras jieškoti naujų 
formų žmogiškajai kūrybai, kaip tai mėgina 
aiškinti kai kurie istorijos filosofai. Renesansas 
buvo gyvenimo pasisukimas į prieškristinį, ne- 
atpirktąjį žmogiškąjį principą. Tai buvo senojo 
Adomo prisikėlimas. Tai buvo puolusios bū- 
ties pateisinimas ir pripažinimas. Renesansas 
pamėgino peršokti Kalvarijos kryžių ir atsidurti 
prie senojo rojaus vartų. Tik prie vartų, nes į 
rojų įžengti ir jam buvo užginta, kaip ir kiek- 
vienam kitam istoriniam tarpsniui. Bet juk 
prie šitų vartų jau buvo apsireiškęs pavydas, 
neapykanta, klasta, melas, galop žmogžudystė, 
bendruomenės suardymas, daugpatystė, kerštas 
— vadinasi, visos tos nuodėmės, kurios vėliau, 
tarsi raudonos gairės, nužymėjo istorinį žmoni- 
jos kelią. Renesansas prisiėmė šį rojaus pavar- 
tės likimą ir jį padarė savu, už jį nesimelsda- 

mas ir neatgailodamas. Renesansas pažino 
nuodėmę, bet jis nebepažino atgailos. Jis jautė- 
si grįžęs atgal į jam atrodančią nekaltą gamtą. 
Jis jautėsi prikėlęs savyje senąjį gamtinį žmo- 
gų, ir todėl džiaugėsi bei didžiavosi šiuo atgimi- 
mu. Pats jo vardas jau slepia aną didelį džiaugs- 
mą. “Naujosios istorijos žmogus pergyveno mMe- 
daus mėnesį'.!! Šie Berdiajevo žodžiai pras- 
mingai apibūdina visą renesanso nuotaiką. Tai 
buvo medaus mėnesio nuotaika, kada atpalai- 
duota aistra eina ligi galo ir ten randa jos be- 
laukiantį šlykštumą. Sartre romano didvyris 
Roguetin ir yra šis naujasis, atgimusis žmogus, 
medaus mėnesiui pasibaigus. Ar tad nuostabu, 
kad jis įkūnija savyje naujojo žmogaus nuo- 
taiką, kurios centre stovi pasišlykštėjimas pa- 
čia žmogiškąja egzistencija, žygiavusia ilgus am- 
žius keliu atgal ir todėl atsidūrusia prie nebuū- 
ties slenksčio. Roguetin yra paskutinis renesan- 
sininkas; paskutinis, nes mintis nusižudyti jam 
anaiptol nėra atsitiktinė. Pasišlykštėjimas žmo- 
giškaja būtimi neišvengiamai veda į jos sunai- 
kinimą. Nusižudo ne tik savimi pasišlykštėję as- 
mens; nusižudo ir savimi pasišlykštėję amžiai. 
Gilus pasišlykštėjimas, kuris glūdi naujojo žmo- 
gaus širdyje ir kurį Sartre įdėjo į Roguetin as- 
menį, apreiškia gilią šio amžiaus kaltę, atsklei- 
džia suteptą jo būtį ir tuo būdu savaime stumia 
ji į galutinį susinaikinimą. Nusikaltėlio kelias 
yra kelias į mirtį. Jeigu jis nemirs kaip 
nusikaltėlis per atgailą, jis neišvengiamai mirs 
kaip Žmogus per savižudybę. Argi Raskolnikovas 
negalvojo šokti nuo tilto į Nevą ir viską baigti? 
Argi Svidrigailovas nepaleido sau kulkos į smil- 
kinį? Pasišlykštėjimas yra kaltę nešančios bū- 
ties ženklas. Ir po šia našta sukrinta žmogiška- 
sis pradas, jeigu jis laiku jos nenumeta, pasiry- 
žęs grįžti atgal į paliktus savo Tėvo namus. 
Roguetin, kaip naujojo, ligi galo išsivysčiusio 
žrnaogaus simbolis, atskleidžia mums šiurpias to- 
limesnio gyvenimo perspektyvas. Mes stovime 
prie kolektyvinės savižudybės vartų, nes kolek- 
tyvinės atgailos ženklų nematyti. 


Antroji nuotaika, kuri paženklina visą nu- 
sidėjėlio kelią, yra neapykanta. Jeigu pasišlykš- 
tėjimas išplinta į visus daiktus ir apima visą 
aplinką, neturėdamas kurio nors vieno objek- 
to, tai neapykanta jau darosi žymiai siauresnė, 
nes susitelkia aplinkui žmones, pirmoje eilėje 
apie pačius artimiausius. Juo žmogus nusidė- 
jėliui stovėjo arčiau, juo greičiau ir labiau jis 
pradedamas nekęsti. Juo labiau jis buvo my- 
limas, juo labiau dabar darosi nekenčiamas. Ši 
neapykantos dialektika sudaro vieną iš esminių 
jos bruožų ir sykiu atskleidžia gilų jos ryšį su 
nuodėme. 

Jau esame minėję, kad Raskolnikovo mo- 


tinos bei sesers sunki padėtis jį paskatino na- 
poleonišką savo mintį greičiau įvykdyti, negu 
tai jis būtų drisęs kitokiu atveju. Motinos laiš- 
kas, kuriame ji dėsto Dūnios pasiryžimą iš- 
tekėti už Lužino, buvo psichologinis akstinas 
griebtis žmogžudystės. Ir Raskolnikovas tai da- 
rė savųjų meilės vedamas. Jis giliai mylėjo savo 
motiną bei seserį. Jis jautė jų vargą ir jų ne- 
galią išsipainioti iš Lužino pinklių. Todėl nu- 
tarė veikti. Jo darbas turėjo paliudyti jo meilę 
saviesiems. Tačiau virtęs nusikaltėliu, Raskol- 
nikovas pastebėjo, kad ši, anksčiau tokia skai- 
dri meilė, toks jautrus ir švelnus prisirišimas 
dabar išnyko, užleisdamas vietą giliai neapy- 
kantai. Gulėdamas lovoje ir kalbėdamasis pats 
su Savimi apie savo nuodėmės nepasisekimą, 
jis kaip tik šią neapykantą pajuto. “Motina, se- 
suo!— kalbėjo jis pats sau, — kaip aš jus my- 
lėjau! Kodėl aš jūsų nekenčiu? Taip, aš neken- 
čiu jūsų. Aš tiesiog fiziškai jūsų nekenčiu. Aš 
negaliu jūsų pakęsti prie mano šalies.' Kirvio 
smūgis sutriuškino senąją Raskolnikovo meilę. 
Mėgindamas nuodėmingų darbu įrodyti savo 
meilę, jis iš tikro ją visiškai pražudė. Motina 
ir sesuo, tos dvi artimiausios ir gryniausia mei- 
le mylimos moterys, pirmos turi iškęsti nusi- 
dėjusio sūnaus ir brolio neapykantą. Ir jis jų 
nekentė ne dėl kurio nors jų darbo, ne dėl kurio 
nors jų elgesio, bet be jokios regimos priežas- 
ties, be jokio viršinio pagrindo. Pats jų buvimas 
šalia jo kėlė jame neapykantą, siekiančią net 
kūninio apčiuopiamumo. — Ir taip buvo ne tik 
su motina bei seserimi. Raskolnikovo neapy- 
kanta išplito, apimdama kiekvieną žmogų, su 
kuriuo tik jam teko susidurti. Nevieną sykį jo 
draugai, pastebėję, kad jis nepaprastai keistai 
elgiasi, alpsta, karščiuoja, ir visa tai priskirdami 
jo ligai, buvo atėję jo aplankyti. Ir kiekvieną 
kartą Raskolnikovas juos arba išvarydavo arba 
iškoliodavo, išvadindamas juos jo kankintojais 
ir prašydamas jį palikti vieną. Net Soniai jis 
pajuto neapykantos, kai nuėjo pas ją išpažinti 
savo kaltės. “Keistos neapykantos jausmas So- 
niai pervėrė jo širdį“, — pasakoja Dostojevs- 
kis. Ir šis jausmas vos neužčiaupė Raskolnikovo 
lūpų. Tik susitikęs Sonios žvilgį ir pamatęs jos 
akyse didelę meilę, jis savo neapykantą nuga- 
lėjo ir viską šiai mylinčiai mergaitei išpažino. 
Kaip motinai bei seseriai, taip ir visiems ki- 
tiems žmonėms neapykanta prasiverždavo stai- 
ga. Raskolnikovas nekentė ne kurio nors at- 
skiro žmogaus, bet pačios žmogiškosios būties. 
Jam buvo nepakenčiama susidurti su kitu ir 
bent valandėlę pabūti drauge. 

Ir čia kaip glūdi neapykantos šiurpas. Liep- 
damas mylėti savo artimą kaip patį save, Kris- 
tus atsirėmė ne į paprastą kasdieninį reikalą 
žmonėms sugyventi tarp savęs, bet į giliausią 


žmogiškąją prigimtį, kurioje glūdi vienas ir tas 
pats dieviškasis paveikslas. Artimo meilė yra 
žmogaus broliškumo išraiška. Tačiau šitas bro- 
liškumas yra žymiai gilesnis, negu tik bendra 
mūsų kilmė,negu tik bendras likimas šioje že- 
mėje ar bendras tikslas anapus. Mes esame bro- 
liai pačia giliausia ontologine prasme. Mūsų 
broliškumas yra ne kas kita, kaip turėjimas 
bendro dieviškojo pagrindo, kuriame mes visi 
laikomės. Mes esame tarp savęs broliai todėl, 
kad “esame Jo giminės", kaip mus yra pavadi- 
nęs šv. Povilas savo kalboje graikų areopage 
(ApD. 17,28). O būdami Dievo giminės" (17, 
29), mes pasidarome giminės ir tarp savęs. 
Nešiodami savyje tą patį dieviškumą mes da- 
romės jo sujungti į vieną šeimą ne tik morali- 
ne ar socialine, bet ir ontologine prasme. Die- 
viškumas yra mūsų būties jungtis. Todėl arti- 
mo meilė nėra tik praktinis reikalas, tik dori- 
nis įsakymas, tik socialinės gerovės sąlyga. Ar- 
timo meilė yra giliausios žmogiškosios būties 
išraiška: būties, kuri Dievu yra sujungta ne- 
dalinamon vienybėn ir kurioje mes kiekvienas 
esame tik dalyvis, tik jos nešėjas ir saugotojas. 
Artimo meilė yra žmogiškosios būties apsprendi- 
mas. Mylėti savo artimą reiškia teigti Žmogiš- 
kosios būties vienybę ir sykiu savo dalyvavimą 
joje. Mylėti artimą reiškia stengtis laikytis 
aname bendrajame dieviškajame pagrinde. To- 
dėl Kristus visiškai nuosekliai melagiu vadina 
tą, kuris sakytųsi mylįs Dievą, o nekęstų savo 
artimo, nes juk tas pats Dievas glūdi ir mūsų 
artime ir mumyse. Kaip tad galėtų įvykti, 
kad mes mylėtume Dievą, kuris yra mumyse, 
o nekęstume to paties Dievo, kuris yra mūsų 
artime? Tai būtų aiški veidmainystė, nes tokiu 
atveju mes nemylėtume nei Dievo nei artimo. 
Artimo meilė yra tikrovinė Dievo meilės apraiš- 
ka. Kam šios apraiškos stinga, tame nėra ko 
apreikšti. 

Artimo meilės šviesoje neapykanta kaip tik 
atskleidžia savo gelmes. Neapykanta nėra tik 
paprasta artimo meilės stoka. Neapykanta yra 
veiksminė artimo meilės priešginybė. Jos apim- 
tas žmogus nėra kitam žmogui tik paprastai 
abejingas bei šaltas. Priešingai, savo veiksmin- 
gu anojo būties neigimu jis stumia jį nuo savęs 
ir yra pasiryžęs jį net sunaikinti. Neapykantoje 
vyksta ne tik paprastas Kristaus įsakymo nevyk- 
dymas, bet ir ontologinis jo paneigimas, pa- 
neigiant sykiu ir aną pagrindą, iš kurio 
šis įsakymas yra kilęs. Artimo neapykanta yra 
dieviškojo paveikslo paneigimas žmogiškojoje 
būtyje. Žmogus, kuris nekenčia kito žmogaus, 
atsisako dalyvauti dieviškojo pagrindo bendru- 
me, išsijungia iš žmogiškosios būties bendruo- 
menės, sukurtos ir laikomos dieviškumo mumy- 
se, ir tuo pačiu paneigia mumyse glūdintį 

Viešpaties panašumą. Tačiau šis paneigimas at- 
eina labai nuosekliai. Nuodėmės kelias iš tikro 
yra kelias į neapykantą. Nusigrįžęs nuo Abso- 
liutinės Būties, nusidėjėlis savaime nusigrįžta 
ir nuo šios Būties glūdėjimo žmoguje. Nuodėmė 
nėra tik paneigimas Dievo, kuris yra anapus mū- 
sų. Ji yra ir paneigimas Dievo, kuris yra mumy- 
se. Nusidėjėlis mėgina statyti savą pasaulį ne 
tik šalia savęs, bet ir savyje. Todėl kelias į 
Absoliutinę Būtį jo yra paliekamas visur: ir 
pasaulyje ir savyje. Nuodėmingu savo darbu 
jis užmuša Dievo pėdsakus visoje kūrinyje. Ta- 
da jam gema pasišlykštėjimas, nes pasaulis be 
Dievo iš tikro yra šlykštus. Bet tuo pačiu darbu 
jis užmuša Dievo pergyvenimą ir pats savyje. 
Tada jam gema neapykanta, nes žmogus be 
Dievo paveikslo iš tikro yra vertas nekęsti. Ta- 
čiau kadangi Dievas mumyse yra mūsų ryšys su 
kitais, tai nusidėjėlis sutrauko šį ryšį, nutolsta 
nuo savo artimo ir negali jo pakęsti šalia savęs. 
Artimas jam pasidaro nebe brolis, nebe giminė, 

turįs tą patį dieviškąjį pagrindą, bet visiškai 
svetimas, visiškai nepažįstamas, nes stovįs ant 
visai kitokios būties plotmės, negu nusidėjėlis. 
Susidūręs tad su kitu žmogumi, nusidėjėlis tuo- 
jau įsitraukia į save, užsidaro į savo kiautą, 
virsta tąja Leibnizo monada, neturinčia jokio 
lango į tai, kas yra šalia jos. Nešiodamas Vieš- 
paties paveikslą ir jį pergyvendamas ne tik sa- 
vyje, bet ir kituose, žmogus nuolatos kalba ki- 
tam ir klausosi šio kitojo kalbos: toks žmogus 
būna dialogiškai. Pats buvimas drauge yra 
nuolatinis dviejų būtybių dialogas. Bet šį pa- 
veikslą paneigęs, iš dieviškojo bendro pagrindo 
išsijungęs, Žmogus pasidaro nebylus. Jis į ki- 
tą neprakalba ir kito kalbos neišgirsta. Jo būtis 
virsta monologine. Toks žmogus kalba tik sa- 
vyje ir sau. Čia mums darosi aišku, kodėl Ras- 
kolnikovas vedė didelius bei ilgus pokalbius 
pats su savimi, bet nepratardavo nė žodžio į 
atėjusius jo aplankyti ir jo paguosti savo drau- 
gus. O jeigu ir pratardavo, tai jo žodis būdavo 


tik atstūmimas. Nusidėjėlio būtyje žodis nebe- 
tenka Jungiamosios galios.  Susitepusi būtis 
trokšta tylos. Nekaltoje būtyje žodis yra vi- 
daus gyvenimo perteikėjas ir buvimo drauge 
palaikytojas. Nusidėjusioje būtyje žodis virsta 
kalavijų, kuris kerta ir skiria. Jis vidaus ne tik 
neatveria, bet atstumiamiuoju savo pobūdžiu jį 
dar labiau užsklendžia. “Šalin nuo manęs! 
Aš noriu būti vienas!' — šie Raskolnikovo zo- 
džiai, kuriais jis pavaro savo draugus, yra bū- 
dingi kiekvienam nusidėjėliui. Tai nuodėmin- 
gos būties žodžiai. Tai žodžiai, kurie nuodėmin- 
gą būtį atskiria nuo kitų. Tai belangės monados 
žodžiai. 

Ką tad apreiškia neapykantos nuotaika? 
Ne ką kitą kaip šią užsisklendusią monologinę 
būtį. Artimo meilės virtimas artimo neapykanta 
rodo, kad žmoguje yra įvykęs kažkoks labai gi- 
lus lūžis; kad jis yra paneigęs dieviškąjį ryšį su 
kitais, kad jis yra atsisakęs būti dalyviu aname 
bendrajame pagrinde, kurį sudaro Dievas mu- 
myse; kad jis yra netekęs vidinio žodžio arti- 
mui, būties dialogą paversdamas būties mono- 
logu. Nusidėjėlis nekenčia artimo todėl, kad jis 
yra palikęs vienas su savimi. Neapykanta yra 
nuodėmingos vienatvės apraiška. Kiekvienas 
susidūrimas su kitais kviečia žmogų atverti sa- 
ve ir būti drauge. Nekaltasis šį kvietimą pri- 
ima ir atssxko meile, savo būtį atskleisdamas 
ir kitą jon įsileisdamas. Nusidėjėlis atsako į jį 
neapykanta, dar stipriau save uždarydamas ir 
kitą nuo savęs pavarydamas. Neapykanta tad 
yra nusidėjėlio atsakymas į būties šauksmą 
būti drauge. Tai atsakymas  veiksingas, tačiau 
griežtai neigiamas. Neapykanta yra gilaus vie- 
nišumo aktas; vienišumo, kilusio iš apsisprendi- 
mo eiti keliu atgal, nusigrįžtant nuo visų ir nuo 
visko, kas tik yra susiję su Absoliutine Būtimi. 
Ir kai šitas vienišumas keno nors yra sudrums- 
čiamas, nusidėjėlis atsako neapykanta, vadina- 
si, paneigimu, atstūmimu ir net sunaikinimu. 
Jis nori pasilikti vienas, ir neapykantos jaus- 
mas jam tarnauja tarsi tvirtovė šiai vienatvei 
ginti. 

Čia mes grįžtame jau prie ankstesnės min- 
ties, kad nuodėmė suardo buvimą drauge ir 
sukelia žmoguje vienatvės ilgesį. Neapykanta 
yra paneigto buvimo drauge ženklas. Todėl jos 
ryšys su nuodėme darosi esminis. Kur tik esama 
nuodėmės, ten esama ir neapykantos, ir kur tik 
esama neapykantos, ten esama ir nuodėmės, net 
jeigu jos iš viršais ir nebūtų matyti. Nusidė- 
jėlis iš esmės turi nekęsti žmogaus, nes jis ne- 
kenčia Dievo, kurio paveikslas žmoguje spindi ir 
jį laiko. Todėl kiekvienas Dievo priešas yra 
sykiu ir giliausias Žmogaus priešas. Kiekvie- 
va kova su Dievu vyksta tikrumoje per kovą 
su žmogumi ir per jo, kaip asmenybės, sunai- 


kinimą. Šiuo tad atžvilgiu niekados nėra nuo- 
dėmės tiktai Dievui. Nusidėjęs Dievui, žmogus 
pradeda nekęsti savo artimo ir tuo pačiu nusi- 
deda ir žmogui. Dar daugiau, jis nusideda pa- 
čiai žmogiškajai būčiai, nes savo neapykanta 
paneigia jos bendrumą. Drauge būti, kaip sa- 
kėme, yra žmogaus apsprendimas. Tačiau nusi- 
dėjėlis pamėgina pasipriešinti šitam apsprendi- 
mui ir stengiasi jį sunaikinti. Negalėdamas jo 
paneigti ontologiškai, jis nori nustumti nuo sa- 
vęs bent atskirus žmones, reikšdamas jiems gi- 
lią neapykantą ir šiuo jausmu atsiskirdamas nuo 
visų kitų žmogiškųjų būtybių. Nuodėmė yra 
neapykantos šaltinis. Ji neapykantą pagimdo 
ir ją išmaitina. Nėra mylinčio nusidėjėlio ir ne- 
gali būti. šv. Teresė Avilietė velnią yra api- 
brėžusi trumpais, bet nepaprastai prasmingais 
žodžiais: “Jis nemyli". Būdamas nusidėjėlis iš 
esmės, velnias nemyli pačia giliausia šio žodžio 
prasme. Jis iš tikro yra nemylinti būtybė. Ir 
šiame meilės paneigime kaip tik glūdi pagrindi- 
nis jo bruožas. Tačiau šv. Teresės žodžiai tinka 
ir kiekvienam kitam nusidėjėliui, nes nuodėmės 
esmė visur yra ta pati. Jeigu kuris nors žygis 
yra nuodėmė, jis nešasi tą pačią esmę, vis- 
tiek ar jis būtų įvykdytas žmogaus ar velnio. 
O šioje esmėje kaip tik ir glūdi meilės panei- 
gimas. Nusidėjėlis nemyli. Jis nemyli Dievo ir 
todėl nemyli žmogaus. Jis nekenčia Dievo ir 
todėl nekenčia žmogaus. Jis kovoja su Dievu 
ir todėl naikina žmogų, kaip apčiupiamiausią 
Dievo apraišką pasaulyje. Raskolnikovo noras 
peržengti į napoleonų sritis žmogžudišku veiks- 
mu įgyja šiuo atžvilgiu visai naujos prasmės. 
Tai buvo meilės paneigimo ženklas. Tai ne- 
apykantos mostas, kilęs iš nemylinčios būty- 
bės gelmių, nes nemylinti būtybė visados ir 
visur yra naikinimo pradas. Kūrybos pradas yra 
tiktai meilė. Paneigusi meilę, kiekviena būty- 
bė virsta naikinamąją jėga. Štai kodėl nuodė- 
mė niekados nieko nestato. Ir štai kodėl Ras- 
kolnikovas, suardydamas žmogaus gyvybę, ti- 
kėjosi pateksiąs į augštesnio žmogaus buvimą. 
Neapykanta yra nemylinčios būtybės nuotaika 
ir tuo pačiu ardomosios galios apraiška. Todėl 
neapkenčiąs žmogus stovi nuo Dievo kuo toliau- 
siai, nes šiuo savo jausmu jis yra paneigęs sa- 
vyje Dievo Kūrėjo paveikslą ir prisiėmęs ano 
pirmykščio ardytojo bei griovėjo panašumą. 
Trečiąją nuotaiką, kuri prasiveržia nusidė- 
jėlio būsenoje ir kuri jį lydi visuose jo veiks- 
muose, galėtume pavadinti sudužimu. Tai yra 
nepaprastai platus jausmas, gal net ištisas jaus- 
mų ryšulys, tačiau atremtas į vieną pagrindinį 
pergyvenimą, kad žmogus nukrito, atsidaužė į 
kažkokią sieną, išeikvojo savo jėgas ir kad jam 
dabar nebėra kur toliau eiti. Tai yra prara- 
dimas gairių buvimo kelyje. Nusigriebęs min- 

ties tapti augštesniu žmogumi, Raskolnikovas 
žiūrėjo į ją, kaip į savo tikslą, ir pamazu Į 
jį kopė. Tačiau kirvio smūgis senutei į galvą, 
užuot buvęs paskutinis žingsnis į šį tikslą, vir- 
to paslydimu ir nukritimu. Siektasis tikslas 
dingo. Napoleoniška mintis pasirodė verta tik 
patyčios.  Raskolnikovas nukrito ir sudužo. 
“Augštesnis žmogus", taip aistringai siektas, pa- 
siliko toks pat drebantis padaras, koks buvo 
ir anksčiau. Šią sudužimo nuotaiką gražiai api- 
būdina Raskolnikovo tardytojas Porfyrijus, sa- 
kydamas: “Pasiryžta ir tarsi nuo kalno nusi- 
rista arba nuo bažnyčios bokšto nupulta. Sve- 
timomis kojomis eita daryti nusikaltimo“. Šie 
pastarieji Porfyrijaus žodžiai yra ypatingai pras- 
mingi. Sudužimo jausmas atskleidžia kad nuo- 
dėmė žmogui iš tikro yra nesavas dalykas. Ją 
padaręs, žmogus paregi, kad jis ne tik nepasiekė 
to, ko buvo norėjęs, bet kad nuodėme jis kaip tik 
sunaikino bet kokią savo viltį aną tikslą pa- 
siekti. Nuodėmingas žygis pasisiūlo žmogui kaip 
vadovas kelyje į jo pasirinktą tikslą. Tačiau 
šitą žygį įvykdęs, žmogus pamato, kad jis nu- 
ėjo visai priešingu keliu; kad anasai vadovas 
buvo tik jo klaidintojas; kad nuodėmingas dar- 
bas buvo visiškas šuolis į nesavą sritį. Po 
nuodėmės žmogus iš tikro pasijunta žengęs nesa- 
vomis kojomis, todėl ant jų neišsilaiko ir su- 
krinta. Nuodėmė nubloškia žmogų į jo buvimo 
dugną. Tada prasideda sudužėlio gyvenimas, ly- 
dimas ištisos eilės smulkesnių, bet nė kiek ne- 
mažiau prasmingų nuotaikų bei pergyvenimų. 

Pirmoje eilėje čia išeina aikštėn blašky- 
masis. Užmušęs senę, Raskolnikovas pradėjo 
blaškytis ir savo viduje ir viršiniuose savo el- 
gesiuose. Savo viduje jis negalėjo susitelkti, 
negalėjo suimti savęs į rankas, negalėjo blaiviai 
mąstyti bei spręsti. Savo viršiniame gyvenime 
jis elgėsi tarsi būtų pamišęs: klaidžiojo gat- 
vėmis be jokio tikslo, stoviniavo prie žmonių, 
nakvojo saloje po krūmais, ėjo pas draugus ir 
vėl grįžo atgal, išvarė savo motiną bei seserį 
ir savo pažįstamus, paskui pats tuoj šoko iš 
lovos ir bėgo laukan. Nuodėmė tarsi galingas 
variklis jį stumdė iš vietos į vietą, tačiau be 
jokios aiškesnės prasmės. Paviršium žiūrint, 
Raskolnikovas iš tikro atrodė ligonis: jis karš- 
čiavo ir alpo. Bet iš tikro tai nebuvo liga. Tai 
buvo jo žmogiškojo sudužimo apraiška. Raskol- 
nikovas norėjo būti kitoks: jis norėjo būti 
Žmogus, ne utėlė. Ir kad tai pats sau įrodytų, jis 
užmušė senę su jos seserimi. Bet, kaip sakėme, 
kirvio smūgis viską suardė. Raskolnikovas nu- 
krito ir pasijuto sudužęs. Senuoju napoleonišku 
keliu jis eiti nebegalėjo, nes neturėjo jėgos. Šio 
kelio beprasmybė jam buvo perdaug aiški, kad 
jis būtų galėjęs jame ištverti. Bet naujasis 
kelias jam dar nebuvo atsiskleidęs. Jis dar ne- 

buvo suvokęs tikrosios atsivertimo esmės. To- 
dėl šita tarpinė padėtis, šis pergyvenimas be iš- 
eities kaip tik ir vertė Raskolnikovą blaškytis. 
Bet tai anaiptol nebuvo liga tiesiogine šio Žo- 
džio prasme. Tai buvo žmogiškosios būties pa- 
stanga pergalėti neprasmę. Nors kai kas, net ir 
pati Raskolnikovo sesuo Dūnia, ir įtarė, kad jis 
yra pamišęs, bet Razumichinas vaikiška savo 
įžvalga atspėjo, jog tai anaiptol nėra pamiši- 
mas. “Tu nesi pamišęs, — sakė jis pačiam Ras- 
kolnikovui. —Galiu prisiekti, tu tikrai nesi pa- 
mišęs.'' Razumichnas jautė, kad Raskolnikovas 
nešioja savyje kažkokią paslaptį ir kad kaip 
tik ši paslaptis jį verčia griebtis kartais tiesiog 
pamišėliškų veiksmų. Žmogus juk negali susi- 
taikyti su begairiu buvimu. Buvimas be tikslo 
jį dusina ir slėgia. Todėl jis ir pradeda daužy- 
tis tarsi sugautas laukinis žvėris, nes visa savo 
būtimi jis trokšta ištrūkti iš šito jam svetimo 
narvo. Blaškymasis apreiškia padėties svetimu- 
mą ir sykiu žmogaus nesusitaikymą su šia pa- 
dėtimi. Atsiradęs po nuodėmės, blaškymasis kaip 
tik parodo, kad nuodėminga būsena žmogiškajai 
būčiai yra nesava; kad žmogus joje neišsitenka 
ir su ja nesusitaiko. Nuodėminga busena iš tik- 
ro yra buvimo narvas, į kurį žmogus užsidaro 
savo paties valia. Nenuostabu, kad blaškymasis 
yra nuolatinis nuodėmės palydovas. Nusigrįžęs 
nuo Absoliutinės Būties, nusidėjėlis praranda 
Didžiąją buvimo Gairę ir tuo pačiu pasijunta 
išduotas visiems buvimo vėjams ir esti jų ne- 
šamas be krypties ir be tikslo. 

Nusidėjėlio blaškymasis pasidaro juo di- 
desnis, kad jis, karštai trokšdamas pasilikti vie- 
nas, vis dėlto negali šios vienatvės pasiekti ne 
tik dėl to, kad jaučia savyje, kaip buvo sakyta, 
žmonių bei daiktų troškulį, bet ir dėl to, kad 
jis negali nusikratyti kažkuo, kas glūdi jo vi- 
duje ir kas su juo eina visur kartu. Dosto- 
jevskis pasakoja, kaip Raskolnikovas, išėjęs iš 
pamaldų už suvažinėtą Marmeladovą, pasijuto 
esąs nepaprastai prislėgtas. “Jeigu jam būtų 
buvę galima šią akimirką kur nueiti ir vienam 
pasilikti, kad ir visą gyvenimą, jis būtų jau- 
tęsis laimingas. Bet pastaruoju metu, nors be- 
veik nuolatos jis būdavo vienas, negalėjo jaustis 
esąs vienas... Kažkoks sąžinės graužimas pradėjo 
jį staiga kankinti". Sudužusi žmogiškoji būtis 
pradėjo atsitiesti ir “reikalavo neatidėliojamo 
sprendimo". Tačiau paskelbti šį sprendimą reiškė 
grįžti atgal. O tai nebuvo lengva. Būtis ir nebūtis 
yra didžiulės jėgos, kurių kiekviena žmogų 
traukia ir pritraukusios jį stipriai laiko. Ryžtis 
nuodėmingam žygiui ir jį įvykdyti yra sunku. 
Tai rodo didelė Raskolnikovo kova su pačiu 
savimi. Absoliutinės Būties trauka yra tokia 
stipri, kad reikia gerai įtempti valią, norint nuo 
Jos nusigrįžti. Tačiau padarytą nuodėmingą 


darbą paneigti yra dar sunkiau. Nebūties trau- 
ka taip pat yra didelė, ir jai nugalėti reikia ne- 
mažesnių valios pastangų. Todėl nors Raskol- 
nikovas ir suvokė napoleoniškos savo minties 
sudužimą, nors jis, pasityčiodamas iš savęs, ir 
įsakė pats sau: “Nusilenk, drebantis padare, 
ir nieko nenorėk!", tačiau šį nusilenkimą įvyk- 
dyti jis dar nedrįso ir todėl mėgino nuo jo pa- 
bėgti. Jis mėgino pabėgti nuo atbudusios savos 
būties. Bet ji ėjo su juo visur: į užmiestį, į 
mišką, į smukles. Ir “juo nuošalesnė buvo vieta, 
juo stipriau jis jautė kažkeno tikrą ir neramų 
buvimą“. Juo labiau jis pasiliko vienas, juo 
garsiau jam bylojo atsitiesusi sąžinė. Raskolni- 
kovas pasidarė suskilęs. Būties ir nebūties kova 
užvirė jame, ir jis turėjo ją iškęsti ligi pat jos 
gelmių, nes žmogaus širdis visados yra Dievo ir 
velnio grumtynių laukas. Štai kodėl Raskolni- 
kovo blaškymasis pasidarė tiesiog pamišėliškas. 
Štai kodėl jis negalėjo nustigti namie, o namus 
palikęs klajojo, kur akys vedė. 

Tačiau tai nebuvo naujos erdvės jieškoji- 
mas. Nusidėjėliui visur yra neramu ir negera. 
Nuodėmė nėra erdvinis dalykas, todėl erdvę 
keičiant, negalima pakeisti nuodėmingos būse- 
nos, nors šis erdvės keitimas yra būdingas kiek- 
vienam nusidėjėliui. Kiekvienas nusidėjėlis mė- 
gina pabėgti iš senųjų vietų ir kurtis, kaip Kai- 
nas, toliau nuo savo gimtinės. Tačiau šis erdvės 
pakeitimas čia nieko tikrovėje nepakeičia. Nu- 
sidėjėlio blaškymasis giliausia esme yra ne kas 
kita, kaip ano neatidėliojamo sprendimo jieško- 
jimas. Tai jieškojimas naujo nusistatymo, kuris 
išvestų žmogiškąją būtį iš jos narvo. Pažadinda- 
ma norą keisti erdvę, žmogaus sąžinė mėgina 
tuo būdu paskatinti statomąsias jėgas, kad jos 
pradėtų veikti ir surastų išeitį iš šio visuotinio 
sudužimo. Be abejo, teigiamu savo pavidalu ši 
išeitis ateina paprastai vėliau. Tačiau čia yra 
reikšmingas ir neigiamas jos pavidalas, kuris 
nusidėjėlyje pasiskardena nuodėmingo žygio pra- 
keikimu. Savo darbo pasmerkimas yra pirmasis 
sprendimas, kurį padaro nusidėjėlis, atsimušęs 
į savo buvimo dugną. Raskolnikovas buvo daug 
ir ilgai mąstęs apie savo perėjimą į napoleonų 
karalystę. Jam atrodė, kad reikia tik išdrįsti, 
ir šis naujas augštesnis buvimas jam atsivers 
savaime. Ir jis išdrįso. Jis išdrįso pakelti kirvį 
ir juo smogti senutei į galvą. Ir iš tikro, šis 
smūgis jam atvėrė naują buvimą. Jis pasijuto 
į jį patekęs, jo apsuptas ir perskverbtas. Tačiau 
kuo Raskolnikovas atsakė į šį savo naują buvi- 
mą? Ar džiaugsmu ir pasitenkinimu? Ar perga- 
lės bei laimėjimo jausmu? Anaiptol! Raskol- 
nikovo atsakymas glūdi šiuose jo žodžiuose: 
“Tegu jį velniai! Tegu jį velniai tą naują gyve- 
nimą! O Viešpatie, kaip tai kvaila!“. Prakeiki- 
mas ir pasmerkimas yra Raskolnikovo atsaky- 


mas į kirvio smūgiu sukurtą naują gyvenimą. 
Bet tai yra jau pati sudužimo gelmė. Ją pasie- 
kęs, nusidėjėlis nebeturi kur toliau eiti. Ir 
čia jam atsidaro galimybė kopti augštyn. Kol 
nuodėmingas buvimas yra pergyvenamas teigia- 
mai, kol jame atsidūręs žmogus regi kad ir 
mažytę vilties kibirkštėlę įvykdyti senąją sa- 
vo svajonę, tol jis šį buvimą teigia, jame pasi- 
lieka ir prisikelti negali. Tiktai tada, kai viskas 
pasirodo kvaila, kai iš nusidėjėlio lūpų savaime 
prasiveržia prakeiksmo žodžiai savam darbui, 
tik tada jis gali keltis ir eiti: iš nebūties į būtį, 
iš buvimo gelmės į jo viršūnę. Šiuo atžvilgiu 
yra prasmingas K. Jasperso teigimas, kad “sa- 
vas paskendimas, nors ir patirtas kaip kaltė, yra 
gilesnė tiesa“./? Kitaip sakant, savos būties su- 
dužimas atveria žmogiškosios būties tiesą. Nors 
šitas sudužimas ir būtų kaltas, nors jis būtų 
įvykęs ir savos valios apsisprendimu, vistiek jis 
savo gelmėse slepia augštesnę tiesą, kuri prasi- 
veržia giliausio atsidaužimo akimirką ir virsta 
tolimesnio buvimo gaire. Be šitokio sudužimo, 
be galutinio nepasisekimo tikras atsitiesimas 
nusidėjėliui yra neįmanomas. Todėl Raskolni- 
kovo šūksnį “tegu jį velniai tą naują gyveni- 
mą!" galime laikyti pirmuoju jo atsivertimo 
ženklu. Nuodėmingo darbo pasmerkimas yra 
nauja pradžia. 

Ir vis dėlto ši pradžia nuodėmingoje bū- 
senoje yra dviprasmė. Pasmerkdamas savo žy- 
gį, nusidėjėlis gali pradėti kopti augštyn ir per- 
galėti sudužimo jausmą, bet sykiu jis gali šiam 
jausmui galutinai pasiduoti, leistis jo nešamas, 
parbloškiamas be vilties prisikelti. Pirmuoju 
atveju prakeiksmo šūksnis skamba kaip tolimas 
išganymo aidas, antruoju atveju kaip galutinio 
nusiminimo balsas. Pirmuoju atveju prakeiks- 
me girdėti atbundanti viltis, antruoju — prasi- 
dedanti neviltis. Patyręs savo esminį nepasise- 
kimą, nusidėjėlis gali grįžti atgal, bet taip pat 
gali numoti į viską ranka, nusiminti, suabe- 
joti ir pasiduoti naikinančiai nuodėmingo buvi- 
mo srovei, kuri pamažu, tarsi vanduo akmenį, 
žmogiškąją būtį sudilina, sugraužia ir pražudo. 
Jeigu tad iš nusidėjėlio išsprukęs savo darbo 
prakeiksmas savo esme ir reiškia šio darbo 
paneigimą bei galimybę atsitiesti, tai tikrovėje 
jis nesykį virsta tik gilaus nusiminimo ženklu, 
kuris apreiškia atsiveriančią pražūtį. 

Šio žmogiškosios būties dilimo, šio lėto, bet 
nuolatinio nykimo nuotaikinė apraiška yra 
niūrumas'*. Tai savotiška nuotaika, kelta aikš- 
tėn jau senųjų krikščionybės dorovininkų, ta- 
čiau giliai pergyventa ir aprašyta tiktai nau- 
jaisiais laikais, nes niūrumas šalia pasišlykštėji- 
mo yra labiausiai pastebimas mūsų dienų žmo- 
gaus pergyvenimas. Kaip pasišlykštėjimas, taip 
ir niūrumas yra būdinga nuodėmingos būsenos 

nuotaika. Nusidėjėlis, atsimušęs į Savo dugną, 
prakeikęs savo darbą ir vis dėlto nepakilęs aug- 
štyn, esti apimamas savotiško jausmo, kurio es- 
mę sudaro graužiąs liūdesys ir nusiminimas. 
Raskolnikovas, prisipažinęs Soniai užmušęs senę, 
klajojo be tikslo ir jautė, kad “pastaruoju metu 
jį užpuolė savotiškas niūrumas. Jis neturėjo sa- 
vyje nieko ypatingai aštraus ar deginančio. Bet 
nuo jo dvelkė kažkas pastovaus, amžino; nesu- 
skaitomi metai sklido nuo šio šalto, žudančio 
niūrumo... Vakaro valandomis pradėjo jį šis 
jausmas paprastai dar labiau kankinti". Kitoje 
vietoje Dostojevskis dar aiškiau vaizduoja šią 
savotišką Raskolnikovo nuotaiką: “Raskolniko- 
vui prasidėjo ypatingas laikas, tarsi rūkas būtų 
nusileidęs ant jo ir įvyniojęs jį į sunkią vienat- 
vę ir atsiskyrimą". Vadinasi, kažkoks, sustingi- 
mas ir šaltumas, kažkokia bloga amžinybė, kaž- 
koks sąmonės aptemimas sudaro tikrovines niū- 
rumo žymes. Pasiblaškęs savyje ir iš viršaus, 
Raskolnikovas pradėjo kiek aprimti, bet sykiu 
jausti, kad jis pradeda stingti ir šalti, kad kaž- 
kas jį pradeda graužti ir dildinti, kad jis esti 
apsuptas kažkokio neperskverbiamo  žudan- 
čio rūko. Nuostabu, kad beveik tais pačiais 
žodžiais niūrumą aprašo ir mūsų dienų Žmogaus 
stebėtojai. Niūrumas, jų pažiūra, “yra neap- 
sakomo tuštumo, dykumo ir bet kokios būties 
niekingumo jausmas, pilnas pavargusio nieku ne- 
sidomėjimo ir viskam abejingumo. Tarsi tylus 
rūkas, traukdamas viską į buvimo bedugnes, 
jis sustumia visus daiktus, žmones, o sykiu su 
jais ir patį Aš į savotišką abejingumą, kuriame 
viskas paskęsta".!* Tai būties negalios apraiš- 
ka. Tai ženklas, kad būtis įra ir dyla ir sykiu 
neturi jėgų šiam dilimui atsispirti. Nusileidžian- 
čio rūko simbolis čia yra ypač būdingas. Niūru- 
mas tarsi ūkana apgaubia žmogaus būtį ir ne- 
atsispiriamai ją visą perskverbia. Jo paliestas 
nusidėjėlis atsisako jieškoti būdų iškopti iš 
nuodėmingos būsenos. Jis pasilieka nuodėmėje: 
ją prakeikia, bet pasilieka ir tuo būdu dar la- 
biau jon nugrimsta, nes “pasilikimas nuodėmė- 
je, — gražiu Kierkegaardo pasakymų, — yra 
nauja nuodėmė“. Štai kodėl krikščionybės do- 
rovininkai niūrumą laikė ir tebelaiko viena iš 
pagrindinių nuodėmių ir jame regi pavojingiau- 
sią žmogaus nuotaiką. Niūrumas, pasak šv. To- 
mo Akviniečio, sukelia nusidėjėlio dvasioje “vei- 
klos nuobodį — taedium operandi". Niūrus 
Žmogus bjaurisi veikimu, ypatingai jeigu jis 
liečia dvasinius bei dieviškuosius dalykus. Ta- 
čiau be šito veikimo joks prisikėlimas nėra ga- 
limas. Šiuo atžvilgiu niūrumas ištinka žmogų 
tarsi būties stabas. Jis sustingdo dvasines jėgas 
ir nuodėmę išplečia į visą žmogaus buvimą. Ir 
pasišlykštėjime, ir neapykantoje, ir blaškymesi 
nusidėjėlis dar turi kažką, kas jame ginasi nuo 

nuodėmės, kas mėgina sulaužyti jos sukurtą 
narvinę būseną. Tuo tarpu niūrume šis kažkas 
dingsta. Niūrumas tarsi kraujas išnešioja nuo- 
dėmę po visą būtį ir visą ją užnuodija. Jis yra 
nuodėmės išplitimo priemonė ir sykiu jo ženklas. 
Kai nuodėmė išplinta, kai iš vienkartinio veiks- 
mo ji virsta pastovia būsena, tada pasirodo 
niūrumas, kaip šio pastovumo nuotaikinė ap- 
raiška. Todėl kiekvienas neatgailojąs nusidėjė- 
lis yra niūrus. Ir priešingai, kiekvienas niūru- 
mas yra nešiojamos neatgailėtos nuodėmės ženk- 
las. “Paniuręs demonas" — šie Lermontovo ŽJ- 
džiai, kuriais jis pradeda žinomą savo poemą “De- 
moną", tinka ne tik anam pirmykščiam nusidėjė- 
liui, bet ir kiekvienam kitam. Niūrume nuodėmė 
įgyja ryškų savo pavidalą ir jo bruožų įspaudžia 
visai nusikaltusiai būčiai. Nuodėmingai būti reiš- 
kia niūriai būti. Tai yra paskutinė nusidėjėlio 
nuotaika, pati plačiausia, pavojingiausia ir sykiu 
ryškiausia. Niūrumas yra tikriausia nuodėmės 
apraiška. 


Nuodėminga būsena, kaip matome, išeina 
aikštėn visa eile nuotaikų, kurios atskleidžia 
nuodėmės įtaką žmogiškajai būčiai. Visų pirma 
nusidėjėlis pasišlykšti savo aplinka; pasišlykšti 
todėl, kad anas visuotinis būties apgadinimas 
sunkiu aidu atsiliepia jame pačiame; kad 
jis pats laisvai šį apgadinimą prisiima ir sąmo- 
ningai į jį įsijungia. Paskui nusidėjėlis pradeda 
nekęsti žmonių, nes savo nuodėme jis paneigia 
dieviškąjį paveikslą mūsų būtyje ir išsijungia 
iš šio paveikslo laikomos žmogiškosios  bend- 
ruomenės. Galop jis pasijunta sudužęs, pradeda 
blaškytis, mėgina pabėgti pats nuo savęs, pra- 
keikia savo žygį, o nepajėgdamas ar nenorėda- 
mas juo nusikratyti per atgailą, jis pasilieka 
nuodėmėje, paverčia ją nuolatine savo būsena 
ir todėl esti apimamas gilaus niūrumo, kuris 
ėda ir dildo jo būtį. Ši nuotaikų eiga aiškiai 
rodo, kad nusidėjėlio kelias iš tikro yra kelias 
į nebūtį. Jeigu nuotaikos, kaip sakėme, yra mū- 
sų būsenos ženklai, tai nuodėminga būsena yra 
buvimas pakeliui į niekį. Jau esame sakę, kad 
žmogus visados būna pakeliui. Būti pakeliui yra 
žmogaus apsprendimas, kuris nedingsta nė nuo- 
dėmės atveju. Ir nusidėjėlis būna pakeliui. Skir- 
tumas tik tas, kad nekaltasis būna pakeliui į 
Absoliutinę Būtį, o nusidėjėlis — pakeliui į ne- 
būtį. Nuodėminga būsena yra žygiavimas atgal 
į aną pradinį tašką, iš kurio žmogus Augščiau- 
sios Valios žodžiu buvo pašauktas būti. Šis žy- 
giavimas atsiskleidžia visose husidėjėlio nuo- 
taikose, bet labiausiai jį apreiškia niūrumas, 
virtęs nuobodžiu žengti Dievo linkme. 


10 Der Sinn der Geschichte, 197 p., Tuebingen 150. 
1 Op. cit; 198:p: 


PRANAS 
NAUJOKAITIS 


IŠBĖGO TEN JIEVOS PRIE KELIO 


Išbėgo ten jievos prie kelio 
Baltesnės už sniegą ir šilką: 
Mes patys jievų žieduose 
Dainuojame, žydime, šokam,— 
Pavasaris mus pabučiavo 
Ir saulės gaivus spindulys. 


Išsitiesė pradalgės sodrios prie upės, 
Kvepėdama džiūsta žolė... 

Taip šviesios mūs dienos 
Džiaugsme šienapjutės, 

Kai naktis nesutemsta, 

Kai skleidžiasi žiedas paparčio širdy... 
Pavasaris mus pabučiavo 

Ir saulės gaivus spindulys... 


Išsiskleidė liepų žiedai, 

Medonešin sulėkė bitės, 

Ir dūzgia, ir pluška kvepėjimo šventėj... 
Mes patys pakvipom medum ir žiedais... 
Simboliką avilio žydi liepų žiedai, 

Ją dainuoja širdis 

Ir namai... 

Medonešin sulėkė bitės, 

Simboliką avilio žydi liepų žiedai... 


PEAEP K RI LRV S 


Praradimo ugnim dega klevo lapai. 
Pilkomis šakomis dainuoja liepos 
Rudenio vėjuos 

Ir liūdi, 

Kad medonešio šventė praėjo 

Ir nebegrįš... 


Pučia vėjas nuo jūros — 

Toks tamsus, nusiminęs 

Ir pilnas mMiglų... 

Rugsėjo žvaigždes užstoja debesys, 
Ir lietus netrukus išplaus 
Voratinklių taką, 


Kuriuo mūsų žingsniai bus nuskambėje 


Ir nebegrįš... 


Rytmečio šalnos pabučiuos jurginų žiedus, 


Nei astrai nežydės daugiau, 

Nei chrizantemos... 

Saulė dar juoksis vidudieniais soduose, 
Ir žais berželiai 

Geltonais spinduliais, 

Bet vakaras ateis tamsus ir juodas, 
Ir sielvartas 

Į širdį nusileis... 


Ne vasaros man gaila pievose, 
Ne šieno pradalgių, 

Ne liepų, ne medaus žieduos, 
Tik mėlyno dangaus 

Ir tų šviesių erdvių, 

Kur laimino mūs taką, 


Kur lengvino žingsnius... 


(Iš lyrinės poemos “Šviesos Mergaitė“ rank- 


raščio). 


12. Philosophie, 765 p. Heidelberg, 1948. 

13, Niūrumas čia suprantamas ta pačia prasme, ku- 
rią viduramžio dorovininkai taikė acedia nuodėmei ir ku- 
rios esmę, pasak šv. Tomo Akviniečio, sudarė liūdesys 
dž1 dvasinio dieviškojo gėrio—tristita de bono spirituali 
divino. Mūsų laikais šią nuotaiką yra aprašę religiškai 


R. Guardini (Unterscheidung des Christlichen), filosofiš- 
kai S. Kierkegaard (Entweder-Oder), literatūriškai W. 


Rehm (Experimentum medietatis). 


14. Fr. Ruesch: Theologic und Glaube, 1950 m. 1 nr. 


25-26 p. 
15, Die Krankheit zum Tode, 100 p. 

ALBERTAS VESČIŪNAS 


JO TAPYBOS IR PIEšINIŲ PARODŲ EUROPOJE PROGA 


DR. P. RE KODAS 


Lietuvių visuomenei Amerikoje pažįstamas 
dailininkas Albertas Vesčiūnas iš New Yorko 
jau antri metai dirba Viduržemio jūros pakran- 
tėje. Šitų pastangų rezultatą sudaro virš 50 alie- 
jaus darbų ir antra tiek didelio formato pie- 
sinių. Buvusio Lietuvos Respublikos pąsiuntiny- 
bės attachės dail. Antano Liutkaus, iniciatyva 
šiais metais nuo balandžio 15 d. iki gegužės 15 d. 
Villefranche-Sur-Mer mieste, Prancūzijoje, 'Ga- 
lerie des Independents'“ patalpose įvyko pirma 
didesnė dail. Vesčiūno tapybos darbų paroda. 
Oficialiu parodos globėju pasirašė M. Francis 
Palmero, Mentono burmistras ir parlamento at- 
stovas. Antra Vesčiūno paroda buvo suruošta 
nuo birželio 1 iki birželio 18 dienos Berlyno 
laisvojoje dalyje Kreuzbergo rotušės rūmuose 
Mykolo Žilinsko, meno kolekcijonieriaus, ru- 
pesčiu ir Berlyno miesto lėšomis. Oficialiais 
parodos globėjais buvo Kreuzbergo burmis- 
tras W. Kressmannas ir miesto tarėjas švie- 
timo ir meno reikalams W. Urbanas. Berly- 
niečiai, pozityviai nusiteikę jaunų talentų puose- 
lėjimui, suteikė visas sąlygas parodos efektin- 
gam pastatymui. Vesčiūno darbai — 38 aliejaus 
paveikslai ir 15 piešinių — užpildė dvi dideles 
rotušės sales per du augštus. Įvadinį žodį paro- 
dą atidarant pasakė Berlyno XX amžiaus meno 
galerijos direktorius dr. A. Janasch. 


Vesčiūno kūrybos formų kalba, kuria lie- 
tuvių dailininkas dabar atsikreipė į Europos me- 
no areną, turi ilgą kovų ir nenuilstamų jieškoji- 
mų istoriją sunkioje emigranto buityje. 


Albertas Vesčiūnas gimė 1921 m. sausio mėn. 
1 d. Pandėlyje, Lietuvoje. Šeimoje pasireiškė 
meniniai gabumai: dailininkai yra Alberto tė- 
vas ir sesuo. Nuo 1940 metu Vesčiūnas studijavo 
architektūrą technikos fakultete Kaune. 1944 
metų įvykiai jį privertė apleisti tėvynę ir pa- 
sitraukti į Vokietiją, kur jis toliau tęsė archi- 
tektūros studijas Stuttgarto Augštojoje Tech- 
nikos Mokykloje. 1949m. Vesčiūnas išemigravo 
į JAV, apsigyvendamas New Yorke. Nepai- 
sydamas sunkių sąlygų, visas jėgas koncentravo 
meninei kūrybai, aukodamas tam ne tik savo 
laisvalaikį. Iki 1953 m. Vesčiūnas studijavo 

New Yorke grafiką pas profesorių Will Bar- 
net, ir jo grafikos darbai buvo išstatyti Art 
Students League parodose. 1956 m. vienas 
Vesčiūno piešinys buvo išstatytas Museum 
of Modern Art — Recent Drawings USA parodo- 
je. Tais pačiais metais eilė Vesčiūno piešinių ir 
litografijų buvo rodomi šalia kitų lietuvių gra- 
fikų Stuttgarte Institut fuer Auslandbeziehungen 
patalpose nuo kovo 17 iki 25 d. Baltų Draugi- 
jos Vokietijoje suruoštų Baltų Kultūros Dienų 
Stuttgarte programos rėmuose. 1957 m. Ves- 
čiūno tapybos darbas buvo atrinktas ir išsta- 
tytas Audubons Artists 15-th Annual Exhibition 
National Academy Galleries New Yorke pa- 
rodoje. I visus šiuos pirmus dailininko pasieki- 
mus buvo dėmesį atkreipusi lietuvių spauda, o 
Vokietijoje paminėjo vokiečių kalba leidžiamas 
biuletenis “Baltische Gesellschaft in Deutsch- 
land — Mitteilungen“ (1957 m. Nr. 11-12). 

Vesciūno kūrybos kilmė yra studijinis ir 
giliai asmeniškas piešinys. Dar būdamas archi- 
tektūros studentu, Vesčiūnas, pajutęs sponta- 
nišką pašaukimą menui, ėmėsi nepaprasta ener- 
gija paišybos. Jis laikėsi senos tradicinės akade- 
minės taisyklės: įsisavinti pasaulį ir jo formas 
paišyba. Vesčiūnas diena iš dienos piešė iš gam- 
tos ir pagal senųjų meistrų darbus, piešė ir iš 
fantazijos komponuodamas laisvų figūrų grupes. 
Visi tie piešiniai, tušu, rašalu, kreida, pieštuku, 
anglimi rodė labai greitai įsigytą piešiančios 
rankos apvaldymą ir tikrovės formų pagavimo 
sugebėjimą. Tai buvo jo ateičiai lemiamas su- 
vereniškumo jausmas, kurį tada jaunas ir drą- 
sus dailininkas sau nusikariavo paišyboje ne- 
paprastos energijos, pasiryžimo ir, galima saky- 
ū, fanatiško darbo dėka. Bet žiūrint į anksty- 
vuosius Vesčiūno piešinius, jau matyi jo as- 


menybei labai specifiškas ir vis didėjantis 
nepasitenkinimas regimąja tikrove ir nuola- 
tinis jieškojimas savo pasaulėjautai atitinka- 


mos forminės išraiškos. Todėl tą sunkiai 
laimėtąjį realybės pasaulį paišyboje jis tu- 
rėjo apleisti, nes realizmas jam daugiau nieko 
nesakė, nes jis turėjo eiti savo kelių, tolyn 
nuo kasdieniškosios optikos. Bet kuriuo keliu 
eiti? Pats paprasčiausias būdas rasti moderniam 


+ 


0 
o 


Albertas 


dekoratyvizmui ir deklaruoti moderniąją pasau- 
lėžiūrą galėjo būti konvencijonalus kubistinis 
formų sustilizavimas. Vesčiūnas jį mėgino, bet ir 
greit šito kelio atsisakė, nes jis buvo nesuderi- 
namas su jo sąžiningumu, su jo gamtos ritmo 
pojūčiu, priešingu bet kurios rūšies dirbtinumui. 
Formos turi banguoti, turi suktis, turi spontaniš- 
kai plėstis ir skleistis, turi prarasti savo konven- 
cijonalumą, savo regimybę, savo kontūrus, nes 
jos turi išsakyti daugiau negu mūsų kasdie- 
niškos ir nekasdieniškos definicijos aprėpia. 
Jieškodamas savęs ir tobulindamas savo su- 
gebėjimus, menininkas nejučiomis, visiškai pa- 
sąmonėje, bet su istorinio proceso būtinumu 
sukuria visuotinius simbolius, amžiaus doku- 
mentus ir ženklus. Kuo menininko kūryba bran- 
desnė, tuo ryškesni tie ženklai. Regimosios kon- 
kretybės išskaidymas į elementarinius kompar- 
timentus yra uždavinys, galima sakyti, aistra vi- 
sos mūsų moderniojo meno epochos. Vesčiūnas 
šioje srovėje bus vienas iš radikaliųjų ekspo- 
nentų ir kaip tik dėl to, kad jis šį uždavinį sten- 
giasi realizuoti pačiu sunkiausiu būdu: jautriai 


Vesčiūnas Villefranche, 


Prancūzijoje savo paveikslų parodoje 


t.y. absoliutiškai neschematiškai, bet suasme- 
nindamas kiekvieną detalę, kiekvieną faktūros 
trupinį. Visa vaizduojamoji tikrovė šito suasme- 
ninimo pasėkoje nustoja būti tuo kuo buvo, bet 
subyra į sudedamuosius elementus, tarytum 
liepsnose sutirpintos ir išgarintos substancijos, 
nematerialine prasme. Negalima būtų pas Ves- 
čiūno kalbėti apie formų sudaužymą, tiksliau 
būtų pasakyti: jos vibruodamos išsisklaido per 
tai įvyksta daiktinio pasaulio transformacija į 
potencijos apkrautą, bet aktualiai tebeveikian- 
čią dvasią. Jieškančiam paveiksle dalykų atvaiz- 
do Vesčiūno paveikslai gali iš karto pasirody- 
ti lyg apvilią: figūrinė grupė, kuri iš pradžių 
Vesčiūną labiausiai domino, netenka savo visų 
anatominių ir plastinių požymių ir apibrėžtinu- 
mo; galvų fizijonomika virsta ją apsupančio pei- 
sažo neatskiriama dalimi ir sutampa su kosmu; 
pats peisažas netenka savo botaninių, geologinių 
ir meteorologinių požymių, virsta kosminiu pei- 
sažuų. Čia peršasi paralelė su M.K. Čiurlionio kos- 
mine fantazija. Bet Vesčiūnas eina dar toliau, 
nes jo peisaže veltui jieškosime M. K. Čiurlio- 

niui gan būdingų astronominių kompozicijos 
priemonių. Vis dėlto šitie Vesšiūno peisažal yra 
tikri peisažai, tolumos vaizdai, ne vidaus struk- 
tūros histologija, kaip pvz. pas W. Baumeisterį 
ar panašius abstraktus. Tai, galima sakyti, “dva- 
sios peisažai“, kurių substanciją sudaro inty- 
miškai išsklaidyta gamta. Šitoks antkosminis 
peisažas gauna mūsų dienoms ypatingą sim- 
bolinę prasmę. 


Kad kosmas gali be mūsų egzistuoti, yra 
nenuginčijama teisybė. Bet mes be gamtos eg- 
zistuoti negalime, net tapę technikos valdytojais, 
priklausom nuo joj slypinčių įstatymų. Kosmas 
nepaliaus egzistavęs, kai žmonija save bus jau 
susinaikinusi. Taigi, ar sugebės žmogus išsilai- 
kyti? Prieš ši pavojų visa technikos pažanga 
yra bejėgė. Kiekvienas žmogus yra grasinamas 
neišvengiamos mirties, ir visa, kas mus baugina, 
spaudžia ir puola, tėra tik preliūdas į ateinan- 
čią mirtį. Mes tuo labiau nežinome, ar žmogus 
kaip biologinė rūšis galės išsilaikyti. Ar nepa- 
smerkta žmogaus giminė išnykti? Jeigu visos 
ankstyvesnės gyvybės formos jau išnyko, tu- 
rėjo ir žmogus išnykti. Tiesa, kosmas be žmo- 
gaus yra idėja, prieštaraujanti krikščioniškai 
pasaulėžiūrai t.y. Apreiškimo eschatologijai, pa- 
gal kurią su žmonijos pabaiga baigiasi ir kos- 
mas. Bet iš kitos pusės, mirtis kaip atskiro indi- 
vido likimas ar visos biologinės rūšies išny- 
kimas visada yra augštesnes Esybės sprendimo 
pasėka ir nėra absoliutinis galas, bet metamor- 
fozė, būties perkeitimas, materijos grįžimas į 
dvasią. Apie šias temas mūsų dienų mąstymas 
vis daugiau sielojasi, nes pasitikėjimas civili- 
zacijos pažanga ir žmonijos laiminga ateitimi, 
viešpatavęs 19 a., šiandien yra iš pagrindų suk- 
rėstas. Visai nesąmoningai šitą mūsų laiko si- 
tuaciją išreiškia mūsų naujoji meno kūryba, 
kurios linijų ir spalvų kalboje galima, giliau pa- 
žiūrėjus, suvokti simbolinę prasmę. Meno funk- 
cija betgi ir šiandien nėra skelbti neviltį. Sim- 
bolis kaipo toks jau yra pavojaus ženklas ir gelb- 
sti mus nuo pražūties. Pavojui didėjant, pro- 
porcingai auga jėgos jį nuveikti. Meno formų 
išsisklaidyme gema užuomazgos naujam augimui 
ir naujoms konsteliacijoms. 


Eschatologinės vizijos vaizdą meno istori- 
joje davė Paskutinio Teismo iliustracijos nuo 
ankstyvųjų Rytų krikščionių taupių formulavi- 
mų iki baroko monumentaliųjų drobių sodrios 
tapybos. Paskutinį įspūdingiausią sprendimą su- 
kūrė Rubensas savo “Pasmerktųjų kritimų į pra- 
garą", kuriame nesuskaitoma kūnų masė, pa- 
gauta kosminės konvulsijos, tirpsta ir žūsta 
dūmuose, mirksi milionai refleksų liepsnų ir 
Dangaus šviesoje, kuri ją palydi iš viršaus. Pa- 


402 


viršutiniškai žiūrint, šitame paveiksle Rubensas 
savo technika lyg ir netolimas impresinonizmui, 
bet atidžiau paanalizavus paaiškėja, koks jis 
čia didelis abstraktas ir simbolinės prasmės skel- 
bėjas, savo gigantiškąja tapyba visą artumos 
tikrovę perkeldamas į amžinųjų formų ir sub- 
stancijų chaosą. To pat tikslo daugiau ar mažiau 
sąmoningai ir giliai siekė naujoji abstraktinė 
tapyba ir paišyba. Bet retais atvejais jie pa- 
siekia pilnos eschatologinės rimties ir antkos- 
minio peisažo viršūnę. Didysis Rubenso dar- 
bas išspręstas grynai tapybinėmis priemonemis 
ir jo sukurtas šedevras stovėjo vieniškas jo pa- 
ties ir jo amžiaus kūryboje. 

Vesčiūno darbai iš esmės sprendžiami piešy- 
binėmis priemonėmis ir, kaip esame pažymėję, 
jo kūrybos kilmė yra piešinys. Per pieši- 
nį jis įsisavino regimojo pasaulio formas ir, as- 
meniškai piešinį valdydamas, jas perkeitė į pa- 
slėpto reikšmingumo abstrakciją. Šitokia iš- 
asmeniškai atjausto piešinio kilusi abstrakcija 
yra pilnutinė intymiškoji psichograma. Ati- 
džiai žiūrėdami pastebėsim, kad Vesčiūno pie- 
šiniai faktinai nėra “Piešti", bet “rašyti", ir 
rašyti lengva, jautria virtuozine ranka. Jo pie- 
šinio braižas yra smulkus, sykiu nervingas 
ir sykiu tvirtas, iki kraštutinumo individua- 
lizuotas ir neatsitiktinis, bet įprasmintas kiek- 
viename brūkšnio milimetre. Čia peršasi kita 
didelė epochinė paralelė iš meno istorijos: Ut- 
rechto psalmyno iliustracijos apie 830 m. po 
Kr. Jos rašytos vibruojančia subtilia linija, dre- 
bančiu nerimo karštyje raštu. Šie piešiniai yra 
tiesiogio sielos susijaudinimo išraiška kuri pie- 
šiamųjų daiktų kontūrus jautriai suskaldydama, 
juos išveda iš atskiros būties į visuotinę escha- 
tologinę viziją. Tada, artėjant 1000 m. Kr., 
žmoniją apėmė eschatologinis drebulys o šian- 
dien, artėjant 2000 m. po. Kr., žmonija pergy- 
vena panašią situaciją ir išreiškia ją analoginiu 
būdu mene. 

Grynojon tapybon Vesčiūnas perėjo labai 
vėlai, jau Amerikos kontinente, maždaug prieš 
trejetą metų. Spalva jam tarnauja išryškinimui 
jo intymiosios piešinio grafologijos. Koloritas 
yra turtingas niuansais, kurie visumos įspūdį 
nutolina į kosminį ir antkosminį erdviškumą 
ir gamtines formas dar stipriau suabstraktina. 
Vesčiūno tapybos darbus jos faktūros pobūdžio 
atžvilgiu galima suskirstyti į dvi grupes. Pir- 
majai grupei priklauso darbai, kuriuose Vesčiū- 
nas stengiasi išlaikyti dažų transparenciją, pra- 
skiesdamas dažus aliejaus, terpentino ir varnišo 
mišiniu, dirbdamas pamažu pagal senųjų meist- 
rų techniką, sluogsniais leisdamas prasišviesti 


RUBENS 


PRAKEIKTŲJŲ KRI- 
TIMAS Į PRAGARĄ 


1615 m. 


(Miuncheno Senoji 
Pinakoteka) 


švelnių spalvų niuansams ant baltos drobės pa- 
grindo. Antrąją grupę sudaro Vesčiūno paveiks- 
lai, pradėti anksčiau minėtu būdu, bet užbaigti 
spontaniškai metant ant drobės grynas, mažiau 
niuansuotas spalvas. Tai kai kurių analogijų 
Van Gogho ar Fauves tapytojų kolorito trak- 
tavimui. Reikia pažymėti, kad Van Gogho pa- 
veikslų spalvinių dalelyčių vibracija yra gero- 
kai skirtinga, nes turi labai daug grynai deko- 
ratyvinio pastovumo, kur jos tvarkosi kaip mag- 
netiniame lauke paralelinėmis banguotomis lini- 
jomis, kai tuo tarpu Vesčiūno spalviniai brūk- 


šniai skleidžiasi irracionaliai ir mistiškai, suges- 
tionuodami nemateriališką tolumą. 

Vesčiūno paroda Berlyne susilaukė dide- 
lio dėmesio. Berlyno buv. Valstybinis Prūsijos 
Muziejus įsigijo Vesčiūno vieną piešinį ir įtrau- 
kė jį į muziejaus inventorių. Apie Vesčiūno 


kūrybą parašė visa eilė Berlyno laikraščių. 
(“Der Tagesspiegel“' 1959.VI. 4 d., “Telegraf" 
1959. VI. 9 d., “Berliner Morgenpost'? 1959. VI. 
11 d.“ Der Tag. 1959,VL- 17 d., Kurier“ 11959; 
VI. 19 d.) ir kalbėjo Berlyno Sender Freies 
Berlin radijo siustuvas 1959.VI. 15 ir 21d. 

šILERIO “DEMETRIJUS" 


D Ra/A1L K. S ES B LAU IS 


Minėdami Šilerio 200 metų gimimo sukak- 
ti (XI.10), prisimename ir jo “Demetrijų?! tą 
paskutinį ir nebaigtą draminį veikalą, kurs lie- 
čia ir Lietuvos istoriją. 

Vos baigęs “Vilių Telį' 1804 metų . pra- 
džioj, Šileris jau tų pat metų kovo 10 d. į savo 
dienoraštį įsirašė, kad “pasiryžęs imtis Deme- 
trijaus".2 Ryžtas turėjo būti nemažas, prisime- 
nant rašytojo silpną sveikatą ir tą trumpą lai- 
ką, kurs jam bebuvo skirtas gyventi (mirė jau 
sekancių metų gegužės 9 d.). Veikalas, kurio 
Šileris dabar ryžosi imtis, buvo iš visai naujos 
srities — ligi tol, pradedant “Plėšikais" ir ei- 
nant per “Wallensteiną", “Don Karlos“, * Mariją 
Stuart,? “Orleano Mergelę“ ir baigiant “Viliu 
Teliu", siužetus buvo ėmęs iš Vakarų istorijos, 
dabar gi atsigrįžo į Rytus. Sritis buvo nauja, 
vakariečių rašytojų tuo metu meniškai mažai 
teapdirbinėta.? 


1. Istorinės studijos “Demetrijui" 


Tačiau Šileris, kaip žinome ypač iš “Viliaus 
Telio“, kad ir nebuvęs vaizduojamame krašte, 
iš istorinių ir geografinių studijų sugebėdavo 
duoti tikro ir gyvo reljefingumo paveikslų. 
Tad ir “Demetrijui' kurti teko imtis atitinkamų 
Rusijos ir Lietuvos bei Lenkijos istoriją, geo- 
grafiją, kultūrą nušviečiančių veikalų. 

Jų sąrašą yra paskelbęs K. Goedeke savo 
istorinėj kritinėj Šilerio raštų laidoj.* 

Lietuvos ir Lenkijos istorijai pažinti nema- 


ža padėjo D. Bernardo Connoro (O'Connor) 
“Beschreibung des Koenigreichs Polen und 
Grossherzogthums Litthauen,' išleistas Leip- 


cige 1700. Tas Connor buvo Londono gydyto- 
jas (“Medicus in London“), anksčiau buvęs 
Lenkijos karaliaus Jono III gydytojas, kaip nu- 
rodyta veikalo antraštėj. Čia pažymėtina, kad 
Connor yra davęs smulkų Lenkijos didžiojo sei- 
mo (Seim Walny) aprašymą, kuriuo naudo- 
josi ir Šileris, kaip matyti iš paties “Demetri- 
jaus" teksto, kur įdėtas ir lenkiškas seimo pava- 
dinimas, arba iš scenos įrengimo, kur šalia erelio 
išstatytas ir vytis. Šiam reikalui Šileris galėjęs 
naudotis ir S.F. Lauterbacho “Polnische Chro- 
nik", išleista 1727 m. 

Pagrindinis veikalas Rusijos istorijai pa- 
žinti buvęs Charles Levesgue “Histoire de Rus- 
sie", kurios nauja laida buvo išleista Hamburge 

1800 m. Bet nemažiau jam galėjo pasitarnauti 
ir G. F. Muellerio “Sammlung russischer Gesch- 
ichte,' išleistas Peterburge 1732-64 m., kurio 
penktasis tomas skirtas Demetrijui* Šilerio gi- 
minaitis Wolzogen, gyvenęs Peterburge, skatinęs 
jį susipažinti ir su Schloezerio Nestoro veikalu. 
Minimas ir Adomo Oleariaus garsusis veikalas 
apie Orientalines keliones, išleistas Schleswige 
1647, iš kurio imta nemaža pastabų į Šilerio 
studijų sąsiuvinį. 


Iš visų tų veikalų Šileriui teko ne tik imtis 
istorinių bei kitokių žinių, bet ir rūpintis su- 
sidaryti tikresnį vaizdą apie vieną ar kitą cha- 
rakterį, dėl kurių būta nevienodų autorių nuo- 
monių. 


Su kokiu kruopštumu Šileris ėmėsi šito 
studijinio pasiruošiamojo darbo, matyti iš jo 
draugo Koernerio surinktų raštų raštelių, ku- 
riuos iš Goethės ir Šilerio archyvo Veimare yra 
paskelbęs G. Kettneris.“. Šalia dviejų nevisai 
pilnai atbaigtų veiksmų čia randame plačių apy- 
braižų ir apmatų (23 pusl.), dar platesnį ir 
išsamesnį scenarijų su pirmo ir antro akto ap- 
matais (83 pusl), pagaliau studijų sąsiuvinį 
su vad. Collectanea (60 pusl. ), kur randame 
smulkmeniškų ištraukų ne tik apie Rusijos bei 
Lietuvos, Lenkijos istoriją ir konstituciją, geo- 
grafinę kraštų padėtį, bet ir apie žmonių pa- 
pročius, net priežodžius ir išsireiškimus. 


2. Gyvenamojo meto ir aplinkybių poveikis 


Imtis “Demetrijaus? Šilerį paskatino tiek 
vidinis palinkimas panašiom temom, kaip ma- 
tyti iš Fiesko, Don Karlos, tiek išviršinės ap- 
linkybės, tam tikros to meto sąlygos. Bet už- 
davinys, kurio Šileris ėmėsi, nebuvo lengvas, 
atsiradę nenugalimų kliūčių, pagaliau ir liga 
trukdė. Tik po 1804 m. spalio mėn. vėl iškyla 
du panašūs planai — “Warbeckas" iš anglų 
istorijos ir ' Demetrijus" iš rusų, Apsispren- 
džia už "Demetrijų," nes pirmajame veikale vy- 
riausias veikėjas jau iš anksto yra žinomas ap- 
gavikas, o antrajame bent į pabaigą tat tepa- 
aiškėja, tad Šileriui jis ir atrodė morališkai 
“grynesnis"'. 

Pagaliau Veimaro sosto įpėdinio Karolio 
Friedricho vestuvės su rusų sosto princese Ma- 
rija Paulovna 1804 m. rugpjūčio mėn. Peter- 


burge ir jų grįžimas į Veimarą tų metų lapkrity 
galutinai apsprendė Šilerį imtis "Demetrijaus". 

Tačiau nors Šileris ir tarėsi, kad jo veika- 
las prisidės prie geresnio abiejų tautų pažinimo, 
abejotina, ar jo tikslas būtų buvęs pataikavimas 
Romanovų dinastijai, kaip buvo linkęs manyti 
net Grillparzeris.“ 

Tolimesnį dramos rašymą Šileriui vėl su- 
trukdė liga, kurios metu tik mažesnių darbų 


tegalėjo imtis, pvz. Racine'o “Fedros" ver- 
timo. Tik sekančių 1805 m. vasario mėn. 
protarpiais karščio kamuojamas — turėjo, kaip 


rodo naujieji tyrimai, anais laikais nepagydomą 
diafragmos pūliavimą, kuris pagaliau iššaukė 
peritonitą — tegalėjo prieiti prie “Demetri- 
jaus“. Apskaičiavo, kad tų metų lapkričio mėn. 
darbą baigs. Tačiau jau gegužės pabaigoj suėmė 
paskutinieji skausmai ir palaužė likusią energi- 
ją. Bet ir iki paskutiniosios minutės vis tebe- 
minėjęs "Demetrijų". 

Šileriui mirus, ant jo rašomojo stalo buvo 
rastas Marfos monologas iš antrojo veiksmo, 
turbūt, paskutinės eilutės, kurias Šileris iš viso 
beparašė. 


3. Nebaigto veikalo tęsimas 


Goethė buvo laimingesnis, kai, teparašęs 
“Fausto" fragmentą, buvo besustojąs, bet, Ši- 
lerio skatinamas, veikalą tęsė ir užbaigė. Šile- 
ris, nors ir kaip Goethės palaikomas “Demetri- 
jaus“ darbe, savo gulbės giesmės nebaigė. 
Kai kurių literatūros kritikų nuomone, tai tu- 
rėjęs būti bene stipriausias Šilerio veikalas. 

“Demetrijaus"'" fragmentą pirmą kartą iš- 
spausdino Šilerio draugas Koerneris 1815 m. 
Goethė, netekęs draugo, pats buvo ryžęsis “De- 
metrijų" tęsti ir užbaigti pagal Šilerio planą. 
Su Šileriu jie “dažnai apie Demetrijų kalbėda- 
vę pagrindinai". Bet kadangi abu tuo metu buvę 
fiziškai paliegę, tai Šileris ėmęsis “Fedros"' ver- 
timo, o jis — Rameau. Kai Goethe atsigriebęs, 
“ryžtingai žvalgęsis rimtesnio darbo, ir pirmo- 
ji mintis buvo užbaigti Demetrijų" Ten pat 
Goethė nurodo, kad Šileris mėgdavęs plačiai 
diskutuoti savo pradėtą viekalą, klausęs kitų 
nuomonės, neatsisakydavęs keisti savo minties, 
jei radęs geresnę, vis dar svyruodavęs dėl vieno 
ar kito charakterio. 

Pereitame šimtmetyje pasirodė visas tu- 
zinas Šilerio “Demetrijaus tęsėjų ir atbaigėjų, 
tačiau nė vienas jų nepajėgė didžiajam drama- 
turgui prilygti“ Pagaliau nė nežinome galu- 
tinės Šilerio veikalo koncepcijos, net nepaisant 
paliktų apmatų ir planų, nes, kaip minėta, jie 
buvo keičiami. Pagal Walzelį, gal geriausiai pa- 
daręs Martin Greif (1902), duodamas tik Ši- 


ES EEB IS 


KUNIGAIKšŠTIS LEONAS SAPIEGA 
KALBA KROKUVOS SEIME 


(Iš Demetrijaus) 


Tai štai prie ko priėjom! Ir jei niekas 
Teisybės gint nestoja, ginsiu aš. 

Aš tos klastos audimą suardysiu 

Ir atidengsiu viską, ką žinau. 

Garbingas Prime! Ką gi? Ar rimtai 
Sutinkate su tuo, ar tik vaidinat? 

Lengvai tuo tikite, senatoriai? Karaliau, 
Nejau toks silpnas esate! Nežinote, nenorit 
Žinot, kad žaislas esate gudraus vaivados 

Iš Sendomiro, kurs išstatė carą šį, 

Kurio garbėtroška beribė mintimis 

Gėrybių pilną Maskvą ima jau? 

Nejau turiu jums pasakyt, kad sandora 
Tarp jųdviejų jau sutarta ir prisiekta? 

Kad jis jauniausią dukrą duoda jam? 

Ir taip kilni Respublika aklai 

Tur pulti į pavojus šito naujo karo, 

Kad tik išaugštintų vaivadą, kad jo dukrą 
Tiktai cariene, karaliene padarytų? 

Papirko jus visus, nupirko, 

Ir seimą nor, gerai Žinau, valdyti; 

Matau jo milžinišką fakciją 

Šioj salėj, ir dar negana, kad jis 
Kilmingame seime laimėjo daugumą, 

Jis dar trim tūkstančiais arklių atvyko 

I jį ir visą Krokuvą užplūdo 

Jis savo leno žmonėmis. Nūn pat 

Jie veržte veržias į sales šio namo. 

Jie suvaržyt balsavimo mūs laisvę nori... 
Bet man nė jokia baimė nepalies drąsios širdies; 
Kol kraujas teka mano gyslose, 

Tol savo žodžio laisvę ginsiu aš. 
Kiekvienas su šita mintim teateinie čionai. 
Kol gyvas aš esu, tol nepraeis prieš tiesą, išmintį 
Joks nuosprendis. 


Vertė A. Tyruolis 

lerio fragmentą ir priedo savo paties epilogą 
Šileriui. 

Buvo bandęs net ir Fr. Hebbelis tęsti Ši- 
lerio “Demetrijų", bet veikiai pamatė, kad tu- 
ri atsisakyti, greičiausia dėl veikalo idėjos skir- 
tingumo: Šilerio Demetrijus, kad ir apgaulę pa- 
matęs, eina toliau iki galo, Hebbelio — sustoja, 
kai klaidą pamato. Tačiau ir Hebbelio veikalas 
liko fragmente — dėl ligos nebaigtas. 

Po Koernerio K. Goedeke išleido Šilerio 
“Demetrijaus fragmentą su visais kitais raš- 
tais, kuriais naudojosi tęsėjai. Tačiau sutvarky- 
tą medžiagą atspaudė tik Kettneris 1894 m.'“ 


4. Istorinis “Demetrijaus" fonas 


Pirmasis Šilerio “Demetrijaus planas bu- 
vo kitoks, nei jį dabar žinome iš paskelbtojo 
fragmento. Pirmuoju veiksmu buvo ne Kroku- 
vos seimas su garsiuoju Sapiegos monologu, bet 
Demetrijaus pasirodymas Sambore, Galicijoj. 
Sambore turėjo paaiškėti jo kilmė, išlikimas ir 
iškilimas. 

Čia susiduriame su istorija kurią stipriai 
atremtas pats veikalas.!! Tai istorija laikotar- 
pio po Jono Žiauriojo, mirusio 1584 m., kai jo 
silpnasveikatis sūnus Feodoras valdžią perdavė 
savo sesers sūnui Borisui Godunovui, kurs, kaip 
tariama, nužudęs paskutiniosios Jono žmonos 
Marfos jauną sūnelį Demetrijų,* pats įsisėdo 
į Maskvos sostą. Bet po kelerių metų paėjo kal- 
ba, kad motina vietoj tikrojo vaiko pakišusi 
kitą ir kad tikrasis sosto įpėdinis Demetrijus 
esąs gyvas. 


Pirmiausia Demetrijus pasirodęs Lietuvos 
teritorijoj pas kunigaikštį Adomą Višnevieckį, 
kuriam tarnavęs ir turėjęs jo pasitikėjimą.!* 
Vėliau jį pasiėmęs Sendomiro vaivada Mnišekas 
(Šileris rašo: Meišek, turbūt, gotinės rašybos 
klaida), sužadėjęs su savo dukterimi Marina ir 
gavęs lenkų didikų paramą jam sostui atgauti. 


Borisas iš savo pusės skelbęs, kad tai pabė- 
gęs vienuolis Griška Otrepievas, ir pats bandė 
papirkti lenkų didikus, bet nepavyko. Pamatęs 
neišvengiamą žuvimą, nusinuodija. Demetrijui 
jau 1605 m. birželio 20 pasiseka įžygiuoti į Mask- 
vą. Martą, atgabenęs iš vienuolyno, ragino pri- 
sipažinti esant jo motina. Užėmęs sostą, 1606 
m. gegužės 8 vedė Mariną, bet po devynių die- 
nų kilus maištui dėl jo reformų, buvo minios 
nugalabytas. Šuiskis, vadovavęs maištui, buvo 
išrinktas caru, bet jau 1607 m. iškilo naujas 
Demetrijus (ligi šiol jų priskaitoma net penki). 
Pagaliau 1613 Maskvos sostą užėmė Mykolas 
Romanovas, kurio dinastija truko iki 1917 m. 
revoliucijos. 

5. Istorinių faktų perdirbimas meniškai 

Kaip į šį istorinį rėmą įdėtas Šilerio De- 
metrijaus paveikslas? Dabar jau nebeabejoja- 
ma, kad ir pirmasis Demetrijus, kurį Šileris savo 
dramoj vaizdavo, buvo tikrai apsimetėlis (sa- 
mozvancas, Pseudodemetrijus). Tačiau Šileris 
jam įdiegia pasitikėjimo savimi — abejojama, 
kad tai būtų dėl to meto jėzuitų įtakos — veng- 
damas prasilenkti su istorikų skelbiamom Ži- 
niom, juo labiau, kad šios buvo nevieningos, O 
Šileriui pradedant darbą, jos krypusios Šilerio 
naudai.!! 

Antrinis dramos pavadinimas, '“Kruvinos 
vestuvės Maskvoj', leidžia spręsti, kad veikale 
buvo numatyta didelė katastrofa, tačiau hero- 
jus, kaip ir Hebbelio veikale, turėjo išlikti kil- 
nus iki galo, nors ir paaiškėtų, kad jis intrygos 
auka. Bet dar bedirbant, planas pasikeitė, iš 
istorinių šaltinių patyrus, kad po pergalės 
Demetrijus tampa smurtininku. Vis tik pirmojo 
veiksmo tikslas įdiegti simpatiją herojui, nors 
tas veiksmas, didingoji seimo scena, sukurtas 
pagal masės psichologijos dėsnius, susilaukia 
atoveikio. 

Antrajame veiksme Marfa, netikėdama, iš- 
girsta žinią apie žuvusio sūnaus atsiradimą. Net 
patriarcho Hiobo (Jobo)“ nusakyti sūnaus žy- 
menys jos pilnai neįtikina. Tačiau, atsimindama 
Godunovo jai padarytą skriaudą, pripažįsta jį 
sūnumi. Atskirų seimo didikų, išskyrus Sapie- 
gą, pritarimas ir dabar motinos sutikimas le- 
mia Demetrijui pergalę. Antras veiksmas Šile- 
rio nėra baigtas, trūksta kaikurių scenų, gal net 
Romanovo įvedimo.!““ Apie tolimesnius veiks- 
mus tegalim spręsti iš likusių studijų, planų. 

Trečiajame veiksme Demetrijui pasiduoda 
priešo generolai, bet, bežygiuojant į Maskvą, 
paaiškėjo intryga, kurios jis buvo apsuptas. Pa- 
šalinęs savo paslapties žinotoją, Demetrijus sa- 
ko hamletišką monologą: tenka likti caru. De- 
metrijus įžygiuoja Maskvon tuo metu, kai Bori- 
so kūnas procesijos palydimas laidoti. Liaudis 
sutinka jį nebyliai, nesveikina 

Ketvirtajame veiksme Demetrijaus nuo- 
smūkis: netikęs lenkų elgesys, motinos apleidi- 
mas, meilė Godunovo seseriai Aksinijai, dėl ko 
Marina pastarąją nunuodija. Pats Šuiskis ruo- 
šia jau sąmokslą prieš Demetrijų. Bet penktasis 
veiksmas turi baigtis vestuvėmis. Kai Deme- 
trijus sužino, kad Aksinija mirė, jo skausmas 
įsiutina Mariną, ir ji pareiškia, kad ji niekad 
nelaikė jo tikruoju sosto įpėdiniu. Minioj kyla 
sumišimas, Demetrijus pabėga į Marfos kam- 
barį, kur jį pagaliau užklumpa jo likimas.“ 
Toks apytikris būtų turinys pagal Šilerio planą, 
jei jis būtų buvęs ištesėtas. 


" 6. “Demetrijaus? charakterių apybraižos, 
idėjos problema 


Iš ryškiausiai apibrėžtų charakterių “De- 
metrijuj" išsiskiria Sapiega ir Marina, kuri 
laikoma viena geriausiai pasisekusių Šilerio mo- 
teriškųjų figūrų: joj atsispindi grožis, aistra, 
valdžios troškimas. 

Šalia karaliaus, kurs tarp dviejų partijų 
tėra silpnas, didysis Lietuvos kancleris Leonas 
Sapiega iškyla kaip vienintelis tiesus ir garbin- 
gas visame seime, kai drįsta pasipriešinti netei- 
singam balsavimui ir meta gana pavojingą, net 
gyvybei, veto. Literatūros istorikas E. Engels 
pastebi, kad “Demetrijuje“ Šileris leidžia Sa- 
piegai pasakyti žodžius, kurie visiškai išreiškia 
politines Šilerio pažiūras, kuriomis jis stoja 
prieš diktatūrą, prieš fizinę daugumos pergalę, 
nes nereta, kad tiesos žinojimą teturi nedauge- 
lis, bet prieš daugumą neatsistengia.!š Pa- 
sakė Sapiega: 

Kas gi yra dauguma? Tai tik nežinojimas, 
O žinojimą teturi tik nedaugelis. 
Valstybė žus, anksčiau ar vėliau, 

Kur nežinojimas nuspręs.?? 


Tačiau tiek Sapiega, tiek jo opozicija sei- 
me susiduria su likimine tiesa, kuri kiek pa- 


1 Iš tikrųjų turėtų būti Dimitras, šileris pakeitė pagal 
graikišką Demetrios. 

2 Schillers Saemtl. Werke, krit. 
v. Otto Guentter u. Georg Witkowski, 
p. 143; 

3 Demetrijų jau buvo bandę draminti Lope de 
Vega, Jean Baptiste Aubry, Kotzebue, po Šilerio novelę 
rašė P. Merimee. 

4 Schillers saemtl. Schriften, krit. hist. Ausgabe, hg. 
v. K. Goedeke, 15 T.1. Bd., Stuttgart 1876. 

5 Apie Demetrijų istoriniu požiūriu plg. S. M. Solovev, 
Istoriia Rossii s drevnieišich vremen. St. Petersburg 1894, 
t.2.: Cambridge modern history, chap. 10, 1907. 

5 Schillers Demetrius, nach den Handschriften des 
Goethe und Shciller— Archivs, hgv. G. Kettner. 
Weimar 1894. 

7 G. Ketter, op. cit. p. LXIV; ten pat Koerneris 
šileriui minėjęs, kad šis galėtų briliantinį žiedą laimėti, 
jei Romanovams parodytų galantiškumo, bet Guentter- 
Witkowski, op.cit., p. 154:Jis (Šileris) pasakęs savo 
giminaitei, kad jaunojo Romanovo asmeny galėtų daug 


hist. Ausgabe 
Leipzig 8. Bd. 


gražaus caro šeimai pasakyti. Bet jau kitą dieną 
pareiškė: Ne, to nedarysiu, kūryba turi būti švari. 

8 Goethes Werke, Sophien-Ausgab2, Bd.16,Weima- 
1892, p. 188. 


9 Jų sąrašą duoda O. Walzel, Illustre. Gesch. der 
dt. Lit. Regensburg 1926, p. 969. 
10 žr.4. 
11 Plg. Th.H.Pantenius, Der falsche Demetrius, Bie- 
lefeld u. Leipzig 1904 (vietomis nepatikimas, žr. past. 18) 
12 Šilerio Studienheft, pas Kettnerį p. 200: Demet- 


rius ein Eastard des Stephen Bathory. 


nėši į Edipo likimą, bet iš tikrųjų yra mo- 
derniškai, šių dienų terminu tariant, egzisten- 
cialistiškai suprasta idėja.?? Jeigu seimo dau- 
guma įsitikinus, kad pretendentas neteisėtas, 
turi jį išsyk atmesti. Prieš tą daugumą ir kovo- 
ja Sapiega. Jeigu pretendentas teisėtas, Lietu- 
vos kanclerio Sapiegos taikos sutartis su Mask- 
va yra nulinė pagal Demetrijaus žodžius: 


Jei Lenkija nori sutarties su Rusija, 
Turi ją daryt su manimi. 

Nes aš tesu tikrasis caras, 

Jono sunus ir jo tikrasis įpėdinis 


Iš tikrųjų, oficialiai pretendentas ir buvo 
atmestas, nes tik neoficialiai jam buvo pripa- 
žinta pagalba jo siekimams. Iš kitos pusės į 
Lietuvos Lenkijos sutartį su Maskva nebuvo 
implikuotas Godunovo-Demetrijaus incidentas, 
sutartis buvo augšto diplomatiškumo gestas. 
Kad ir kaip likiminis atvejis dramoje prieši- 
nasi ryškesnei idėjai, jos Šileris visiškai nerasti 
negalėjo ir šiuo atveju: kad ir skilusioj asme- 
nybėje veržimasis į tiesą yra neišblėsęs.?! 

Istorija su netikruoju Demetrijum bus iš- 
krėtus vieną tų savo pokštų, kur ir meni- 
ninkui maža bepalieka vietos idėjai, kai ver- 
čia skaitytis su likimine akligatviška gyvenimo 
tikrove. 


13 Cf. Pantenius, p. 68. 

14 Guentter-Witkowski, op. cit., p. 141 

15 Šilerio Studienheft p. 228: erster Patriarch von 
Russland. 

16 Žr. past 7. 

17 Cf. Pantenius, p. 70; taipgi Šilerio Skizzen pas 
Kettnerį, p. 86-87. 


17 E. Engels, Geschichte der dt. Lit., Lpz. 1922, Bd. 
1, p. 563. Pantenius klysta sakydamas, kad “didelė dalis 
lenkų didikų, ypač didysis Lietuvos kancleris Leonas Sa- 
piega karštai stojo už pretendentą", Bet galimas daik- 
tas, kad “kita dalis, kuriai priklausė didysis Lenkijos kan- 
cleris Zomoiskis ir kunigaikštis Ostrogiškis, trumpai drū- 
tai jį pavadino sukčium. Dar vienas iš ponų senato po- 
sėdy pareiškęs, kad visa ta komedija veikiau priklausan- 
ti Terencijui, kaip politiniam sambūviui". Op. cit, p. 70. 
Klaidinga ir Walzelio žinia, kad seime veto pareiškęs 
Sendomiro vaivada dėl Demetrijaus — priešingai, jis jį 
kaip tik palaikė, op. cit, p. 970. Pats Šileris Collec- 
tanea, pas Kettnerį, p. 258: Leonas Sapiega iš Lietuvos 
kaip Lenkų pasiuntinys su Borisu sudarė dvidešimties 
metų sutartį. Kaip tik jis buvo priešingas Liublino sei- 
me(?). 

19 Apie Sapiegą daugiau cf. A. šapoka, Leonas Sa- 
piega kaip Liet. politikas, Židinys 1933, nr. 10. 

20 Fr. Schillers Dramen, hg. v. W. Binder, Tue- 
bingen 1950, P. 1327:Paskutinį žodį čia taria ne idėja, 
bet gyvenimas, kur blogis toks stiprus, kad tiek fizi- 
skai, tiek psichiškai asmenybę sunaikina. 

21 Cf. H. Lechner, Grundzuege der Literaturge- 
schichte, Innsbruck-Wien 1947, p. 168. 

KIPRO BIELINIO ATSIMINIMŲ PIRMAS TOMAS 


Gerai, kad garbingi mūsų atgimi- 
mo laikų veikėjai rašo atsiminimus 
ir juos pateikia mūsų visuomenei. 
Vertingi tokie atsiminimai ypač 
dviem atžvilgiais; pirma, iš jų gali- 
ma pasimokyti, kaip ir pačiais sun- 
kiausiais laikais tvirtos valios ir di- 
delio ryžto žmonės sugebėjo kovoti 
dėl savo tautos geresnio rytojaus; 
ir antra, tai yra svarbi medžiaga 
būsimam istorikui, norinčiam geriau 
pažinti to netolimo, bet labai svar- 
baus laikotarpio gyvenimą ir žmones. 
šiuo pastaruoju atžvilgiu K. Bielinio 
atsiminimų 1 tomas apima spaudos 
draudimo laikus, vadinas, maždaug 
1865-1904 m. laikotarpį. 

Aišku, kad pats K. Bielinis, gi- 
męs 1883 m., ne tik negalėjo vai- 
dinti didesnio vaidmens tuo metu, 
bet net ir daug ko prisiminti iš tų 
laikų. Tikrasis to laikotarpio didvy- 
ris buvo K. Bielinio tėvas Jurgis 
Bielinis. Užtat imdamas tuos atsimi- 
nimus į ranką norėtum įsivaizduo- 
ti, lyg Žmogus skaitytum Balio Sruo- 
gos dramą “Milžino paunksmė", ku- 
rioje veiksmas vyksta Vytauto Di- 
džiojo šešėlyje, pačiam Vytautui tie- 
siogiai jame nedalyvaujant, 

Tačiau tuojau pat reikia pasaky- 
ti, kad jei skaitytojas ims šią knygą 
su tokiu nusiteikimu, jis joje neras 
to, ką jis tikėjosi rasti. Nebūtų Kip- 
ras Bielinis socialistas, jeigu jis tuo 
keliu būtų nuėjęs. Užtat K. Bielinio 
atsiminimų pirmas tomas greičiau 
primena kito buvusio socialisto My- 
kolo Biržiškos knygą “Anuo metų 


Viekšniuose ir Šiauliuose" (išleistą 
1938 m.), negu Sruogos “Milžino 
paunksmę." čia, kaip ir Biržiškos 


atsiminimuose, jis ras daug pilkų 

didvyrių, daug gyvenimo smulkme- 
nų, bet neras to didingo Jurgio Bie- 
linio vaizdo, kurį jis buvo susida- 
ręs iš vadovėlių ir legendų. 

K. Bielinis yra vienas lietuviško- 
sios socialdemokratijos vadų, prisi- 
jungęs prie jos dar savo jaunystės 
metais ir likęs jai ištikimas ligi šios 
dienos. Nors jo teoretinis pasiruo- 
šimas, kaip matytis ir iš šių atsi- 
minimų, nebuvo didelis, tačiau prak- 
tinė socialdemokratinė veikla sufor- 
mavo labai ryškias jo pažiūras į 
žmogų ir į gyvenimą. Nuo pat pir- 
mo puslapio junti, kad čia su tavimi 
kalbasi ne šiaip sau žmogus, kuris 
stebi gyvenimą ir kritiškai ar iro- 
niškai žiūri į įvairius jo reiškinius 
bei veikėjus, bet tau kalba aiškiai 
užangažuotas žmogus, kovotojas dėl 
savo idėjos, rūpestingai atrenkąs gy- 
venimo faktus, kurie galėtų pasi- 
tarnauti tai idėjai. Žodžiu, jis tave 
nori įtikinti ir pamokyti. 

Vienas pirmųjų K.B, atsimini- 
mų skyrių būdingai pavadintas prie- 
šų ir draugų vardu. Priešo ir drau- 
go antitezės K.B. labai griežtai lai- 
kosi per visą knygą ir jos priedus. 
Ką Karolis Marksas aptarė gerokai 
miglotos klasių kovos dėsniu, tą K. 
B. išreiškia daug paprastesne ir kon- 
kretesne priešo ir draugo formule, 
Jam ne taip svarbu, kokį kas vaid- 
menį suvaidino aplamai, bet ar jis 
buvo šiapus ar anapus barikados, 
Priašų adresu K.B. nevengia paleisti 
kartais ir šiurkštokų epitetų, kaip 
"dvikojis šuo", “žiaurusis ponas", 
"parazitas", “feodalas? ir t.t, Net 
jeigu toks žmogus būtų kitų akyse 
ir baisiai daug nusipelnęs, jis jam 
tų nuopelnų nenori pripažinti, jeigu 

tas žmogus nėra atsistojęs draugo 
pozicijoje. Pavyzdžiui, kalbėdamas 
apie vysk. M. Valančiaus blaivi- 
nimo akciją, K.B. rašo: “Bet ko- 
vodamas su sodiečių baudžiauninkų 
girtybe, Motiejus Valančius neteisin- 
gu keliu nuėjo. Jis pirmoj eilėj pri- 
valėjo viešai smerkti dvaruose sė- 
dinčius cavanaudžius už jų luominį 
egoizmą, nevaržomai gaminusius al- 
koholį, demoralizavusius žmones ir 
naikinusius plačiosioms masėms rei- 
kalingus brangius duoninius javus ir 
maisto produktus“ (386p.). Arba 
kalbėdamas apie Rietavo grafą Iri- 
nėjų Oginskį, K.B. nors ir pripažįsta, 
kad jis turėjo nuopelnų valstiečių 
gyvenimo pagerinimui, kad jis žvė- 
riškai su žmonėmis nesielgė, bet jis 
visvien tebuvo balta varna juodų 
varnų būryje, ir kad “šis tik iš vardo 
lietuviškas bajoras lietuvių tautai 
nieko nedavė" (405-406 p.). Žinoma, 
objektyvus Lietuvos XIX a, istorijos 
tyrinėtojas nei su vienu tų K.B. tei- 
gimų nesutiks. 

Bet K.E. žmones ir įvykius ma- 
tuoja savo socialistiniu mastu ir no- 
rėtų, kad Valančius ir Oginskis gal- 
votų  socialistiškai, nors tuo metu 
Lietuvoje dar apie socializmą niekas 
beveik ir žinote nežinojo. 

Antra, jei taip galima pasakyti, 
K.B. socialistinės filosofijos tezė, tai 
masės primatas prieš individą. Vie- 
noje savo atsiminimų vietoje jis pri- 
sipažįsta: “Man visuomet imponuo- 
davo organizuoti susiklausę ir sude- 
rintų veiksmų žmonės, nes tame 
reiškėsi jų jėga" (204 p.). Bet ir 
šiuo atveju K.B. aiškiai skiria drau- 
gų ir priešų masę. Jam, pavyzdžiui, 
nepatinka drausmingai žygiuojanti 
caro kariuomenė Rygos gatvėmis, 
avba gražiai giedanti minia bažny- 
čioje. Bet jam baisiai patinka strei- 
kuojančių darbinikų minia. Žodžių, 
visuomet jis turi atskirą matą drau- 
gams ir priešams matuoti, Skaity- 
tojas ir būsimasiš istorikas tai turi 
būtinai turėti galvoje, skaitydamas 
ir naudodamasis K.B. atiminimais. 

Pagaliau, dar viena mintis neju- 
čiomis skverbiasi į galvą, skaitant 
K.B. atsiminimus. Sakau, nejučio- 
mis, nes K.B. nėra jos griežčiau 


Ks 


formulavęs. K.B,, kaip ir kitiems so- 
cialistine, arba net ir kokia kita idė- 
ja giliai persiėmusiems žmonėms 
(moderniškai sakant, užsiangažavu- 
siems žmonėms), psichologiškai bū- 
dinga tolimo, o ne artimo meilė, 
meilė tam, ko dar gyvenime nėra, 
bet kas eventualiai galėtų būti įgy- 
vendinta, jei jų atstovaujama idėja 
laimėtų. Kadangi kol kas gyvenime 
jie temato daugiausia savo idėjos 
priešus, iš čia ir jų aplamai neigia- 
mas nusistatymas esamos padėties 
ir esamų žmonių atžvilgiu. Ypač jų 
neapykantos susilaukia visi tie, ant 
kurių pečių tariamai laikosi esama 
santvarka. Ir tos kategorijos žmo- 
nių sąvoką jie labai išplečia, šiuo 
atveju K.Bieliniui ne tik okupacinė 
rusų valdžia yra “šlykšti" ir šlykš- 
tesnės negalima įsivaizduoti, bet ir 
visa biurokratija, dvasininkai, dvari- 
ninkai, kuriuos kažkodėl jis vadina 
žeodalais, lyg, rodos, tas geras ir 
garbingas žodis būtų kažkoks keiks- 
mažodis. Užkliūva jam ir tie nieku 
dėti valsčiaus viršaičiai. Tiesa, jis 
bando juos teisinti netikusios san- 
tvarkos sąskaita. “Kuo jie kalti, kad 
tokios buvo sąlygos ir tokia tvarka, 
kuo kaltas žmogus, kad jo širdy 
lindi ambicijos, pasipelnijimo ir įvai- 
rių kitokių troškimų kirminas?" 
(169-170  p.). Idealistai, socialisto 
nuomone, yra tik tie, kurie pasiry- 
žę sugriauti esamą santvarką. Žino- 
ma, objektyvus ir idėjiškai neuž- 
angažuotas žmogus tuojau paklaus: 
O atsiradę pareigūnų vietose ar jie 
nesielgtu panašiai, ar ir jų negrauž- 
tų ambicijos, pasipelnijimo ir kito- 
kių blogybių kirminas? Ligšiolinė is- 
torinė patirtis rodo, kad, deja, kaip 
tik panašiai ir atsitinka. 

Truputį keistokai skamba kai ku- 
rios K.E. atsiminimų vietos, kuriose 
jis su didžiausia simpatija kalba apie 
vežiko Tenovskio palšį ( 182-183 p.), 


apie gyvulius, varomus iš Skaist- 
kalnės į Rygą (299-300 p.), bei 
apie N. Lietuvos bekonus, kai tas 


vietas palygini su neapykanta nors 
ir caro valdininkams arba nieku dė- 
tiems “feodalams"'. 

Apriorinis nusistatymas, kad tam 
tikra klasė ar luomas žmonių yra 
blogas, yra lygiai klaidingas, kaip ir 
apriorinis nusistatymas, kad tam tik- 
ra rasė ar tauta yra bloga. Ne- 
apykania yra pavojingas, nors kar- 
tais ir labai efektyvus ginklas. Man 
atrodo, kad nežiūrint daug gero, ką 
atnešė žmonijai marksistinis socializ- 
mas, vienos blogybės jam negalima 
dovanoti, tai būtent, kad jis pasėjo 
nemaža neapykantos sėklos tarp kla- 
sių ir tarp Žmonių. 

Be abejo, spaudos draudimo lai- 
kotarpis ir pati caristinė Lietuvos 
okupacija buvo be galo tamsus ir 
barbariškas laikotarpis ne tik Lie- 


tuvos, bet ir aplamai žmonijos isto- 
rijoje. Suprantama, kad iš K.B,, ku- 
ris pats ir kurio tėvas skaudžiai nuo 
tos okupacijos kentėjo, sunku laukti 
jos adresu švelnesnio žodžio, Tačiau 
būtų taip pat klaidinga manyti, kad 
tik revoliucininkai sielojosi žmonių 
gerove, kad valdžiai toji gerovė vi- 
siškai nerūpėjo. Man atrodo, pavyz- 
džiui, vargu galima sutikti su K.B. 
Stolypino žemės reformos interpre- 
tacija, kad tik dėl to, kad obščina, 
arba bendruomeninis žemės valdy- 
mas, atsidavęs socializmu ir kad tik 
dėl to ji norėta panaikinti, kaip pa- 
vojinga "feodalams" (233 p.) Iš tik- 
rųjų Stolypino reforma, turbūt, bu- 
vo išaugusi iš naujų kapitalistinio 
ūkio sąlygų. Jeigu ji būtų pasise- 
kusi, būtų atimtas ginklas iš socia- 
listų ir bolševikų rankų, kurie tik 
už tai jos taip smarkiai ir neapkentė, 

Kalbant aplamai apie K.B. atsimi- 
nimų pirmą tomą, reikia pasaky- 
ti, kad dabartinis skaitytojas, kaip 
ir ateities istorikas, juose ras daug 
įdomios medžiagos spaudos draudi- 
mo laikotarpiui pažinti. Jis juose ras 
nemaža medžiagos ir lietuvių poli- 
tinės sąmonės gaivalėjimui, ypač so- 
cialistinės idėjos plėtrai Lietuvoje. 
Žinoma, ir šiuo atveju jis galės dau- 
giau pasitikėti pačiais faktais negu 
iš jų daromomis išvadomis. Pavyz- 
džiui, pats faktas, kad vysk. M. Va- 


lančius patikėjo Jurgiui  Bieliniui 
3000 rublių knygų platinimui ir 
spausdinimui Tilžėje yra įdomus 


(nors ne KB. pirmą kartą iškeltas), 
bet jo išvada, kad dėl to reiktų 
manyti, jog “vyskupo prelatai ir pa- 
tikimiausi kunigai laikė save len- 
kais ir prie lietuviško, atseit, pago- 
niško reikalo nenorėjo prisidėti" 
(287 p.), vargu yra teisinga. Juk ar 
tas reikalas jau buvo toks pago- 
niškas? Vargu taip pat galima su- 
tikti, kad kilus rusų-japonų karui 
“vienintelė Lietuvos socialistų par- 
tija (LSDP) teisingai suprato, kas 
darytina caro valdžiai įsivėlus į ka- 
ta (8691D5J- 

Pabaigai norėtųsi vieną žodį pa- 
sakyti del stiliaus ir kalbos. Norė- 
tųsi pareikšti pageidavimą, kad se- 
kančiuose tomuose (2 tomas jau 
tuoj pasirodo) vietoj dalyvių būtų 
vartojamas veiksmažodis nors ir ne- 
tiesioginei kalbai atpasakoti. Daly- 
vis yra perdaug archajinė forma, ir 
jos reiktų kur galima vengti. 

Lauksime sekančių K. Bielinio at- 
siminimų tomų. Reikia tikėtis, kad 
Amerikos Lietuvių  Socialdemokra- 
tų Sąjungos Literatūros Fondas su- 
gebės ir sekančius tomus taip gra- 
žiai ir skoningai išleisti. 

Kipras Bielinis, Dienojant; spau- 
dos draudimo laikų atsiminimai, 
New Yorkas, 1958 m. 464 p. 

V. Trumpa 


ATSIŲTA PAMINETI 


LIETUVIšKASIS LIBERALIZMAS 
Redegavo Vytautas Kavolis. Rašo: 
Daniela, Dranga, Girnius, Greimas, 
Gureckas, Jaks-Tyris, Kaupas, Ka- 
volis, Rastenis, šilbajoris, Trumpa, 
išleido Santaros - šviesos Federacija 
Čikaga, 1959. 214 p. 


Algimantas Mackus, JO YRA ŽEMĖ. 
Eilėraščiai, 92 p. Iliustravo Dalia 

ičiū spau- 
dė M. Morkūno spaustuvė. Chikaga 
1959 m. 


Fabijonas Neveravičius, BLAšKO- 
MOS LIEPSNOS. Istorinis buities ro- 
manas, I dalis, 288 p. Nidos Knygų 
Klubo leidinys Nr. 29, 1959m. 


Ignas šeinius, VYSKUPAS IR 
VELNIAS, Apysakos. Išleido “Lietu- 
vių Dienų" leidykla, Los Angeles 
1959 m. 227 p. Kaina 3 dol. 


Vladas šlaitas, ANT SAULĖGRĄ- 
ŽOS VAMZDŽIO. Eilėraščiai. Didžio- 
sios Britanijos Lietuvių Sąjungos lei- 
dinys. 1959 m. 43 p. 


A. Giedrius, PASAKĖčIOS. Daili- 
ninkas V. Simankevičius. Išleido 
Lietuviškos Knygos Klubas. Chicago, 
1959. 175 p. Kaina 2 dol. 


Vysk. Vincentas Brizgys: NEGE- 
SINKIME AUKURŲ. Spaudė Tėvų 
Pranciškonų spaustuvė. 1959 m. 212 
psl. 


MARIJOS ŽEMĖ. Lietuvių poetų 
Marijos eilių vainikas. Paruošė A. 
Tyruolis. Saleziečių leidinys nr. 10. 
1959 m. 64 p. 


Antanas Rukuiža, PROF. POVI- 
LAS MATULIONIS. Gyvenimas ir 
darbai. Lietuvių Profesorių Draugijos 
Amerikoje leidinys nr. 1. Chicago, 
1960 m. 82 p. 


Knyga “Selected Lithuanian Sto- 
ries" jau baigiama spausdinti ir ne- 
trukus bus atiduota rišyklai. Tikima- 
si, kad prenumeratoriai šią knygą 
gaus pirmoje gruodžio pusėje. (Pras- 
mingiausia dovana saviems ir sveti- 
miems). Knygą redagavo Stepas Zo- 
barskas, įvadą parašė prof. J. Bra- 
zaitis. Knygos spausdinama ribotas 
kiekis, taigi visi, kurie nori ją įsigy- 
ti, skatinami užsisakyti, nes tiktai tie 
knygą tikrai gaus, kurie užsiprenu- 
meruos ne vėliau kaip lapkričio 15 d. 
šiuo adresu: Stepas Zobarskas, 85-37 
87th Street, Woodhaven 21, N. Y. 
USA. Kaina — 5 dol. Ten pat dar 
galima įsigyti II-ją papildytą “Lithu- 
anian Folk Tales" laidą, kurios kaina 
4.50 dol. 

PROTESTANTŲ BALSAS DĖL šVČ. MARIJOS 


Vokietijos protestantų žurnalas 
“Sancta", leidžiamas Drezdene (Vo- 
kietijos sovietinėje zonoje) prieš 
keletą mėnesių paskelbė liuteronų 
grupės atsišaukimą, kuriame jie kvie- 
čia reviduoti evangelikų pažiūras į 
švč. Mariją. Šituo atsišaukimų susi- 
domėjo kitų kraštų tikintieji. Atro- 
do, kad jis žinotinas ir lietuviams. 
Jį čia paduodame iš prancūzų dvi- 
savaitraščio “Naujojo Žmogaus". 
“Mergelės Marijos kultas, kuris 
yra prasidėjęs pirmajame amžiuje ir 
ligi mūsų dienų nėra nutrūkęs ka- 
talikų Bažnyčiojį gavo galingą im- 
pulsą po apsireiškimų Liurde (1858) 
ir Fatimoj (1917). šie apsireiškimai 
susilaukė pasaulinio atgarsio ir sa- 
vo viršūnę pasiekė Marijos metais, 
paskelbtais popiežiaus Pijaus XII. 


“Liurde, Fatimoj ir kitose Marijos 
šventovėse nešališka kritika susiti- 
ko su antgamtiniais faktais, kurie 
glaudžiai susiję su Mergele Marija 
arba per jos apsireiškimus, arba per 
jos užtarimą prašytomis ir gautomis 
stebuklingomis malonėmis. Ir šie fak- 
tai nesiduoda natūraliai išaiškinami. 

“Žinome, arba bent turėtume žino- 
ti, kad Liurdo ir Fatimos išgijimai 
yra ištiriami mokslišku griežtumu 
gydytojų ir tai gydytojų, kurie nė- 
ra visi katalikai. Be to žinoma, kad 
katalikų Bažnyčia laukia gana ilgą 
laiko tarpą, kol išgijimą paskelbia 
stebuklingu. Ligšiol 1,200 išgijimų, 
įvykusių Liurde, buvo pripažinti gy- 
dytojų moksliškai neišaiškinamais, 
tačiau katalikų Bažnyčia tėra tik 
44 paskelbusi “stebuklingais", nes tik 
juos ji laiko peržengusius ribas, ku- 
rių mokslas niekados nepaveiks. 
Per 30 metų Liurdą praėjo 11,000 
gydytojų. Tie visi gydytojai, nežiū- 
rint jų religijos ir filosofinių pa- 
žiūrų, turi laisvą priėjimą į išgijimų 
konstatavimo biurą. Vieneriais me- 
tais Liurdą praėjo 800 gydytojų iš 
visų pasaulio kraštų ir dalyvavo tik- 
rinime faktų, atrodančių stebuklin- 
gais. Taigi, jei koks nors atvejis 
paskelbiamas stebuklingu, teologinių 
atžvilgiu yra didžiausia galima tik- 
rumo garantija. 

“Kokia tų stebuklingųjų faktų gi- 
lioji prasmė Dievo išganomuose pla- 
nuose? Atrodo, kad šitais faktais 

Dievas teikiasi atsakyti sukrečian- 
čiu būdu į moderniškųjų netikėjimą. 
Kaip pažindamas šiuos faktus ge- 


ros valios netikintysis gali  pa- 
silikt  užkietėjęs savo netikėjime ? 
Ar mes, evangeliškieji krikščionys, 


iš anksto nusistatę, galime praeiti 
pro šalį tų dalykų, prie jų nesu- 
stodami ir rimtai netyrinėdami? Ar 
nenašus elgesys nebūtų nelaimė mums 
ir ar mes juo neužsitrauktume bai- 
sios atsakomybės? Ar krikščionys 
turi teisę ignoruoti tuos faktus tik 
dėl vienintelio motyvo, kad jie vyks- 
ta katalikų Bažnyčioj, bet ne jo 
pačio religinėje bendruomenėje? Ar 
tie neturėtų mus paskatinti Die- 
vo Motiną sugrąžinti į evangelišką- 
ją Bažnyčią ? 

“Jei Marija prabyla į pasaulį ap- 
sireiškimais, tai negali atsitikti ki- 
taip, kaip tik Dievo valia. Ar nebū- 
tų fatališka klaida, jei mes užkimš- 
tume ausis ir nekreiptume dėmesio ? 
Ar mes, Vokietijos evangeliškieji 
krikščionys, ir toliau turime priešin- 
tis arba pasilikti abejingi? Ar mes 
turime leisti tamsybių galybėms juos 
nugramzdinti į užmaršties bedugnę, 
arba, priešingai, pasiruošime atverti 
savo širdis tai galingai šviesai, ku- 
rią Dievas uždega mūsų išganymui ? 
Ar tie visi faktai nėra nepaneigia- 
mas liudijimas apie be galo didelį 
vaidmenį, kokį Marija mūsų die- 
nomis yra paskirta atlikti mūsų la- 
bui ? 

"Aišku, kad šis klausimas yra ver- 
tas apsvarstyti. Jis neturi būti at- 
mestas a priori, iš anksto nu- 
sistačius ir be rimto patikrinimo tik 
dėl to, kad jis vyksta katalikų Baž- 
nyčioje. šitoks elgesys būtų nelaimė 
mums ir visam pasauliui. Didelė at- 
sakomybė gula ant mūsų. Mūsų pa- 
relga svarstyti tuos daykus, bet ne 
praeiti pro šalį ir juos apglobti tyla. 

"Čia viename, čia kitame krašte 
iškyla pačios krikščionybės egzisten- 
cijos klausimas. Būtų negirdėta at- 
sakomybės stoka ignoruoti Dievo bal- 
są, kuris per Mariją prabyla per ka- 
talikų Bažnyčią. 

"Kaip „ten bebūtų, bet mums ne- 
ao ko ao apie tuos dalykus. 

s mi ikia tirti-svarstyti be 
apriorinio nusistatymo, giliai, neati- 


dėliojant, nes katastorfa visai čia 
pat (prie mūsų durų). Galimas daly- 
kas, kad atmesdami arba ignoruo- 
dami Dievo žodį per Mariją, mes 
atstumtume ranką, kuri mums tie- 
sia išganymo paskutinę progą. 
“Taigi liuteroniškos Bažnyčios va- 
dams ir kitoms krikščioniškoms ben- 
druomenėms atitenka būtina pareiga 
ištirti-apsvarstyti tuos faktus ir nu- 
sistatyti jų atžvilgiu su visu Ob- 
jektyvumu. Ir tai juo labiau, kad Liu- 
teris ir kiti reformacijos autoriai 
nebuvo Dievo Motinos išmetę iš Baž- 
nyčios, bet tai atsitiko tik po tris- 
dešimties metų karo ir laisvamaniš- 
kų filosofų laiku aštuonioliktojo am- 
žiaus vidury. Nužudydami Mergelės 
kultą evangeliškose širdyse, jie už- 
mušė juose krikščioniško pamaldu- 
mo švelniausius jausmus. 
“Giedodama. 'Magnificat", Marija 
pareiškė, kad visos kartos ją skelbs 
palaiminta iki amžių pabaigos. šitą 
pranašystę mes matome vykstant 
katalikų Bažnyčioje mūsų nelaimin- 
gais laikais labiau negu bet kada, 
kai tuo tarpu evangeliškoj Bažnyčioj 
ji tokia visai užmiršta, kad net sun- 
ku surasti jos pėdsakų. Ar šitokia 
tikrovė neuždeda pareigos persvars- 
tyti tuos faktus ir padaryti atitinka- 
mas išvadas? (L'Homme Nouveau, 
1959:1II.15., Paris) J. Gr. 


* Vašingtone baigta statyti Jung- 
tinių Amerikos Valstybių katalikų 
tautinė šventovė, skirta Nekaltai Pra- 
dėtos Marijos garbei, kuri yra šio 
krašto globėja. šventovė yra viena iš 
didžiausių pasaulyje bažnyčių, pasta- 
tyta bendromis aukomis. Tai senovės 
stilių mišinys. Šventovė konsekruota 
lapkričio 20 d. didelėmis iškilmėmis. 
Apeigas atliko Niujorko kardinolas 
F. Spellmanas, dalyvaujant beveik 
visiems JAV kardinolams ir vysku- 
pams. 

* Popiežius Jonas XXIII lapkričio 
16 d. padidino kardinolų kolegiją aš- 
tuoniais naujais nariais. Tarp jų yra 
du amerikiečiai — arkivysk. A. G. 
Meyer iš Čikagos ir arkivysk. A. 
Muench, Vatikano nuncijus Vokieti- 
jai. Be jų, kardinolais pakelti šie 
dvasiškiai: arkivysk. P. Marella, nun- 
cijus Prancūzijai, arkivysk. T. Testa, 
nuncijus Šveicarijai, prel. F. Morano, 
šv. Oficijo Kongregacijos pareigūnas, 
Tėv. A. Larraona (Jėzaus ir Marijos 
širdžių Kongregacijos vienuolis), Vie- 
nuolių  Kongregacijos sekretorius, 
prel. W. Heard (konvertitas iš pro- 
testantizmo), Rotos tribunolo deka- 
nas, Tėev. A. Bea (jėzuitas), žymus 
mokslininkas — šv. Rašto specialis- 
tas, Biblijos Instituto Romoje pro- 
fesorius. Dabar yra 79 kardinolai. 
Paskutinis jų, kard. F. Tedeschini, 
mirė lapkričio 6 d. 

LIETUVOS TAUTOTYRININKO SUKAKTIS 
DR. J. BALIUI PENKIOSDEšIMT 


Mūsų dienų rūškanose dažnai pa- 
mirštame tyliai dirbančiuosius, nes 
jie paprastai lieka nuokelyje ir nesi- 
maišo dienų grumtynėse. Todė' be- 
veik nepastebėjome šiemet trijų li- 
tuanistų profesorių  sukaktuvininkų 
(Pr. Skardžiaus, J. Balio ir V. Ma- 
ciūno), nors kiekvienas jų į lietu- 
viškąsias dirvas giliai arklą panėręs 
ir visai eilei savas lituanistines žinas 
perteikęs. Ir pamiršome juos tie, ku- 
rie jiems daug kuo kalti esame... 
Šiuo kartu sustoju ties vieno jų 
darbais ir sukaktimi, kai sava spau- 
da beveik jo nepastebėjo, bet pa- 
minėjo gana tolimi kaimynai ir kar- 
tu labai artimi mūsų draugai suo- 
miai., 


Mokslo dienos 


Jonas Balys gimė 1909 VII 2 d. 
Krasnavos viensėdyje, Kupiškio vls, 
Panevėžio aps. Baigęs Kupiškio vid. 
mokyklą, 1923 įstojo į Panevėžio 
mokytojų seminariją ir 1928 ją baigė. 
Panevėžyje jis susipažino su krašto- 
tyros darbu, kur jau nuo 1920 veikė 
kraštotyrininkų būrelis, o 1924. III 15 
buvo įkurta ir gimtajam kraštui pa- 
žinti draugija, kuri sekančiais metais 
įsteigė ir Panevėžio kraštotyros 
muziejų. J. Balys kraštotyriniam dar- 
bui čia palinko, rinko senienas, už- 
rašinėjo tautosaką ir tautotyros klau- 
simais rašinėjo “Lietuvai" ir kt. 
1928 įstojo į Lietuvos univ., huma- 
nitarinių mokslų fak., kur studija- 
vo“ lituanistinius dalykus, reiškėsi 
stud. neolituanų tarpe; telkė vid. 
mokyklų moksleivius į Jaunosios Lie- 
tuvos būrelius i7 1929-30 redagavo 
“Jaunąją Lietuvą". Gavęs švietimo 
m-jos stipendiją, 1930 išvyko į Aus- 
triją ir ten etnologiją studijavo 
Graco ir Vienos univ, parašydamas 
disertaciją apie šamanizmą (jos san- 
trauka “Eranus" žurnale) pas kul- 
tūrinės istorinės etnologijos moky- 
klos kūrėjus prof. W. Schmidtą (1868 
-1954) ir W. Koppersą, ir 1933m. 
gavo filosofijos daktaro laipsnį. 

Po to metus laiko gilino studijas 
Suomijoje grižęs į Kauną, J. Balys bu- 
vo paskirtas į Lietuvių Tautosakos 
Komisiją ir 1934-35 mokslo metams 


išrinktas Vytauto D. univ. humanita- 
rinių mokslų fak. etnikos katedros 
vyr. asistentu, bet turėjo skirtingų 
pažiūrų į tautosaką bei jos tyrinė- 
jimą, todėl veikiant visai eilei in- 
trigantų, darbą universitete turėjo 
apleisti 1935 m. J. Balys buvo pa- 
skirtas kuriamojo Lietuvių "Tauto- 
sakos Archyvo vedėju, arba direkto- 
riumi, kuriam vadovavo iki pasi- 
traukiant nuo bolševikų (1944.VII 1). 
Išvydinus bolševikus iš Lietuvos, dar 
1941 m. buvo išrinktas Lietuvos 
Mokslų Akademijos nariu korespon- 


dentu ir tuojau pat paskirtas jos 
Etnologijos instituto direktoriumi 
(vietoje P. Bugailiškio), 1942 iš- 


rinktas Vilniaus universiteto docen- 
tu ir perėmė tautotyros katedros 
vadovybę. Tremties metu J. Ealys 
dirbo Vokiečių dainų archyve (Deut- 
sches Volksliedarchiv, Freiburg i Br) 
1946-47 Baltų univ, asso. prof., 1948- 
52 instruktorius Indianos univ., vad. 
Rytų Europos programoje,vėliau Ark- 
tikos institute Vašingtone ir pasku- 
tiniu metu slavų ir centrinės Euro- 
pos skyriuje Kongreso bibliotekoje. 
Jis buvo išrinktas Tarptautinės liau- 
dies meno ir tautosakos komisijos ir 
kt. tarptautinių institucijų nariu. 


Lietuvių Tautosakos Archyvo kūrėjas 


1930 sukurtoji Lietuvos Tautosa- 
kos Komisija, susidedanti daugumo- 
je iš literatų ir į tautosaką žvel- 
gianti rusų tautosakos tyrinėtojų 
akimis, pasuko ne tiek tautosakos 
rinkimo, jos tyrinėjimo, bet tautosa- 
kos stilizavimo linkme. Lygiagre- 
čiai veikė ir komisija tautos melo- 
dijoms rinkti. 1935 J. Baliui pavy- 
ko įtikinti švietimo m-jos vadovybę, 
kad reikia sudaryti viena tauto- 
sakos darbui įstaiga, ir 1935 m. bu- 
vo išleistas Lietuvių Tautosakos Ar- 
chyvo (LTA) įstatymas; kuriamojo 
archyvo vedėju buvo paskirtas J. 
Balys. ši atskira, jungtinė, tiesiogiai 
nuo švietimo m-jos priklausanti nau- 
ja tautosakos rinkimo ir tyrimo įstai- 
ga paveldėjo ir anų abiejų komisijų 
rinkinius: 71,824 dainų, 9,023 jų 
melodijų, 8963 pasakų, 86,754 kitos 
tautos pasakos, ir viso 176,564 tau- 


tosakos užrašų, bet naperėmė' jau 
tautosakos rinkėjų, nes darbas buvo 
porą metų nutrūkęs ir komisijos su 
jais nebepalaikė jokio ryšio, 
Lietuvių Tautosakos Archyvas mū- 
suose pradėjo naują tautosakos rin- 
kimo barą: a) jis jieškojo naujų 
tautosakos rinkėjų, kai ankstyves- 
nė Lietuvių "Tautosakos Komisija. 
tenkinosi tik 'jos jieškančiais'; pb) 
iš rinkėjų reikalavo kiek galint 
tikslesnių tiek teksto, tiek ir kalbos 
atžvilgiu užrašų, būtent tautosakos 
rinkėjai išgirdo, kad daina reikia 
užrašyti dainuojant, pasaka sekant 
ir pan. Už gerus užrašus LTA pra- 
dėjo mokėti, nors tas atlyginimas 
buvo labai menkas, tačiau išmoka- 
mas, kai L. Tautosakos Komisija 
šių pažadų niekad vėliau netesėjo; 
8) visiems tautosakos rinkėjams 
siuntinėjo klausimų lapus, “Tautosa- 
kos rinkėjo vadsvą" (1936, 1940), 
1939 suruošė jiems kursus, o atski- 
riems tautosakos rinkėjams nešykš- 
tėdavo pastabi ir atskiruose laiš- 
kuose, būtent tautosakos rinkėjas pa- 
juto, kad yra globojamas, jam pa- 
tariama, bet nepaliekams vienas; 4) 
iš didesnių ar vietos atžvilgiu svar- 
besnių tautosakos rinkėjų L/TA ai- 
sirinko bendradarbius—koresponden- 
tus, kuriems LTA siuntinėjo veltui 
savo lcidinius ir teikė, sakyčiau, tam 
tikrų teisių. Todėl LTA pavyko: 
a) sudaryti mūsų vidurinėse mokyk- 
lose tautcsakos rinkėjų būrelius, ku- 
riems paprastai vadovavo lietuvių k, 
mokytojai; b) susikūrė atskiri tauto- 
sakos rinkėjų būreliai tarp pavasa- 
rininkų, jaunalietuvių, kurie vėliau 
išplėsti ir tarp jaunųjų ūkininkų, 
jų pazalba įvykdant ūkinės tau- 
tosakos rinkimo varžybas: c)turint 
nuolatinių tautosakos rinkėjų, buvo 
galima skelbti tautosakos rinkimo 
varžybas, kurios davė daugiau tau- 
tosakos užrašų, nei pačių LTA buvo 
tikėtasi, ir tai buvo padaryta, pa- 
žadinus tautosakos rinkėjų savigar- 
ba, ryžtą, bet nesiūlant tik pini- 
gą. Ir taip LTA, J. Baliui vado- 
vaujant, iki 1940.1.1 galo pavyko su- 
telkti: 150,154 dainas, 15,378 melo- 
dijas (3328 užrašus fonografo plokš- 
telėse), 33,844 pasakas, 101,338 liau- 
dies tikėjimus, 241,370 kt. tautosa- 
kos užrašų. Okupacijų metais LTA 
darbas sutriko, o po 1945 m. net ilgą 
laiką nebuvo tęsiamas, nes dabar 
(1956) buvę apie 600 tūkstančių 
tautosakos užrašų vaizdžiai byloja, 
kokį didelį taucosakos rinkimo 
darbą atliko LTA 1935-1940 m., ku- 
ris 1939 m. buvo įjungtas į A. Sme- 
tonos vardo Lituanistikos Institutą 
ir tautosakos rinkėjams 1939 m. 
lapkričio mėn. buvo suruošęs trijų 
dienų kursus, o 1941 m. prijungtas 
prie Lietuvos Mokslų Akademijos. 

Dr. Jonas Balys 


Ir kai šiandieną okupuotoje Lie- 
tuvoje didžiuojamasi Lietuvos Moks- 
lo Akademijoje esančiais tautosa- 
kos rankraščiais, kurie susitelkė 
“partijai vadovaujant, bijoma  pa- 
skelbti jų sutelkimo laiką, nes tada 
paaiškėtų, kad jie beveik visi už- 
rašyti dar Nepriklausomybės me- 
tais, ir didžiausioji dalis LTA metu, 
vadovaujant J. Baliui: apie 500 tūks- 
tančių įvairių tautosakos užrašų LTA 
paliko pasitraukdamas 1944 m., ku- 
rių per 300 tūkstančių sutelkta jam 
LTA vadovaujant. Ir iš šių tikslių, 
pabrėžiu tikslių, tautosakos užrašų, 
visais atžvilgiais tinkančių tautoty- 
ros reikalams, matyti, kad J. Balys 
pradėjo mūsuose naują tautosakos 
rinkimo barą, ir už visai tai jau ten- 
ka nulenkti pagarbiai galva. 

J. Balio vadovaujamas LTA pra- 
dėjo ir paruošiamuosius tautosakos 
tyrimo darbus. Jis sužymėjo rank- 
raštines ir spausdintas pasakas, sak- 


mes ir kitokią pasakojamąją tau- 
tosaką pagal Antti Aarne duo- 
tuosius katalogizavimo pagrindus, 


juos lietuviškiems reikalams pritai- 
kydamas ir praplėsdamas. LTA pra- 
dėjo ir tautosakos užrašų sistemingą 
leidimą, kurį nutraukė 1940 m. Lie- 
tuvos okupacija. Taip pat LTA leido 
ir “Tautosakos Darbus“, kur spaus- 
dino tautosakos studijų, tekstų, jų 
1935-40 m. pasirodė septyni tomai, 
Aplamai, LTA 1935-44 m. buvo ta- 
pęs lietuvių  tautotyrinių studijų 
reikšmingu centru, į kurį dažnai 

kreipdavosi ne tik artimieji kaimy- 
nai, bet ir tolimų kraštų atskiri tau- 
tosakos tyrinėtojai ar tų kraštų tau- 
totyros įstaigos. 


Mūsų tautotyrininkas 


Iš lietuvių tautosakos rašė darbų 
dr. J. Easanavičius ir kt. Labai gerų 
mūsų tautosakos tyrinėjimų davė A. 
R. Niemi ir kt. svetimtaučiai. Bet 
ankstyvieji mūsų tautotyrininkai bu- 
vo mėgėjai, jie atėjo ne mokslinės 
tiesos jieškodami, kiek lietuvię gar- 
bei naujos atsparos, naujos stipry- 
bės semdindami, todėl lengvai iškly- 
sdavo į lankas (trakologija, etrus- 
kologija ir pan.), ir visi jų darbai 
tesutelkė tautosakinės medžiagos, bet 
visoks užsispyręs “lietuviui garbės" 
jieškojimas neleido ramiai pažiūrė- 
ti į medžiagą ir nusileisti į tau- 
totyrines gelmes. J. Balys į mūsų 
tautosakos tyrinėjimus atėjo pasi- 
ruošęs ir be romantinės nuotaikos 
“surasti lietuviui garbės'“, bet tauto- 
sakoje atskleisti praeitį tokią, kokią 
ją galima įžvelgti. Ir šis kritiškas 
žvilgis į mūsų tautosaką pilnai atėjo 
su tik J. Baliu. 

J. Balys tautotyriniais klausimais 
pradėjo rašinėti, dar Pavenėžio mo- 
kytojų seminarijoje būdamas, Iš to 
meto gana įdomus jo netrumpas 
darbelis: Senovės lietuvių tikybos 
klausimu (“Lietuva' 1927 45 nr. 2-5 
psl. atkarpa). Čia jis pasisako už 
stabus, kuriuos lietuviai turėję, ir 
remiasi kartais nekritiškais šalti- 
niais (Kyburgu). Tačiau šis, kaip 
ir kiti, yra būdingas tuo, kad vos 
15 metų jaunuolis jau šiuo klausimu 
yra surinkęs daug spausdintosios me- 
džiagos, ir kartu turiu pastebėti, kad 
anam metui gana kritiškai daug ką 
apdorojęs ir turimą medžiagą įžval- 
giai siejąs, pvz. stabų ir mūsų kry- 
žių saja. Panašia, dar jaunuoliškai, 
nors jau daug kritiškiau nagrinėjo 
stabų klausimą ir kitame, vienus me- 
tus jau pastudijavęs, rašinyje: Ar se- 
novės lietuviai turėjo stabų? (“Jau- 
noji Lietuva" 1929 8-10 nr.). Ir nors 
šių jaunuoliškų darbų būtų galima 
neminėti, nes po kelių metų tau- 
totyrinių studijų pats J. Balys lie- 
tuvių stabų klausimu pasisakė prie- 
šingai, tačiau jie liudija ir pra- 
skleidžia, kurie lietuvių tautotyros 
klausimai jam buvo anuo metu įdo- 
miausi: jie liko dažnai tie patys ir 
vėliau. 

J. Balys mūsų tautotyrai buvo 
raštingas. Jis ruošė ir išspausdino 
gausiai tautosakos tekstų atskirais 
leidiniais ir kita tiek paskelbė ap- 
dorojęs įvairiuose kitų leidiniuose ir 
žurnaluose. Visa toji tautosaka, kurią 
paruošė spaudai J. Balys, yra pa- 
teikta ir atrinkta su didžių tautoty- 
rininko nusimanymu ir sutvarkyta 


aiškiu tautosakos mokslo planu, iš 
kurio galima tuojau jausti didelį sis- 
tematiką, kritiškai peržvelgiantį 
lietuvių tautosakos visumą ir kartu 
prisisiejantį kaimynus, pasinaudo- 
jantį jų pasiektais laimėjimais. Prie 
tų leidinių ar atskirų darbų pri- 
dėtos jo trumpos apžvalgos nėra 
šiaip sau tik gražiai parašytos, bet 
ir praskleidžia tautosakon įvyniotas 
amžių gelmes: jam tautosaka nėra 
tik literatūrinė apraiška, žmogaus 
susikurtos tikrovės žaismas, bet ir 
to žmogaus, anų dienų Žmogaus pa- 
saulio atsklaida, Iš tokių jo tauto- 
sakos užrašų leidimų tenka minėti: 
Iš Maž. Lietuvos tautosakos 1937, 
Lietuvių sąmojus 1937, Vilniaus kraš- 
to lietuvių tautosaka 1938, Klaipė- 
diškių lietuvių tautosaka 1940, Lie- 
tuvių tautosaka I: Lietuvių liaudies 
Sakmės I 1940 (šiuo leidiniu pradė- 
jo sistemingą LTA sutelktos rank- 
raštinės tautosakos spausdinimą), 


(Šimtas liaudies baladžių 1941 m, Is- 


toriniai padavimai 1949, Tautosaka 
apie dangų 1951, Lietuviškos pasa- 
kos 1951. Dvasios ir žmonės 1951, 
Liaudies magija ir medicina 1951 
Suvalkiečių vestuvės 1953, plokštelė 
su paaiškinimų knygele Lithuanian 
Folk Songs in the United States 
1955, Lietuvių mitologiškos sakmės 
1956, Užburti lobiai 1957. Ką tik 
pasirodė stambus veikalas — Lie- 
tuvių dainos Amerikoje (1959). Jis 
davė gausiai artimų šiems leidiniams 
straipsnių, kur įjungti ištisi ir pa- 
prastai tik rankraščiuose tebuvę už- 
rašai, k.a.: Vaire (1935 Perkūnas 
medžioja velnią, 1936 Gyvi Numirė- 
liai, 1938 Gero ir pikto prado ko- 
va lietuvių liaudies tradicijose ir 
kt.); Židinyje (1938 Lietuvių liau- 
dies baladės; vokiškai: Acta Ethno- 
logica 1938); 1942-1944 apie Gabiją, 
Rugių bobą ir atskirus papročius 
(Kūryboje, Žemės Ūkyje, Naujojoje 
Lietuvoje ir kt.); Gimtajame Krašte 
(1943 Joninių arba  kupoliavimo 
dainos, Saulinės dainos); Deutsche 
Volkskunde (Baum und Mensch im 
litauischen Volksglauben; Litauische 
Hochzeitsbraeuche (1946 Contribu- 
tions of Baltic Univ. 9); Pėdsakai 
(1946 Lietuvių mitologija); Mintis 
(1946 Tikėjimai apie dangaus skliau- 
tą); Scholar (1947 Volkscharakter 
der Litauer); Die Nachbarn (1948 
Die Sagen von den litauischen Feen); 
Midwest Folklore (1952 Lithuanian 
Ghost Stories); eilę straipsnių apie 
Pabaltijo tautų folklorą ir mitologi- 
ją Dictionary of Folklore, Mythology 
and Legend (2 t, New York, Funk 
und Wagnalls, 1949-50) ir kt. Vi- 
suose šiuose straipsniuose lietuvių 
tautosaką tyrinėjo, o spausdindamas 
tekstus praskleidė ir daug lietuviš- 


VISUOMENINIS 
GYVENIMAS 


MARITAINAS IR KRIKšČIONIšKOJI KULTŪRA 


Nelengva būti kataliku. Nelengva 
būti rašytoju. Būti kataliku rašytoju 
dvigubai nelengva. 

Maritainas, “America," 1952.V.24. 


Du prieštaringi žurnalai 


“Tėvynės Sarge"“ yra prasmingas 
skyrius—Ryškieji Veidai. Jame prel. 
M. Krupavičius 1959 m. 1 (16) nr 
pateikia pluoštą gražios, pozityvios 
informacijos apie vieną ryškų krikš- 
čionijos veidą— Maritainą: 

“Maritainas stambus krikščioniško- 
sios demokratijos teoretikas ir ideo- 
logas. šioj srityj jis gal stambiausias 
mūsų laikų autoritetas. Liet. krikš- 
čioniškoji demokratija nemaža jo 
raštais yra pasinaudojusi. Už tai jam 


skolinga pagarbos ir padėkos, kaip 
ir visa pasaulio katalikija" (81p.). 
Iškėlęs didelius katalikiškosios kul- 
tūros laimėjimus mūsų šimtmetyje 
ir suminėjęs eilę tos kultūros atgimi- 
mo darbuotojų —Gilsoną, Mauriacą, 
Dawsoną, Guardinį, Bloy, Peguy, 
Claudelį, Chestertoną, Papinį, Mau- 
nierą —autoriu pastebi: 
"Palygindami. paminėtų žmonių 
veiksmus ir nuopelnus katalikiškos 
kultūros atgimdymo ir iškėlimo dar- 
be, neklysdami galėsime pasakyti, 
kad Maritaino nuopelnas kalbamaja- 
me darbe yra didžiausias. Jo raš- 
tais išsiauklėjo ir apsišvietė bei išsi- 
ugdė savo pasaulėžiūrą ištisos kata- 
likiškos inteligentijos kartos" (85 p.). 


kųjų gilmenų, nors juos ir priskyriau 
prie mūsų tautosakos skelbimo. 

J. Balys, yra davęs ir grynų tau- 
tosakos studijų. Iš jų dvi yra itin 
svarbios, kurias kiekvienas pasakų 
ir baladžių tyrinėtojas pirmiausia su- 
sigriebs, kai šiaip tautosakos mė- 
gėjas neturės gal ir kantrybės pa- 
vartyti. 1936 jis išspausdino Lietu- 
vių pasakojamosios tautosakos mo- 
tyvų katalogą, kuriame jis davė 
trumpas lietuvių pasakojamosios tau- 
tosakos temų arba motyvų santrau- 
kas, pažymėdamas, kurie motyvai 
mūsuose nutolsta nuo <arptautinių 
arba nauji (išversta ir angliškai), 
kartu nurodydamas, kur toji pasaka 
ar sakmė yra spausdinta ir kuriuose 
rankraštiniuos užrašuos ji sutinka- 
ma. Darbas ne tik apimtimi ir jam 
atlikti sugaištu laiku čČidelis, bet ne- 
mažesnis ir pasakojamosios tauto- 
sakos moksliniu įžvalgumu. Taip pat 
pažymėtina, kad šis darbas mūsų 
pasakojamąją tautosaką įvedė į eu- 
ropietiškąjį tautosakos lobyną, į ly- 
ginamąsias pasakų ir sakmių stu- 
dijas. Kartu J. Balys pratęsė sak- 
mėms tą pačią Antti Aarnės sis- 
temą nepertraukiama tįsa ir nebe- 
skaldė, kaip buvo kitų iki šiol daro- 
ma. Pradėtąja klasifikacine sistema 
buvo žymima ir jo skelbiama rank- 
raštinž pasakų ir sakmių medžiaga 
įvairiuose straipsniuose ir knygoje 


Lietuvių liaudies sakmės I 1940. 
Tremties metu dėl susidariusių dar- 
bo ząlygų jam teko pereiti prie 
Stith Thompsono sistemos, kurią jis 
davė Dvasios ir žmonės (1951) rin- 
kinyje, ypač drauge su Stith Thomp- 
sonu paruoštame stambiame veika- 


le The Oral Tales of India (1958), 
taip pat ji vartojama ir kt. vė- 
lesniuose jo darbuose, Antras, ne- 


mažesnės reikšmės jo klasifikacinis 
darbas ysa Lithuanian Narrative 
Folksongs 1954, kur pateikė mūsų 
baladžių angliškas santraukas, spaus- 
dintųjų ir rankraštinių JAV surink- 
tų, baladžių nurodas ir jų atitikmenis 
Europos tautose. Abu šie darbai J. 
Balį išvedė į didžiųjų Europos tauto- 
sakos tyrinėtojų tarpą, ir jais mes 
pagrįstai galime didžiuotis svetimuo- 
se, Labai reikšmingos yra jo dvi 
tautotyrinės studijos apie mūsų Per- 
kūną ir velnią: Perkūnas lietuvių 
liaudies tikėjimuose 1957 ir Griau- 
stinis ir velnias Ealtoskandijos kraš- 
ų tautosakoje, lyginamoji pasako- 
jamosios tautosakos studija, 1939. 
Prie šių reikia jungti Litauische 
Hochzeitsbraeuche 1946, Litauische 
Fastnachsbraeuche  (Schweizerisches 
Archiv f. Volkskunde 1948), Litau- 
isch2 Volksbraeuche) (Folkliv 1948- 
49), anksčiau kitame skyriuje minė- 
tus darbus apie Gero ir pikto prado 
kovą (Vaire 1938), Die Sagen von 


„den Litauischen Feen 
barn I 1948), 


Eet štai kontrastas. Romoje lei- 
džiamas pasaulinio garso žurnalas 
"Civilta. Cattolica" (lietuv. — Katali- 
kiškoji Kultūra) kiek anksčiau buvo 
išėjęs tos kultūros ginti... nuo Mari- 
taino, kurs esąs jos priešas ir ardyto- 
jas. Kuriam iš tų dviejų žurnalų tikė- 
ti? Savo straipsnyje prel. Krupavi- 
čius pagrįstai mano, jog Maritainą 
lietuvių visuomenei reikalinga geriau 
pažnti. Šis mano straipsnis ir stengsis 
skaitytojus daugiau su juo supažin- 
dinti. Tam tiksliausias būdas— leisti 
patiems susidaryti savo nuomonę, pa- 
teikiant objektyvų tekstą. “Civilta" 
straipsnis čia pasitalkintas Maritaino 
minčiai geriau ir tiksliau įžvelgti. Ar 
ne tiesa, kad kontrastas visada daro 
paveikslą ryškesnį ? 


Maritainui daromi kaltinimai 


Pagrindinis Maritaino veikalas apie 


krikščioniškąją kulūrą — “Humanis- 
me Integral'': integralus humanizmas 
(Paris; „Aubier, 1936). Pagrindinė 


knygos mintis—visas kultūrinis gyve- 
nimas, istorijos bėgyje atsiskyręs nuo 
Dievo, turi vėl būti iš pagrindų apim- 
tas gaivia evangelijos jėga; turime 
sukurti žmogaus paveikslą, į kurį 
vėl būtų integruotas Dievas, drauge 
darniai inkorporuojant, apvalius nuo 


(Die Nach- 
Parallels and Dif- 
ferences in Lithuanian and Latvian 
Mythology (Spiritus et Veritas 1953) 
ir visa eilė kitų Aiduose, Liet, Enciklo- 
pedijoje, Santarvėje ir kt. Tarp pir- 
mosios (skelbiamųjų) ir antrosios 
(tiriamųjų) yra viena, su labai ge- 
rais įvadais ir atrinktais tekstais 
dviejų dalių knyga Lietuvių tauto- 
sakos skaitymai 1948, kurios II da- 
lis, nagrinėjanti mūsų žmonių tikėji- 
mus, yra ir plati senojo lietuvių ti- 
kėjimo studija, kur išvados pada- 
rytos remiantis istorijos šaltinių nuo- 
trupomis ir tautosaka. Aplamai ver- 
tinant visus J. Balio tautotyrinius 
darbus, tenka pabrėžti, kad iš jų 
byloja gilus lietuvių tautosakos pa- 
žinimas, visos išvados paremtos gau- 


„sia medžiaga ir gana šykštokos, nes 
jis nesileidžia į prielaidinius svaičio- 


jimus. Taip pat būdinga, kad daugu- 
ma jo darbų tiesiogiai liečia sen. 
lietuvių tikėjimą, taigi jis paliko 
ištikimas jau anksti pasirinktai pa- 
grindinei temai kuria pradėjome ir 
jo tautotyrinių darbų apžvalgą. Ir 
reikia tikėtis, kad J. Balys dar ne 
visa tais darbais išsakė, kad dar teks 
mums minėti ir naujus jo darbus, 
tiek pat giliai praskleidžiančius mū- 
sų tautos senąją kūrybą ir jos ŽžŽmo- 
gaus minčių pasaulį. 
A. Mažiulis 

prisiplakusių šiukšlių ir įstačius į 
deramą perspektyvą, istorijoj pasiek- 
tą kultūrinę pažangą. Dėl to šitam 
mūsų pastangų tiksluiir duotas pras- 
mingas integralaus humanizmo var- 
das. Kitais to paties Maritaino Žo- 
džiais, antropocentrinį  humanizmą 
(“anthropos"-graikiškai “žmogus"),t. 
y. kurio centre pastatytas Žmogus, 
turime pakeisti teocentriniu (“the- 
os" — graikiškai “Dievas"), t.y. kurio 
centre stovi Dievas. 

Pažvelkime dabar į sakytame Ita- 
lijos katalikų žurnale rašančio au- 
toriaus Maritainui metamus kaltini- 
mus (Antonio Messineo, S.J., “L'Um- 
anesmo Integrale", Civilta Cattolica, 
1956 m. 3 t., 449-463 pp.). Jų yra 
penki. Sustoję prie kiekvieno, a) iš- 
klausysime kaltinimo, b) paklausime, 
kiek jis atitinka Maritaino mintims 
ir c) pažvelgsime į autoriaus argu- 
mentus kaltinimui paremti. 
Pirmasis kaltinimas: kultūra atski- 
riama nuo religijos 


Maritainas skelbiąs grynai Žžmo- 
gišką kultūros prigimtį; dėl to rei- 
kia padaryti išvadą, kad kultūra 
neturi nieko bendra su religija; O 
tai sukrečia pačią krikščioniškosios 
kultūros sąvoką. štai “Civilta" au- 
toriaus Žodžiai: 

“Paskelbus grynai žmogišką kultū- 
ros prigimtį, negalima iš to nepada- 
ryti išvados, kad kultūra atskiriama 
nuo religijos ir apreiškimo; tokiu 
būdu pradeda svyruoti tradicinė krikš- 
čioniškosios kultūros sąvoka" (458 
p.). 

Kiek kaltinimas atitinka Maritai- 
no mintį? Mano manymu, kaltini- 
mas, kad Maritainas atskiria kultū- 
rą nuo religijos, prieštarauja net 
penkiems esminiams jo minties punk- 
tams. 

Pirma, Maritainas griežtai pasmer- 
kia antropocentrinį humanizmą, nu- 
rodydamas, kad jo tragedija kaip 
tik ir kyla iš to, jog atsiskyrė nuo 
Dievo. Antra, jis kaip tik sako, kad 
mūsų pareiga yra sukurti teocent- 
rinį humanizmą, t.y., kaip pats var- 
das sako, kurio centre stovėtų Die- 
vas. Trečia, kritikuoja moderniojo 
meto dualizmą, atskiriantį Dievo da- 
lykus sau, o žemiškuosius sau, kai 
tikrovėje dieviškieji turėtų iki pat 
esmės gelmių apimti žemiškuosius. 
(šituos tris punktus galime rasti pa- 
brežtus kone kas kelintas puslapis 
“Humanisme Integral" veikale). Ket- 
virta, tvirtina, kad visuomeniniame 
gyvenime gamtinės dorybės yra 
vien tada pilnai vaisingos, kai yra 
gyvybiškai surištos su antgamtinė- 
mis (“Religion et Culture", Paris: 
Desclėe, 1946, 50-51 p.p. “Scholasti- 
cism and Politics“, London: Bles, 
7054, 180-181 p.p.). Penkta, Maritai- 

no įsitikinimu, kiekviena moralinė 
filosofija, analizuojanti žmogaus 
veiksmų dorą vien iš prigimties taš- 
ko, yra nepilna; jokia etika, verta to 
vardo, negali ignoruoti tokių žmo- 
»zių giminei ir prigimčiai kapitalinių 
įvykių, kaip pirmųjų tėvų sutvėri- 
mas malonėje, nupuolimas ir atpir- 
kimas(“Science et Sagesse“, Paris: 
Labergerie, 1935, 304 ir sek. pp. Plg. 
“On the Philosophyy of History", 
New York: Scribner, 1957, 40 p.). 

Be šitų esminių punktų, Maritai- 
nas ne vien kad neatskiria kultūros 
nuo religijos, bet nuolat įsakmiai pa- 
brėžia, kad laikinieji dalykai turi bū- 
ti subordinuoti amžiniesiems, ir kad 
be religijos tikra kultūra neįmanoma. 
štai vien keli pavyzdžiai, tyčia paim- 
ti iš įvairių veikalų: 

“Didžiai svarbu suprasti, kad kul- 
tūra ir civilizacija... turi būti subor- 
dinuotos amžinajam gyvenimui, kaip 
tarpinis tikslas paskutiniajam. šito 
kia subordinacija augštesniam tiks- 
lui pakelia pačią kultūros sritį... Ka- 
dangi šitas žmogaus tobulėjimo 
vyksmas (kultūra) nėra vien me- 
džiaginis, bet  — ir svarbiausia — 
dvasinis, yra savaime suprantama, 
kad religinis elementas jame vaidi- 
na pagrindinę rolę“ (Religion et 
Culture", 18 ir 20 pp.). 

“Horizontali civilizacijos kryptis, 
t.y. į autentiškus laikinuosius tiks- 
lus, padeda vertikaliai, t.y. sielos gy- 
venimo krypčiai. Ir priešingai, be 
sielų žengsmo į jų amžinąjį tikslą, 
civilizacijos eismas praranda savo 
dvasinės energijos šaltinį, žmogišką 
veržlumą ir kūrybinį polėkį" (“The 
Range of Reason", London: Bles, 
1953, 198 p.). 

“Tas pirmasis horizontalios kiyp- 
ties veiksmas išsigema į žmogaus su- 
naikinimą, jei nėra gyvybiškai su- 
jungtas su antruoju, vertikaliu" 
“Scholasticism. and Politics", 8p.;. 

Kokie Civ. Catolica autoriaus ar- 
gumentai kaltinimui paremt? Meski- 
me akį į pačią kaltinimo struktūrą. 
Kaltintojas pateikia faktą ir iš jo pa- 
daro išvadą. Faktas—grynai žmogiš- 
ka kultūros prigimtis (“paskelbus 
grynai žmogišką kultūros prigimtį"). 
Išvada — kultūra atskiriama nuo 
religijos (“negalima iš to nepadaryti 
išvados, kad kultūra atskiriama nuo 
religijos"). Išvada, kaip matėme, 
prieštarauja penkiems  esminiams 
Maritaino filosofijos punktams ir į- 
sakmiems žodžiams. Tai meta stip- 
raus abejojimo šešėlį į faktą, iš 
kurio padaryta, t.y. kad Maritainas 
skelbiąs grynai žmogišką kultūros 
prigimtį. Kuo autorius ji įrodo? Vie- 
na vienintele citata iš “Religion et 
Culture": 

"Tikroji religija yra antgamtinė, 
Nužengusi iš dangaus su Tuo, kuris 


sutvėrė malonę ir tiesą. Ji nėra iš 
žmogaus, nei iš pasaulio, nei iš civi- 
lizacijos, nei iš kultūros, o iš Die- 
vo. Ji peržengia kiekvieną civilizaci- 
ją ir kiekvieną kultūrą; yra griežtai 
universali" (24 p.). 

šitie žodžiai sako, kad tikroji re- 
ligija savo kilme ir apimtimi nepri- 
klauso nuo civilizacijos ir kultūros: 
savo kilme — nes kyla iš Dievo, sa- 
vo apimtimi — nes neapsiriboja vie- 
na kuria kultūra ar laiku, bet yra 
universali, tinkanti kiekvienam žmo- 
gui ir kiekvienam metui. Tačiau au- 
torius iš jų išskaito, kad Maritainas 
skelbia grynai žmogišką kultūros 
prigimtį. Tai atrodo juo neteisingiau, 
kadangi tuojau po cituoto teksto kaip 
tik seka Maritaino žodžiai, jog 'Teli- 
gija yra didžiausia civilizacijų ir 
kultūrų puoselėtoja ir geradarė". 
Tai išskaitęs, iš to pasidaro išvada, 
kad kuliūia atskiriama nuo religijos. 
Išvada tarnauja kaip išeities bazė 
tolimesniems kaltiniams. 
Antrasis kaltinimas: religija neturi 
jokios įtakos istorijai 


“Priėmus religijos atskyrimą nuo 
kultūros, logiškai seka, kad religija, 
nebūdama jokios kultūros elementu. 
visai neveikia istoriją ir neturi jo- 
kios tiesioginės įtakos laiko vyks- 
mui" (459 p.). 

Ar kaltinimas atitinka Maritaino 
mintį? Kaip matėme, Maritainas ne- 
atskiria religijos nuo kultūros, bet 
priešingai, tvirtina, kad kultūra tu- 
ri būti gyvybiškai religijos persunk- 
ta;tuo pačiu tai reiškia tvirtinimą, 
jog religija“ turi gyvybiškos įtakos 
laiko ir istorijos vyksmui. "Tačiau 
kaltintojas to nemato. Ir necituoja 
jokio Maritaino teksto įrodymui. Jo 
paties žodžiais, šitas kaltinimas yra 
“logiška išvada" iš praėjusiosios, t.y. 
kad kultūra atskiriama nuo religijos, 
kuri jau suponuojama kaip atbaigtas, 
įrodytas ir priimtas faktas, pristaty- 
tas vienu trumpu būtojo laiko žo- 
džiu “priėmus"'. 


Trečiasis kaltinimas: iš krikščiony- 
bės ir evangelijos išmetamas lauk jų 
antgamtinis turinys 


“Civilta" autoriaus tvirtinimu, pa- 
gal Maritainą “istorinėje plotmėje 
krikščionybė veikia ne kaip aprcikš- 
toji ir prakilni religiia; evangelija 
— Ne savo originaliame tyrume 
kaip žmogui perduotas Dievo žodis, 
ne malonė ir jos hešamos augštesnės 
vertybės. Čionai krikščionybė ir e- 
vangelija teveikia vien išmetus lauk 
jų antgamtinį turinį, jas sugamtinus, 
sulaikinus. Vien šitokioje formoje 
viena ir kita tegali tapti kultūros 
elementais ir įeiti komponentais į 
integralų humanizmą“ (459 p.). 


liais Aki J AB 


Vysk. Pranciškus Ramanauskas, 
spalio 15 d. miręs Lietuvoje 


Velionis, kaip ir kiti Lietuvos vys- 
kupai — Reinys, Matulionis, Borise- 
vičius — yra komunistų žiaurumo 


aukos. Kritiškiausiu mūsų tautos lai- 
kotarpiu, 1946 m., vyskupas Rama- 
nauskas buvo suimtas, kai ėjo iš 
Telšių katedros po mišių. Kitos su- 
€mimo priežasties nebuvo, kaip tik 
sukrėsti tikinčiuosius ir paruošti dir- 
vą tautinei bažnyčiai. Vyskupas iki 
Stalino mirties vargo Sibire. Grįžus 
jam nebuvo leista eiti pareigų. Gyve- 
no švėkšnoje. 


Vysk. P. Ramanauskas gimė 1893 


m. Betygaloje. Kunigu įšventintas 
1917 m., dirbo pastoracijoje. Mėgo 
Ati- 


spaudą. Pats rašė, redagavo... 
darius Telšiuose kunigų seminariją, 
paskirtas jos profesoriumi. Vyskupu 
konsekruotas Kaune 1944 m. ir pa- 
skirtas Telšių vysk. V. Borisevičiui 
padėjėju. Suėmus vysk. V. Borisevi- 
čių, velionis rūpinosi jo išvadavimu. 
Važiavo į Vilnių teirautis, bet ten 
sužinojo, kad ir jo paties laukia pa- 
našus likimas. Vysk. Pranciškus Ra- 
manauskas mirė Telšiuose, ligoninė- 
je. Ten ir palaidotas su iškilmėmis. 
čia dedamoje nuotraukoje velionis 
yra kalinio drabužiuose. 


Kiek kaltinimas atitinka tikrovę ? 
Maritainas nuolat pabrėžia absoliu- 
čią ištikimybę amžiniesiems daly- 
kams, tyrą evangelijos spinduliavi- 
mą, pilną katalikų religijos tiesą. 
Tebūnie pavyzdžiu kad ir šitas teks- 
tas: 

"Mistinis Kristaus Kūnas turi veik- 
ti pasaulį visa savo dieviškojo gyve- 
nimo jėga, kuri turi būti perduota 
žmonėms ir juose išlaikoma pilna ir 
nesužalota šitomis priemonėmis: vi- 
sų apreikštųjų tiesų skelbimų, sak- 
ramentų  pilnuma ir nepažeistos 
drausmės ryšiais“ (On the Philoso- 
phy of History", 159 p.). 

Kokie kaltinimo argumentai? Ir 
čia autorius necituoja nė vieno Mar- 
taino teksto, bet vėl visa išveda iš 
kultūros atskyrimo nuo religijos. Va, 
autoriaus žodžiai: 

“Jis (Maritainas) sako, kad į dva- 
sinius ir laikinius dalykus, į religiją 
ir kultūrą, galima žiūrėti vien kaip 
į dvi visai skirtingas sferas, nors iš 
jų mažiau tobula palieka iš esmės 
subordinuota  tobulesniajai. Dėl to 
augštesniosios įtaka žemesniajai, re- 
ligijos kultūrai, galima vien reli- 
ginėms vertybėms nužengus į Žžmo- 
giškąją ir laikinąją plotmę. Tačiau 
— turėkim tai gerai omenyje — kad 
jos taptų kultūros elemetu, turi su- 
laikėti ir susiskaldyti, prarasdamos 
savo transcendenciją ir universalu- 
mą" (459 p.). 

Čia vieta žvilgterti, koks yra kal- 
bamu reikalu Bažnyčios mokslas. 
Savo enciklikoje “Immortale Dei" 
Leonas XIII aiškiai ir autoritetingai 
skiria dvi galias: pasaulinę ir baž- 
nytinę. Viena yra žemiškiems, kita 
— dieviškiems dalykams; vienos už- 


davinys rūpintis laikinaisiais reika- 
lais, kitos — amžinaisiais; viena lai- 
kinė, kita dvasinė. Ir viena ir kita 
savo srityje yra augščiausia, abiejų 
kompetencija apibrėžta tiksliai nu- 
statytomis ribomis pagal kiekvienos 
prigimtį ir paskirtį. 

Vadinasi, dvi aiškiai skirtingos 
plotmės, dvi viena su kita nesumaišy- 
tinos sferos. Tačiau tai nereiškia, kad 
jos būtų viena nuo kitos izoliuotos. 
Bažnyčia, yra patys įžanginiai encik- 
likos žodžiai, nežiūrint to, kad jos 
sfera yra csmėje skirtinga nuo 
laikinosios, daro jai gilios ir lemia- 
mos įtakos, kuri ten, kur priimama, 
sukuria krikščionišką kultūrą. 

Enciklikoje tad pabrėžtinai išvar- 
dijami dalykai, kurie autoriui nepa- 
tinka Maritaine: dvasinės ir laikinės 
plotmės skirtingumas, pirmosios 
transcendencija ir sykiu gyvybinė 
įtaka antrajai. Jei tad, pagal auto- 


rių, krikščionybė ir evangelija, nu- 
žengdamos į žemiškąją plotmę ir 
tapdamos kultūros elementais, su- 


laikėja ir susiskaldo savo antgamtinį 
turini, transcendenciją ir universa- 
lumą, tai šitas kaltinimas turėtų ly- 
giai kristi ant Leono XIII. Mano nuo- 
mone, autorius klaidingai skaito 
atskyrimas, kur  Maritainas rašo 
skirtingumas. Iš to, kad vyras nėra 
žmona, bet nuo jos skirtingas daly- 
kas, neseka, kad jis turi būti nuo 
jos atskirtas, su ja negyventi. Tarp 
dviejų skirtingų dalykų gali būti dar- 
ni jungtis, ką Leonas XIII ir Martai- 
nas ir sako apie laikinąją ir amžiną- 


ją sferą ir religiją. 
(Bus daugiau) 


Anicetas Tamašaitis, S.J. 


KONKURSAS KANTATAI PARAšYTI 


Pirmosios Dainų šventės Komite- 
tas ir Lietuvių Muzikos Komisija yra 
paskelbę konkursą kantatai arba ki- 
tokiam tokios pat apimties kūriniui 
parašyti šiomis sąlygomis: 

1. Muzikos kūrinys rašemas paties 
kompozitoriaus pasirinktu tekstu 
(pageidaujama patriotinio turinio) 
mišriam chorui su solistais ir akom- 
paniamentu, išpildant trunkąs 10-15 
minučių. 

Konkurse dalyvauti kviečiami lie- 
tuviai kompozitoriai, bet kiekvieno 
kompozitoriaus prašome konkurse 
dalyvauti tik su vienu kūriniu. 

2. Ne kompozitoriaus ranka per- 
rešytas rankraštis - klavyras, pasira- 
šytas slapyvardžiu, pristatomas ligi 
1959.XII.31 šiuo adresu: Mrs. Alice 
Stephens, 64 East Van Buren Street, 
Room 514, Chicago 4, Ill. Atskirame 
užklijuotame voke pridedamas kom- 


pozitoriaus adresas ir slapyvaržio 
paaiškinimas pavarde. 
4.Gautus rankraščius apsvarstys 


jury komisija, kuri pirmoj eilėj įver- 
tins kūrinių meninį lygį, antroj eilėj 
— tinkamumą mūsų sąlygoms ir iš- 
rinks kūrinį, kuris galės būti išpildo- 
mas 1961 m. II Dainų šventėj čika- 
goje. 

5. Atsižvelgiant į tai, kad atrink- 
tas kūrinys galės būti išpildomas 
Dainų šventės programoje, pageidau- 
jama akompaniamento, kuris, reika- 
lui esant, galėtų būti atliktas vargo- 
nų ir fortepijono arba ir orkestruo- 
tas. vokalinės dalies pageidaujama 
tokios, kad būtų pajėgiama paruošti 
vidutinio pajėgumo chorams. 

6.Jury komisija gali nutarti, kad 
iš atsiųstųjų neatsiranda atrinktino 
kūrinio. 

7. Atrinktojo kūrinio Kkompozito- 

TN KE AGT 


šį rudenį suėjo 10 metų, kai 
“Aidai" leidžiami Amerikoje. Lietu- 
viai pranciškonai kultūros žurnalą 
perėmė iš tremties 1949 m. rudenį. 
Sukaktį ruošiamasi paminėti specia- 
liu numeriu, o gal ir dviem numeriais. 

* Liet. Romos Katalikų Federaci- 
jos kongresas lapkričio 27-28 d.d. į- 
vyko Niujorke. Pasižymėjo aktualių 
klausimų gvildymu ir atstovų bei 
svečių gausa. 

* Spalio 17-18 posėdžiavo Niujorke 
Vliką sudarančių grupių atstovai. 
Susirinko 25. Pradžioje padaryta pra- 
nešimai iš įvairių veiklos sričių. Kal- 
bėjo dr. A. Trimakas, V. Sidzikaus- 
kas, prel. J. Balkūnas, dr. M. Brakas 
ir kt. Svarstyta finansų padėtis, kul- 
tūrinių ryšių užmezgimo su Lietuva 
ir pasišalinusių politinių grupių grį- 
žimo reikalai. Atsistačius Vykdoma- 
jai Tarybai, naują palikta sudaryti 
Vliko prezidiumui. 

* Šiemet suėjo 50 metų, kai leidžia- 
mas dienraštis “Draugas". Sukaktis 
paminėta padidintu lapkričio 14 d. 
numeriu ir koncertu. Koncertas su- 
ruoštas lapkričio 15 d. Čikagoje. Jo 
programą išpildė “čČiurlionio"  an- 
samblis. 

* Laikraščio “Darbininko" metinis 
koncertas ruošiamas sausio mėn. 21 
d. Niujorke Webster salėje. Dainuos 
solistai Prudencija Bičkienė ir Arnol- 
das Vokietaitis. 


* Kanados Lietuvių Bendruomenės 
Krašto Tarybos sesija įvyko Montre- 
alyje lapkričio 28-29 d.d., į kurią su- 
važiavo visų vietovių atstovai. Suva- 
žiavimas baigtas pasilinksminimų. 


riui įteikiama 1,000 dol. premija. 
Premiją skyrė I Dainų šventės Ko- 
mitetas ir ji įteikiama II Dainų 
Šventės metu. 


8. Lietuvių muzikos komisijos tei- 
sės premijuoto kūrinio atžvilgiu: 

a. leidžia premijuoto kūrinio pir- 
mąja laidą. 

b. spausdina ar kitaip multiplikuo- 
ja premijuoto kūrinio balsus, tą kū- 
rinį rengiant II Dainų Šventei. 

c. premijuotas kūrinys niekur ne- 
gali būti pildomas viešai pirm, negu 
jis bus išpildytas II Dainų šventės 
programoje. 

9. Su nepremijutoų kūrinių auto- 
riais tų kūrinių išleidimo ar panau- 
dojimo reikalu galės būti tariamasi 
atskirai. 

10. Jury komisijos sąstatas bus pa- 
skelbtas vėliau. 

+ Kunigų Vienybės Seime Čikagoje 
kan. J. B. Končius pasiūlė steigti Ka- 
talikų Informacijos Centrą Niujorke. 
Sumanymas priimtas ir jį vykdyti 
pavesta kan. J. B. Konciui ir vysk. 
V. Brizgiui. 

+ Niujorko apylinkės Balfo meti- 
nės rinkliavos pirmininku yra gen. 
konsulas Jonas Budrys, lždininku — 
Brooklyno Apreiškimo parapijos kle- 
bonas kun. N. Pakalnis. 

* Lietuvių Rašytojų Draugijos val- 
dyba savo posėdyje svarstė naujo ra- 
šytojų almanacho išleidimo klausimą. 
Prieita nuomonės tokį poezijos, pro- 
zos, dramos ir straipsnių rinkinį leis- 
ti ir šiam leidiniui paruošti sudaryta 
redakcinė komisija iš Prano Naujo- 
kaičio, Algirdo Landsbergio ir Leo- 
nardo Žitkevičiaus. 

* Stasius Būdavas išleidžia roma- 
ną “Rūsti siena". 

* Šį rudenį Čiurlionio galerijoje Či- 
kagoje įvyko grupinė lietuvių daili- 
ninkų paroda, kurioje dalyvavo: Jad- 
vyga Paukštienė (20 aliejinių dar- 
bų), Povilas Kaupas (10 aliejinių 
darbų), Bronius Murinas (20 akva- 
relinių darbų), Eleonora Marčiulio- 
nienė (12 keramikos darbų), Alek- 
sandras Marčiulionis (7 skulptūros 
darbai) ir Balys Milaknis (1 skulptuū- 
ros darbas) — viso 70 darbų. 

* Lapkričio 14 d. Čikagoje Čiurlio- 
nio Galerijoje atidaryta dail. Adomo 
Varno darbų paroda. Iškabinta 45 
paveikslai, daugiausia nauji. Paroda 
atidaryta dailininko 80 metų amžiaus 
sukakčiai atžymėti. 

* Dail. A. Galdiko trys paveikslai, 
abstraktūs gamtovaizdžiai, lapkričio 
mėn. išstatyti Feigl galerijoje, Niu- 
jorke kolektyvinėje parodoje su kū- 
riniais šių dailininkų: Charles Dug- 
resne, Oskar Kokoschka, Koren der 
Harootian, Henry Moore, August 
Rodin. 

* Šiemet suėjo 50 metų amžiaus 
dailininkams Z. Kolbai, P. Augiui ir 
A. Dargiui. 

* Mūsų spaudoje prisiminta akto- 

riaus Stasio Pilkos 40 metų sceninio 
darbo sukaktis. Per tą laikotarpį su- 
kaktuvininkas yra vaidinęs, režisa- 
vęs, rašęs teatro klausimais, suorga- 
nizavęs Lietuvos Teatro muziejų, kū- 
ręs eilėraščių. šiuo metu jis gyvena 
Čikagoje ir dalyvauja kultūriniame 
gyvenime. Stasys Pilka yra nuošir- 
dus “Aidų" bendradarbis. 
„ * Dr. Marija Gimbutienė, išvykus 
i Europą, aplankė Angliją, kur kal- 
bėjo archeologijos temomis, dalyvavo 
archeologų tarptautiniame suvažiavi- 
me Pragoje. 


* Spalio 2-17 d.d. Paryžiuje dviejose 
galerijose vienu laiku vyko dail. Vy- 
tauto Kasiulio kūrinių paroda. Alieji- 
nės tapybos darbai buvo išstatyti 
STIEBEL galerijoje. Pastelinės tapy- 
bos ir litografijos kūriniai buvo iš- 
statyti kitoje, LA GRAVUŪRE gale- 
rijoje. Parodose įšstatyta 23 tapybos 
darbai, 20 pastelių ir 6 graviūros. Tai 
davė pilną vaizdą apie paskutiniojo 
laikotarpio menininko kūrybą. Meno 
ir kultūros savaitraštis "Arts" dvie- 
juose numeriuose įdėjo dailininko kū- 
rinių reprodukcijų. Žurnalo dailės 
kritikas R. Moutard-Uldry ypatingai 
vertino Kasiulio natiurmortus ir pa- 
žymėjo, kad jo drobėse žėri gilus ir 
įvairus koloritas, tuo tarpu kai savo 
pastelėse, dažnai padarytuose juoda- 
me popieriuje, dailininkas išgauna 
švelnius tonų akordus. Toliau kriti- 
kas rašo, kad jo raižiniuose (“Šv. 
Petras" ir “Sūnus palaidūnas“) stili- 
zacija ir spinduliuojanti spalvų jėga 
primena vitražų meną. 

* Čikagoje įsteigtas Lietuviškos 
Operos Fondas, kurio pirmutinis tiks- 
las išleisti V. K. Banaičio operą “Jū- 
ratė ir Kastytis". Fondo pirmininkė 
Marija Rudienė, vicepirmininkai: inž. 
J. Jurkūnas, muz. J: Kučiūnas ir dr. 
V. Tauras, sekretoriai: sol. P. Bič- 
kienė ir Vyt. Radžius, ižd. sol. St. 
Baras, nariai: A. Stephens, N. Gugie- 
nė, VI. Stropus, Kučiūnienė ir J. Paš- 
tukas. Fondo pradžiai sudėta apie 
500 dol. Operos autorių anksčiau yra 
parėmęs Čikagos vyrų choras '“"Vy- 
tis", surinkdamas 600 dol. 

* Šį rudenį (spalio 4 d.) pašven- 
tinta Čikagoje lietuvių jėzuitų pasta- 
tai — vienuolynas ir jaunimui auklė- 
ti skirtos patalpos. 

* Flamų tapytojo Rubenso pa- 
veikslas “Prakeiktųjų kritimas į pra- 
garą", Alte Pinakothek galerijos 
Miunchene nuosavybė, šiemet buvo 
nevisai normalaus 53 metų amžiaus 
Walterio Menzlio iš Konstancos api- 
piltas ardančia rūgštimi ir sunkiai 
sužalotas. Dažai suardyti vietomis iki 
kreidos sluogsnio ir iki 20 cm pločio. 
Paveikslas yra 288x255 cm dydžio. 
šis kūrinys, kurį Rubensas nutapė 
apie 1615 m. maždaug tuo pačiu lai- 
ku kaip ir jo vad. “Mažasis" ir “Di- 
dysis Paskutinis "Teismas", buvo 
Miuncheno pinakotekos Rubenso dar- 
bų rinkinio pažiba. Padarytoji žala 
paveikslui apskaičiuojama  800,000 
DM ir restauracija truks mažiausiai 
du metu. Atentatininkas po nusikal- 
timo kitą dieną pats prisistatė poli- 
cijai ir buvo uždarytas į nervų klini- 
ką, bet liepos mėnesį teismo medici- 
nos ekspertai jam pripažino pilną at- 
sakomingumą ir teismas jį nubaudė 
tris metus kalėjimo. (Žr. reprodukci- 
ją šio “Aidų" nr. 403 psl.). 

vertinimo komisijos geriausiu pripažintą grožinės 


UD EU S ŽELRŽE M LJ A UZ LELTAE-REA 50 RA 


Mėnesinis kultūros žurnalas “Aidai", leidžiamas pranciškonų, pamečiui skiria po vieną $500.00 premiją už 


literatūros ir mokslo veikalą. šiuo skelbiama jos taisyklės: 


1. 1960 metais penktą kartą premija bus skiriama už S Aaa > 
saras J Mama Lž grožinę literatūrą: poeziją, noveles, apysakas, romaną 

2. Už komisijos geriausiu pripažintą veikalą skiriama premi'a nebus skaldoma tarp atskirų autorių. 

3. As Snizija vertins 19:8-1959 m. viešumoj pasirodžiusius nepremijuotus grožinės literatūros kūrinius ir 
ais BLS parašytus; bet del dabartinių sąlygų negalčiusius būti išspausdintais. Premijos komisijai neatsiųsti 
kūriniai nebus vertinami. 

4. Elšraščių rinkinys, skiriamas premijai; turi sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1960 metų vasario 1 d. Siųsti “Aidų" redakcijos adresu: Ant. Vaičiulaitis, 
4757 East Ave., S.E. Washington 28, D.C. 

6. Eremijuoią kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Vertinimo komisijos sąstatas bus paskelbtas vėliau. 

“AIDŲ" DEšŠIMTMETIS AMERIKOJE 
Spalio mėnesi suėjo 10 metu, kai leidžiami “Aidai? Ame- 
rikoje. Tai didžio dėmesio verta sukaktis lietuvių kultūriniame 
gyvenime. Pradėjus leisti ši žurnalą Jungtinėse Valstybėse, 
niekas iam nedriso pranašauti tokio ilgo amžiaus. Nepalankios 
kultūriniams užsimojimams emigracinės sąlygos visa laika gra- 
sino “Aidams* mirtimi. Bet bendromis leidėjų, rėmėjų ir skai- 
tytojų Dastengomis žurnalas išsilaikė anskritą dešimtmeti ir turi 
vilties išsilaikyti ateityje. Leidėjai i redakcija iš savo pusės šią 
sukaktį naminės specialiu wumeriu. Visuomenė yra prašoma ir 
toliau palaikyti ši žurnala prenumerata ir aukomis. Sukakties 
progi mes ypatingai atsišaukiame į tuos skaitytojus, kurie dar 
nėra atsilygine nrenumeratos mokesčio už 1957-1958 metus. Jiems 
atkritus, “Aidai? atsidurtų labai sunkioje finansinėje padėtyje. 
Brangūs Skaitutojai, neprisidėkite nrie žurnalo mirties! Šios 
reikšmingos sukakties proga su naujomis viltimis mes prašome 
kiekvieną lietuvi “Aidams" pagalbos. 

